U dvadeset i peto godište... 


Dr. Fran Barac. 


I. »Bogoslovska Smotra ulazi s ovim sveskom u dvadeset i 
petu godinu. 

Od god. 1849. do god. 1909. iznose profesori bogoslovskoga 
iakulteta svoje znanstvene studije u zagrebačkom glasilu »Katolički 
List« zajedno sa ostalim bogoslovskim i filozofskim književnim 
radom, većinom, diecezanskoga klera. 


Već od otvorenja hrvatskoga sveučilišta g. 1874. razmišlja se 
i raspravlja o zasebnom bogoslovskom časopisu. O dvadeset i petoj 
godišnjici sveučilišta g. 1898. sastavljaju profesori bogoslovskoga 
fakulteta potpuno izrađeni program za časopis teološkoga i filo- 
zofskoga pravca. Pozivaju i kolege sa ostalih biskupijskih bogo- 
slovskih učilišta u Hrvatskoj da se zajedničkim radom svih naših 
stručnjaka osnuje željena revija. Godine 1908. pretresa opet pro“ 
fesorski zbor bogoslov. fakulteta ovaj svoj nerješeni problem i 
izrađuje potanku osnovu rada. Kad i taj korak nije uspio, a opet 
da stvar ne propadne, rješio se tadašnji urednik Katoličkoga Lista 
Dr. Josip Pazman, sveuč. profesor moralnoga bogoslovlja, da pr o- 
širi »Katolički List«. Dobro je zamislio da to provede na tai 
način, što će »Bogoslovska Smotra« izlaziti prema izra- 
đenoj osnovi od 1908. pored Katoličkoga Lista, kao integralni 
njegov dio u obliku njegova »Priloga«, i bez odgovornosti profe- 
sorskog zbora bogosl. fakulteta, a sve uz istu dosadašnju 
pretplatu Katoličkoga Lista od deset kruna. 

Doista smiono djelo poduzetnoga pokretača »Bogoslovske 
Smotre« Dra Josipa Pazmana — uspjelo je. »Bogoslov- 
ska Smotra« svezak prvi osvanuo je na Josipovo 
1910. U »Predgovoru« se spominju netom izbrajane poznate činje- 
nice neuspjelih pokušaja, a onda se iznosi i razlog zašto se ipak 
usuđilo samo uredništvo »Katol. Lista« izdavati ovaj časopis. »Ali 
onaj oduševljeni odziv hrvatskoga dušobrižnoga 
klera, darežljivih prinosnika svote »za proširenje Kat. 
Lista«, koji je listom — uz neznatne iznimke — izjavio za smotru, 
pa ona lijepa kita mladih pregalaca, spremnih na žrtve, željnih 

rada, što se okupila oko uredništva »Kat. Lista« — sokoli nas i 
nuka, da se odvažimo na mučni ovaj posao. Nikomu draže od nas 
da se »Bogoslovska Smotra« izdaje u ime bogoslovskoga fakulteta, 
ali kad to ne može da bude, držasmo i držimo, da se ne smije 
s izdavanjem »Bogoslovske Smotre« dulje otezati.« Prvi su ured- 
nici: dr. Josip Pazman, urednik »Katol. Lista« i dr. Edgar J. Leo- 
pold. Časopis izlazi svaka tri mjeseca u obimu od šest i pol štam- 
panih araka. 

Raznovrsni i stvarni stručni sadržaj »Bogoslovske Smotre« 
I. (1910.) i II. godišta (1911.) utvrdio je činjenicu da u nas doista 
ima sposobnih radnika za pravu reviju ove vrste. Valovi moder- 
nizma na zapadu i jugu Evrope odjekivali su i u centru Hrvatske 
i na žalovima našega mora. Javne i podzemne struje prenosile su 
k nama izdanke burnoga evropskoga vrijenja, koje je sistematski 
spremalo antiteističke i amoralne poglede na svijet i život. Brojni 
radnici hrvatskoga klera našli se u moru novih problema. 1, treba 
priznati, prionuli su revno uz posao. 

Trebalo je još samo da se osigura i učvrsti financijska baza 
»Bogoslovskoj Smotri«. Jer uz »Katol. List« nije mogla da trajno 
izlazi u tolikom opsegu uz jedinu pretplatu od deset kruna za oba 
časopisa. Hvala i čast preuzvišenom gosp. Dr. A. Baueru, bivšem 
zaslužnom profesoru bogoslovskoga fakulteta: i to je teško pitanje 
rješeno. 


II. Dr. A. Bauer postavši koadjutorom zauzeo se, pored svih 
broinih briga, živo i za »Bogoslovsku Smotru«, o kojoj je kao pro- 
fesor toliko raspravljao i u glavnom izradio joj i osnovu sa kole- 
gama i napose sa Dr. Josipom Pazmanom g. 1908. Njegovom pot- 
porom i njegovim nastojanjem primila je »Bogoslovska Smotra« 
od Preuzvišenoga gosp. Nadbiskupa dra Jurja Posilović mecenatski 
dar. Pripomogao je i prečasni prvostolni Kaptol zagrebački — i 
»Bogoslovskoj Smotri« »postavljen je čvrst financijalni temeli«. 

Kako se eto već u dva izašla godišta našlo na okupu i kolo 
revnih radnika oko ove revije: bile su »uklonjene sve prepreke, 
štono su dojako bile na putu davnoj želji profesorskoga zbora 
izdavati periodički bogoslovski časopis«. Tako napokon saopćuje 
»Uredništvo za profesorski zbor bogoslovskog iakulteta« 1. III. 
1912. u uvodu za II. godište: »O vo godište i svezak »Bo- 
goslovske Smotre« preuzima uregjivati profe- 
sorski zbor bogoslovskog fakulteta u krali. 
sveučilištu Franjo Josipa l« 

Pored već spomenutoga, kaže se u ovom saopćenju, da je 
»profesorski zbor izabrao za odgovorne urednike članove svoga 
zbora: Dra Josipa Pazmana i Dra Frana Barca. Urednici će 
voditi časopis svjetujući se prema potrebi ili 
sa cijelim zboromili sa poiedinim stručnjacima 
zbora. Kolegijalni bogoslovski zborovi svjetovnog i redovnog 

klera u Hrvatskoj, Slavoniji, Bosni, Hercegovini, Dalmaciji i Istri 
zamoljeni su, da se uhvate u bratsko naše kolo i da ko zajedničari 
rade u »Bogoslovskoj Smotri«... »Ponavljamo svoju molbu i javno, 
a tom prigodom molimo i sve dojakošnje suradnike i pretplatnike, 
i svu ostalu gg. svećenike i svjetovnjake latinskoga i grčkoga 
obreda u svim zemljama, gdjegod nastavaju Hrvati, da bi se svim 
marom zauzeli s nama i podupirali »Bogoslovsku Smotru« kako 
suradnjom tako pretplatom«... »Pravac je našem bogo- 
slovskom časopisu znanstven i praktično informativan. 
Cili mu je: istina. Provodiči: velikani katoličke bogoslovske zna- 
nosti u prošlosti i sadašnjosti. Pomagala: pored stručnih izvora 
sve sigurne tekovine znanosti prirodnih, historijskih, filozofskih 
i t.d. Vrhovni autoritet: nepogrješivo crkveno učiteljstvo. Pred- 
met: sve bogoslovske struke. Napose ističemo, da smo u prvom 
redu radi donositi stvarne stručne članke, štono zasijecaju u bogo- 
slovsku literaturu istočnjaka ne bi li i mi prinijeli koji kamečak 
k sjedinjenju ili barem k oslabljavanju protivština, koje nas na 
žalost još i danas dijele od kršćanske naše i slavenske braće, Jed- 
nako smo vazda spremni naći prostora za domaću našu crkvenu 
povijest.« 

Od ovoga časa do danas vodi »Bogosl. Smotru« profesorski 
zbog bogoslovskog fakulteta. 

S velikim zanosom i pouzdanjem pokrenuta »Bogosl. Smotra« 
uistinu je i u svojim daljnjim godištima opravdala i povjerenje 
:svojih pokrovitelja i očekivanje svojih čitalaca. Nije zadaća ovih 
komemorativnih redaka da se kritičkom akribijom ogleda od I. do 
XXIV. njezinoga godišta. Ali ne će biti, mislim, ni odviše rečeno, 
ako se kaže: »Bogoslovska Smotra« nastojala je dati ponajbolje 
što je mogla. Dašto prema različitim prilikama financijalnim, kao 
i prema različitim prilikama nesamo radnika u profesorskom zboru, 
već i svojih raspršenih suradnika. Sigurno je, da je »Bogoslov. 
Smotra« pridonijela k osvjetljivanju nekih historijskih, filozofijskih, 
«dogmatskih, crkveno-juridičkih, religijsko-etnoloških, biblijskih, mo- 
ralnih, pastoralnih i liturgijskih problema. Pogotovu su bile poučne 
mnoge njene bilješke iz bogoslovske literature, dok su mnoge re- 
cenzije otvarale poglede u savremena pitanja bogoslovskih, filo- 
zoiskih i etnoloških znanosti. Nesamo studentima bogoslovskoga 
iakulteta, već i svećenstvu i mnogim svjetovnjacima bila je »Bogo- 
slovska Smotra« omiljela lektira, iz koje su crpali znanstveno 
obrazloženih pobuda da učvrste i obrane svoje katoličko vjero- 
vanje. Osokoljeni svojim prvim radovima u »Bogosl. Smotri« digli 
su se neki mlađi pregaoci i do uglednoga imena. Dok su neki go- 
tovi stručnjaci iznijeli u »Bogosl. Smotri« srž svojih studija, što su 
ih kasnije dublje obrađeno štampali u zasebnim knjigama. Jamačno 
je dakle »Bogosl. Smotra« nanizala i nekoliko kamečaka »k razvoju 
bogoslovske knjige« u Hrvatskoj. Ali je opet i profesorski zbor 
bogoslov. fakulteta mogao, kad je to bilo nužno, makar i s čednom 


gestom, pokazati da se i u njegovom krilu gaji prava znanost po 
općeno priznatim metodama rada. 

Istina je i to, da se za ovo 24 godine moglo uraditi i mnogo 
više. Da je ova mala biblioteka od 24 sveska [pojedini sa oko 400: 
stranica] mogla biti i svojim sadržajem punija. Ali ne valja smetnuti 
s uma, da je Đakovo, Sarajevo, Mostar i Makarska imala i svojih 
časopisa i vlastitih književnih izdanja, te mnogi od ovih radnika 
nisu mogli surađivati i u »Bogosl. Smotri«. Dok su opet neki čla- 
novi profesorskog zbora bili radi nestašice svećenstva po odre- 
đenju Ordinarija postojano zaposleni i drugim zamašnim crkvenim 
dužnostima. Tako nisu fizički dospijevali da svu svoju energiju 
iskoriste isključivo u znanstvenom radu. Napokon ne valja zabo- 
raviti da je g. 1914. počeo strahoviti svjetski rat, koji je zapleo u 
svoje vrzino kolo, i za rata i poslije rata, i neke bogoslovske rad- 
nike, dok je već svojom ratnom atmosferom i poratnom perturba- 
cijom i psihozom bio rođeni neprijatelj mirnoga znanstvenoga rada. 
Odjek na pr. francuskih i njemačkih protivština u književnosti 
uopće, i u samoj teološkoj i filozofskoj, jamačno je nemalo djelovao 
i na radnike u »Bogosl. Smotri«. Gotovo 10 godina nije »B. S.« 
mogla da prima stručne revije i knjige iz inozemstva prema svojim 
potrebama, O našim pak dobro znanim unutrašnjim trzavicama za 
to doba i poslije — zališno je mrčiti i jedno slovo. Dugi rat i slom 
bivše države skrhao je na posljetku financijalno i noge »Bogosl. 
Smotri«. Crkvene institucije_morale su da predadu državi svoje 
kapitale u ratne svrhe. »Bog Smotra« postajala je sve tanja. Pret- 
platnici osiromašili s istih razloga do iznemoglosti. Po zakonu 
ustrajnosti podržavala se »Bogosl. Smotra« još i g. 1918. Ali g. 1919. 
moglo se odštampati samo još dva sveščića. Na to je »Bog. Smotra« 
— zamrla... Godine 1920., 1921. i 1922. nije se pojavila. Ali već 
19. X. 1922. radi se ozbilino oko toga da se opet uspostavi. 

III. Kao što se za dugih tmurnih i maglovitih mjeseci prirodno 
rađa nesavladiva čežnja za svijetlim suncem, tako su za ovo tri 
godine uspavane »Bogoslovske Smotre« i bogoslovski radnici i 
hrvatski kler i mnogi katolički svjetovnjaci postojano željeli i po- 
ticali da se »Bog. Smotra« vrati u život. Trebalo je iznovice fun- 
dirati financijalnu podlogu za njeno redovno izlaženje. Valjalo je 
i opet skupljati rasute radnike. Iskusni prijatelji i dobri poznavalci 
prošastih pokušaja iznijeli su iskonsku ideju profesora bogoslov- 
skoga fakulteta, kako će jedino naučno teološko udru- 
ženje biti postojan i siguran jamac nesamo za valjan sadržaj 
»Bogoslovske Smotre«, već i za njenu financijalnu egzistenciju. 
Odulji pripremni rad uspio je napokon te se 19. listopada 192 
osnovala »Hrvatska Bogoslovska Akademija«. Broini 
i ugledni svećenici na čelu sa preuzvišenim gospodinom Nadbisku- 
pom Dr. Antunom Bauer i Don Franom dr. Bulić vijećali su u 
zboru bogoslovskoga fakulteta, kao pokretaču i srčiki budućega 
naučnoga bogoslovskog društva. Predloženi nacrt pravila novoga. 

«društva prihvaćen je iza nekih izmjena i predložen na odobrenje 
Pokrajinskoi Upravi za Hrvatsku i Slavoniju. Izabran je privremeni 
Upravni Odbor »H. B. A« sa predsiednikom Msgr. Don 
Franom Bulić. Kao članovi birani su uz profesore bogoslov. 
fakulteta i neki poznati bogoslovski radnici s drugih učilišta. Bila 
je želja izreći, da je H. B. A. centar za sve bogoslovske radnike, 
u širem znamenovanju riječi, diljem hrvatskih pokrajina. Uz veliko 
oduševljenje odmah je zaključeno da se u godini 1923. ima štam- 
pati XI. godište »Bogoslovske Smotre« kao »Iz- 
danje Hrvatske Bogoslovske Akademije«. Privre- 
meni Upravni Odbor izabrao je istoga dana i redakciju: 
Msgr. Dra Frana Bulić, Dr. F. Herman, Dr. J. Marić 
i Dr. Sti. Bakšić. U istoj sjednici prihvaćen je prijedlog za- 
služnoga pobornika za HBA Msgra Dra Svetozara Ritig, da i una- 
prijed kao i dosad cijeli profesorski zbor bogosl. fakulteta prema 
strukama ocjenjuje pridošle radnje za »Bogosl. Smotru«, da bi bile 
dostojne revije ove vrste. 


Kako su 17. veljače 1923. bila Pravila H. B. A. definitivno 
odobrena (Unutarnji odio Pokrajinske Uprave Zagreb br, 6236. 
»Pravila« su štampana u XI. godištu Bogosl. Smotre g. 1923., str. 
123), održana je 20. VIII. 1923. njena Prva Glavna Skupština. Tu je 
»Privremeni Upravni Odbor« iznajprije izabran definitiv- 
nim i proširen sa još više članova iz pokrajine. Zatim su 
ratificirane različne odluke bivšega »Privremenoga Odbora«, na- 
ročito gledom na »Bogoslovsku Smotru«, glasilo H. B. A. — Među- 
tim je već od početka g. 1923. izlazila »Bogosl. Smotra«. Brojila 
je do konca 1923. 468 stranica, u mnogočem i strogo istraživa- 
lačkoga rada pored kritičkih pogleda u neka pitanja onoga vremena. 
Već zacrtani pravac ostao je isti. »Predgovor Uredništva iznosi ga 
u zbitim rečenicama. >O potrebi naše Smotre«, kaže, 
»ne treba ni govoriti, pogotovu danas, kad se u 
svim granama profanih znanosti zapaža tolika 
intenzivnosti razvitak. Uzme li se pak u obzir, 
da profane znanosti stavljaju u okvir svojih 
težnja često transcendentalna pitanja u kojima 
iznose i takove tvrdnje, koje zadiru u biti smi- 
sao svega onoga, što se razumijeva pod pojmom 
kršćanstva, to se još više osjeća, kako je u tom 
Babelu ideja i aksijoma potrebna jedna bogo- 
slovska stručna revija, koja će na znanstvenoj 
bazi utvrđivati s jedne strane neoborivu istini- 
tost i veličinu kršćanstva, a s druge strane pri- 
kazivati, kako sve niti naučnoga i duševnoga 
radalogično vode k apsolutnom biću. Bogoslov- 
ska Smotra... je danas glasnik svih bogoslova, koji se kupe 
.u Hrvatskoj Bogoslovškoji Akademiji« ... »Bogo- 
sslovska Smotra će obrađivati pitanja iz svih grana teoretske 

i praktične teologije ne isključivši dakako ni filozofije, koja je w 
tako uskoj i nužnoj vezi s obranom i eksplikacijom mnogih teo- 
loških problema... nastojat će da pred vanjskim svijetom bude 
svijetlo ogledalo našeg naučnog rada uopće, a napose da bude 
izvorom, gdje će trudbenici stranog naučnog svijeta, naći u svome 
istraživanju sigurna vrela u onim teološkim i crkvenim pitanjima, 
koja su u vezi s historijom i crkvenim životom slavenskih naroda 
na balkanskom poluotoku... Zato primamo članke i prikaze u 
klasičnim i u velikim evropskim jezicima, zato saopćujemo resu- 
mćje i rezultate naših radova u idijomima pristupačnim naučnome 
svijetu. Bogoslovska Smotra će ... u velike koristovati i 
svim onim idealnim nastojanjima, koje svećenik treba da promiče 
i vrši bilo kao kateheta, profesor i učitelj, bilo kao duhovni pastir: 
širokih narodnih redova.« 

Prema Pravilima »Hrv. Bogosl. Akademije« $ 6 mora da se 
u »Odbor za upravu Akademije« bira jedna trećina odbornika i 
jedan član preisjedništva iz profesorskoga zbora za- 
grebačkoga kat. bogosl. fakulteta. Po $ 8 »Zadaća je 
Odbora, da upravlja Akademijom prema S 2.« Taj $ 2 slovo a) glasi: 
H.B.A. će: »izdavati naučni časopis za bogoslovske i pomoćne. 
struke«. Paragraf 8 nastavlja: »Odbor treba da se naročito brine 
oko naučnoga rada (rasuđivanje djela, redakcija i pravac) Akade- 
mije, njezinoga časopisa i svih društvenih pothvata.« 
Kako je profesorski zbor prema tomu u prvom redu odgo- 
voran za »Bogoslovsku Smotru« i najprirodniji njezin redaktor, a 
kako je konstitutivna Prva Glavna Skupština »Odboru« predala 
dužnost da iz svoje sredine izabere društvene iunkcionare i re- 
daktore Bogosl. Smotre: zaključio je izabrani »Odbor« pod pret- 
sjedanjem Msgra Don Frane Bulić još istoga dana (20. VIII. 1923.), 
da redakciju Bogosl. Smotre vodi od god. 1924. profesorski zbor: 
zagreb. teološkog fakulteta. Odborska sjednica 20. XII. 1923. od- 
redila je da od g. 1924. na naslovnom listu B. S. ima to biti i za- 
lieženo: »Glasilo ili organ Hrvatske Bogoslovske Akademije«. Kao 
odgovorni urednik odabran je da potpisuje sveuč. prof. Dr. Stjepan 
Bakšić. Dne 24. VI. 1925. bira odborska sjednica uz Dra Stjepana 
Balšić, još i sveuč. prof. Dra Andriju Živković odgovornim ured- 
nikom. Već naslovni list g. 1925. broj IV. kaže: »Za uredništvo 
odgovaraju: Dr. Stiepan Bakšić, Dr. Andrija Živković.« Tako je i 
danas. Ovim je odgovornim urednicima na čast što je »Bogosl. 
Smotra« održana na svojoj danas mogućoj visini. Treba napose 
istaći, da je o 1500. godišnjoj smrti sv. Augustina g. 1931. bio cijeli 
IV. svezak »Bogosl. Smotre« posvećen ovom velikom Crkvenom 
Učitelju dostojnim književnim prinosima. 

U »Bogosl. Smotri« čitamo lijepih radnji naših bogoslov. i 
fizozof. stručnjaka iz svih hrvatskih krajeva. Surađuju i vrsni 
radnici iz zaslužnih naših redova: Isusovci, Franciskani, Domini- 
kovci. Pored starijih već odlično poznatih učenjaka, zapažamo 


U dvadeset i peto godište... 7 


gotovo u svakom godištu po kojega vrijednoga mlađeg radnika. 
Ovi napreduju očigledno, javljaju se sve boljim radovima i po- 
stupno postaju sveučilišnim privatnim docentima. Tako se malo po 
malo brigom H.B.A. i pomoću »Bog. Smotre« sprema mladi naraštaj 
da u svoje vrijeme zamijeni prethodnike. 

U g. 1926/7. radi se o ujedinjenju »Leonovoga drušiva« u 
Senju i »Staroslavenske Akademije« u Krku sa »Hrvatskom Bogo- 
slovskom Akademijom«. U V. Glavnoj Skupštini H.B. A. 24. I. 1928. 
jest to ujedinjenje i provedeno. Radi organizacije rada osnovana 
suu H.B.A. i tri odsjeka: Opći Bogoslovski Odsjek, zasebni Filo- 
zoiski Odsjek i zasebni Staroslovenski Odsjek za studij liturgijskih 
knjiga. Glavna Skupština 26. III. 1930. ustanovila je četvrti »Histo- 
rijski Odsjek« za crkvenu historiju i povijest crkvene umjetnosti«, 
a u Odborskoj sjednici 16. VI. 1934. još i zasebni »Hagiograiski 
Odbor«. Cilj ovih Odsjeka jest da se prikupe raštrkani hrvatski 
radnici raznovrsnih bogoslovskih struka oko središta u H.B.A., 
da pod upravom u ovom žarištu raspodijele svoj rad i sistematski 
da ga provode. U to kolo da se uhvate i mlađi trudbenici, kako bi 
prema svojim sklonostima i predradnjama stručno metodički na- 
stavili pravi naučni rad, svaki u svojoj struci. Bude li se našlo 
dovoljno stručnih suradnika i pretplatnika, osnovat će pojedini 
Odsjeci i vlastiti svoj makar povremeni časopis. Tako je doista 
g. 1931. izašla »Croatia Sacra«, Arkiv za crkvenu povijest 
Hrvatskoga Naroda. Do uključeno godinu 1935. deset svezaka. 
Ovim je zasebnim izdanjima nastalo u Bogosl. Smotri mnogo više 
mjesta za ostale bogoslovske struke. Ali je ona i dalje izlazila u 
dotadašnjem opsegu. Znači i opet, da ima u nas sposobnih radnika. 

Dok se sve ovo može o »Bogoslov. Smotri« objektivno i 
s priznanjem konstatirati, valia istini za volju reći, dašto s jednako 
objektivnim žaljenjem, da je ekonomska podloga »Bogosl. Smotre« 
kao takove vazda prava Ahilova peta. Ona nikako ne može da 
postojano stoji na vlastitim nogama, da izdržava samu sebe, kamo 
li da i honorira svoje radnike. 

IV. »Bogosl. Smotru« izdaje Hrvatska Bogosl. Akademija. 
Hvala mecenatima preuzvišenoj gospodi Dru Antunu Bauer i Dru 
Antunu Akšamović H, B. A. ima mali kapitalčić. Ali u glavnicu toga 
kapitala ne smije se dirati po određenju visokih darovatelja. Jed- 
nako ni u manje glavnice što su ih dali ostali manji zakladatelji. 
Od toga se smiju iskorišćavati za sva izdanja H.B.A. samo 
kamate. Izdanja treba da sama pokriju svoje troškove njihovim 
utrškom i kamatama društvenoga kapitala i prinosima podupi- 
ratelja (koji plaćaju godišnjih 25 D). Znači da kapital H.B.A. 
ne raste već jedino (S 4 Pravila) novim darovima novih: zak1a- 
datelja (koji uplate u jedamput ili u četiri godišnja obroka D 
1000) i osnivača (koji plaćaju godišnje u pet godišnjih obroka 
po D 250.). Kapital ne smije da se dira, jer bi trainim oduzimanjem 
za nekoliko godina naprosto nestao, a s njim i H.B.A. i »Bogosl. 

Smotra«. Slobodno je da Uprava s odobrenjem Odbora u nuždi 
uzajmi od kapitala za redovno izdavanje B. S., ali to treba da se 
kapitalu vrati čim uđu pretplate. Trebalo bi dakle da B. S. 
živi od uplata svojih predbrojnika i da barem kako 
tako honorira svoje radnike. Zasebna dijela u izdanju 
H. B. A. ostala su sva pasivna osim jednog jedinoga (Psihologija 
dra S. Zimmermanna). Nisu ni toliko rasprodana da bi potpuno 
pokrila troškove štampe. To i jest razlog što H. B. A. nije mogla, 
kraj najbolje volje, izdavati i neka druga djela, i vrlo vrijedna i 
korisna, jer bi u brzo sav kapital bio umrtven u nerasprodanim 
štampanim knjigama, — Napokon posljedniih godina je kapital 
H. B. A. od g. 1932. zamrznut u bivšoj najsigurnijoj banci na osnovi 
8 5 i 6 o zaštiti banaka. Nekoliko godina nije se moglo dići baš 
ništa. Istom u godini 1936. dopustilo se podizati mjesečno po D 1000. 
(Toliko stoji samo jedan svezak B. S.!). Kamate su spale na 2%, 
Sa propisanim odbicima — jednaki su nuli. Što više radi visokog 
6% poreza na rente, kapital se smanjuje. 


»Bogosl. Smotra« bila je i jest s financijalnoga gledišta teška 
i postojana briga H.B.A. To dokazuju gotovo svi zapisnici »Od- 
bora« i »Glavnih skupština«. Od prvoga početka. I danas. »H.B.A. 
ne nalazi dovoljno potpore i razumijevanja u velikom dijelu našega 
klera. To dokazuje i sporo začlanjivanje u H.B.A., to dokazuje 
sporo i nedostatno uplaćivanje »Bog. Smotre i 
posebne naše edicije« — žali se I. potpretsiednik već u li. Glavnoj 
Skupštini H.B. A. 23. X. 1924. Zaslužni tajnik onoga doba sveuč. 
prof. g. dr. Sti. Zimmermann, koji je i lično i proglasima, lecima, 
pismima i t. d. ulagao golem trud u svim pravcima da se okupe i 
uzgoje intelektualni radnici i bolje situirani svećenici oko H.B.A., 
govori u istoj Skupštini: »Akademijin je Odbor kroz ove dvije go- 
dine od njezinog osnutka nastojao svim silama, da Akademiji stvori 
čvrste uslove života, ne bi li tako uzmogla čim prije da realizira 
barem dio zamašnog rada, što je određen u točkama njezinih pra- 
vila. Čvrsta materijalna osnovica tako je za Akademiju nužna, da 
o njoj ovisi sve pregnuće oko podizanja i gajenja teološkog studija. 
Izdanje stručne revije, štampanje teološko-filozoiskih djela, orga- 
nizacija dobrih knjižnica, omogućivanje daljnjih teoloških studija u 
sposobnim mladićima (S 1. i 2. Pravila — cilj H.B. A.) — konačno 
sve to zavisi o financ. društvenoj podlozi. No dok se je kroz ove 
dvije godine očito pokazalo, da je u redovima hrvatskoga svećen- 
stva dosta marnih i sposobnih teološko-filozofskih radnika, sa 
žalošću treba konstatirati, da hrvatsko svećenstvo od velike česti 
nije Akademije pomoglo onoliko, koliko bi uistinu moglo i koliko 
bi bilo potrebno, da Akademija uzmogne potpunoma razviti svoje 
djelovanje.« Sve je to utvrdio g. tajnik statističkim podacima i 
izveo činjenicu: »S iskrenim negodovanjem treba konstatirati, da 
se je siromašniji kler (primjerice kapelani) većom ljubavi odazivao 
molbama Akademije i više razumijevao njezin rad od višeg i imuć- 

nijeg klera.« Zato je razumljivo da se sav spomenuti cili pravila 
$Li2HB.A. nije mogao ni započeti »ijer je sva briga 
upravnog odbora morala biti koncentrirana 
jedino na to, da ne zapne izlaženje »Bogoslov. 
Smotre«. — Jednaki je zaključak u istoj Skupštini i tadašnjeg 
vrijednog blagajnika sveuč. proi. g. dra. Sti. Bakšić, kad u svom 
opsežnom ekspozeju konstatira kako ima na »Bog. Smotri« 
duga skoro 30.000 D te apelira »da pretplatnici izvrše 
svoju dužnost i tako omoguće barem djelomični razvitak 
Akademijinog djelovanja«. 

Vrijedno ie pročitati cijeli tok ove Skupštine, jer je doista 
istinsko ogledalo i rada i nastojanja, i nehaja i neuspjeha kako za 
H.B.A. tako i za njenu »Bogosl. Smotru« [Isp. XII. godište B. S. 
g. 1924. str. 506—512.] 

Mirne se duše može reći da je slika i dojam, što ga čini ova 
Skupština, tipičan paradigma i za sve kasnije Skupštine i Odbor- 
ske sjednice H. B. A. Svud ista jadanja, vazda isti refren: ima inte- 
lektualnih radnika, dalo bi se H.B.A. razviti i usavršiti, mogla bi 
Bogosl. Smotra biti i dotieranija — ali u ovim našim prilikama 
treba biti sretan i da se — živi. Da se vidi kakove su naše zbiljske 
prilike, dostaje pribilježiti da pretplatnici »Bogoslovske Smotre« 
duguju koncem g. 1935. D 60.000. Bilo je pred tim znatno više. 
Hvala sveuč. prof. g. Dru Andriji Živkoviću, koji je od g. 1925. 
preuzeo i ekonomsko upravljanje B. S., mnogo veći i stari dugovi 
prilično su otplaćeni. G. Dr. A. Živković mnogo ie pomogao svojim 
agilnim radom i zauzimanjem, što se »Bogosl. Smotra« uopće i 
održala za teške bankovne krize iza g. 1932. Iza g. 1935. do danas 
opet su dugovi na pretplatama porasli tako da u godini 1937. sežu 
i u blizinu od oko D 100.000. Očito je da ovakova progresija dugova 
prijeti i samoj egzistenciji »Bogoslov. Smotre«. A opet do toga ne 
smije da dođe. Ako ikad — danas nikako! Vjerujemo u svijest 
hrvatskoga klera i u savjest pojedinih dužnika, da nitko ne će na 
sebe preuzeti te odgovornosti teške pred Bogom, pred Crkvom i 
pred Hrvatskim Narodom... 


* p 


U prvoj Glavnoj Skupštini H.B. A. 20. VIII. 1923. iznio je njen 
ugledni prvi predsjednik Msgr Don Frane Bulić i ove misli: »H.B.A. 
imade da pokaže svojim edicijama da je znanost, oduvijek miljenče 
hrvatskoga klera, i danas od toga klera uvelike cijenjena i gajena. 
Teološka je znanost opsežna. Sa područja spekulativnih filozofskih 
i bogoslovskih problema polazi ona na polje lingvistike, historije, 
arheologije, crkvene umjetnosti i na praktično tlo pastoracije, so- 
ciologije i t. d. Na svim ovim područjima treba da hrvatsko sve- 
ćenstvo dokaže svoju tradicionalnu ljubav u traženju istine, 
u sticanju naobrazbe i težnju, da plodove svoga 
studija dade drugima. I u formi strogo znanstvenih istra- 

živanja, i u lakšoj formi popularizacije naučnih rezultata širem+ 
mnoštvu našega naroda. Zato Akademija treba da izdaje 
svoju znanstvenu reviju, treba da se brine za naučna 
predavanja, da pomaže uzgajanju budućih znanstvenika na stranim 
univerzama, da izdaje svoje edicije i brine se za popularizaciju 
teološke znanosti. Akademija treba da je čitavim svojim radom 
apologija naučne kvalifikacije i djelatnosti na- 
šega klera« (Zapisnik Glavne Skupštine dto 20. VIII. 1923.). 

H.B.A. i njena znanstvena revija »Bogosl. Smotra« — uči- 
nila je što je mogla. Evo XIV godišta »Bogoslovske Smotre«, iza 
kako ju je preuzela H. B. Akademija. A što bi blagopokoini Msgr 
Don Frane rekao o drugom kompascicentu, koji je malo ne svojom 
efektivnom »djelatnosti« gotovo napustio Akademijinu reviju? 

Gdje je »onaj oduševljeni odziv hrvatskoga dušobriž- 
noga klera, darežljivih prinosnika svote »za proširenje 
Kat. Lista iz g. 1910.,« klera koji se listom — uz neznatne iznimke — 
izjavio za Smotru?« Zamnio je, na žalost, odziv o kojemu piše bla- 
gopokojni pokretač »Bogoslov. Smotre« Dr. Josip Pazman u Pred- 
govoru ove revije g. 1910.? ...»Defecerunt cisternae, et collecti- 
ones aquarum .., habitantibus Bethuliam« (Judit 7, 11). 


* 


Odmah iza osnutka hrvatskoga sveučilišta — doba iza Dar- 
vina, Marksa, Bakunina — vode razgovore o teološkoj reviji pro- 
fesori Stadler, Kržan, Posilović i drugovi. Za krutoga materijalizma 
Vogta, Biichnera, Hiickela i kod nas liberalizma svih vrsta (Šulek, 
Spevec, Trstenjak) poduzimlju Bauer, Bujanović, Belaj i drugovi 
odrješite rezolucije da se osnuje bogoslovski naučni časopis. Ali 
istom kad provaljena bujica zapadnoga modernizma, skupina svih 
suvremenih zabluda, počinje kod nas potkapati kršćanska načela 
i crkveni autoritet: javlja se doista »Bogoslovska Smotra« iza 
trideset godina, nakon što je jedna generacija o njoj snivala i raz- 
mišljala. Od onda (1910.) do zamalo, eto, opet jedne generacije, koja 
je tu reviju, uz kratki poratni prekid, izdržala pored svih ne lakih 
poteškoća. Nemoguće je da danas ugine. Ne radi se danas više o 
pojedinačnoj kojoj umstvenoi, vjerskoj ili moralnoj istini. Poriču se 
načela umovanja, niču udruženja bezbožaca, odbacuju nesamo 
kršćanski već i prirodni ljudski moral. Marksizam i neopaganizam: 
klikuju u sav glas modernom Evropom. I kod nas, jer iza telegrafa, 
telefona, radija i televizije misao ne pozna prostora i vremena. 
Nietscheovo izvraćanje vrednota (Die Umwertung aller Werte) stu- 
vilo je na snagu. Spenglerova propast zapada (Der Untergang des 
Abendlandes) jest na vidiku. U dušama nebrojenih pojedinaca javlja 
se borba na smrt za i protiv kršćanskoga duha, agonija kršćanstva, 
o kojoj je s mnogo bola, i ako s mnogo netočnosti pisao veliki, 
nedavno katoličkim duhom smireno umrli, Unamuno. 

Nije kršćanstvo u agoniji. U duhovnoj agoniji pogiba društvo. 
otpalo od kršćanstva. Društvo, u kome ie danas kršćanstvo samo. 
neki i to vrlo neznatni faktor kulture. Kulturnoj krizi suvremenoga 
društva nije uzrok to, što bi kršćanstvo bilo u sebi protivurječno, 
već to što je društvo napustilo, nesamo u praksi već i u teoriji, 
osnovne istine kršćanstva. A opet po krsnom listu nazivaju ga 
kršćanskim. Zato iznosi već Lav XIII. »kršćansku demokraciju« 
da se društvo iznovice prožme kršćanskim idejama. 
Zato Pio XI. u enciklici mira izlaže prave i duboke uzroke velikoga: 
svjetskoga rata. Zato karakteriše suvremeno doba »sekularizmom« 
(zemalištinom) i »laicizmom« (svjetovnjaštvom), koje je zaglibilo 
pogledom u zemaljski svijet i prezrelo i ruglu izvrglo kršćanske 
vidike u vječnost. Papa osniva i izdiže »Katoličku Akciju«, da se 
stvori svjetovnjački apostolat, kako bi se društvo duhovno pre- 
porodilo i opet vratilo kršćanstvu. »Mir Kristov u kraljevstvu Kri- 
stovu.« 


Ne zaustavlja se duboki Papa samo kod svjetovnjaka, već 
on govori svim žarom i svećenstvu, koje treba da je po Gospodi- 
novoj riječi »sol zemlje i svijetlo svijeta«. Ono treba da pored 
punoga duhovnoga življenja i odličnoga primjera gaji i znanost, 
naročito filozofsku i bogoslovsku. U tom pravcu mora da se razvija 
svekoliko uzgajanje svećeničkoga podmlatka. U enciklici »Scien- 
tiarum Dominus« (1931.) određuje propise za filozofski i bogoslov- 
ski studij, proširuje godine studija, kako bi bogoslovi prisvojili sebi 
toliko temeljnoga znanja, te bi bili potpuno na visini svoga doba, 
podobni da svakomu dadu puni razlog katoličkoga vjerovanja i 
življenja. (Dr. A. Živković, Vrhbosna 1936. br. 12. crta o tome 
str. 275 sq. vrlo lijepe i praktične misli). Svećenik treba da je raz- 
vijene inteligencije i gorljivog srca. On treba da gleda na goleme 
poljane ljudskoga umovanja sa željom da uživa u studiju, u meto- 
dičkom radu i da sebi izradi umjeće, kako će točno i razgovjetno 
drobiti svojim slušateljima, što je sam duboko proučio i shvatio. 
Tada ga ne će potresti ni kakav napredak, niti će ga smesti bilo 
kakova poteškoća suvremenih struja. Svećenik mora da posegne 
i za težim naučnim filozoiskim i bogoslovskim štivom. U izvorima 
i na izvorima bogoslovskih znanosti, u širem značenju riječi, mora 
da traži i da nađe istinske i duboke odgovore na suvremene pro- 
bleme. To će mu biti pravo, prikladno i doraslo oružje u današnjoj 
duhovnoj borbi sa svijetom. Policijske mjere su privremene. Po- 
grešna ideja, kolikogod fascinira u prvi kraj, suzbija se jedino 
s istinskom svijetlom misli. I doba gospodstva je prošlo. Mnogo 
više vrijedi čisti i časni karakter, čednost, bratsko objašnjenje i 
prava kršćanska ljubazna riječ. To osvaja srce protivnika. Ali da 
se i njegovo pogrešno mišljenje svrati u istinsku kršćansku ideo- 
logiju, treba tvrdih umnih razloga. Pored poznatih svjetskih autora 
i revija, komu je to moguće, mora da svećenik postojano prati i 
znanstveni rad naših trudbenika. 

»Bogoslovska Smotra« želi da pođe i unaprijed za- 
crtanim dvadeset i četiri godišnjim pravcem. Proučavati što iznose 
savremeni glasoviti muževi svijeta gledom na kršćansku ideologiju. 
Izbirati prave naučne rezultate, čistu istinu. Poređivanjem poka- 
zivati, kako ta istina nije u protivnosti, već često i u punom skladu 
sa dobro shvaćenom od Boga objavljenom apsolutnom istinom. 
Tako su uvijek radili veliki crkveni Učitelji, pogotovu prvi bogo- 
slovski sistematici: Sv. Augustin i Sv. Toma. Ovi su vodiči i našim 
bogoslovskim radnicima. 

»Bogoslovska Smotra« hoće i nastoji da bude pravi 
znanstveni arsenal za idejnu borbu u hrvatskom našem društvu. 
Mlađi radnici se množe. Ufamo se u blagoslov Božji, da će ih biti 
sve više. 

Zato se i tvrdo nadamo da će »Bogoslovsku Smotru« pratiti, 
preporučivati i podupirati nesamo sav hrvatski kler već i svi inte- 
ligentniji katolički svjetovnjaci. 

»BogoslovskaSmotra« mora da ude i u svoju pedesetu 
godinu uz objektivnu konstataciju, da je i ona nešto pridonijela 
slavi Božjoj i duhovnoj obnovi katoličke svijesti Hrvatskoga 
Naroda. 


XA 


“Sv. Toma Akvinski 
i drugi naučitelji. 
Dr. ira Karlo Balić. 


Katolička Crkva poštuje i intelektualnu slobodu kao i druga 
dobra kojima je Stvorac čovjeka uresio. Istina je svjetlost duš 
Gdje nema stalne istine. tu nema ni stvarnog svijetla: tu je ili 
tama ili polutama, nazrijevanje. Crkva ne nalaže kao stalnu istinu 
nečija mišljenja, niti istovjetuje istinu sa sistemom. In dubiis 
libertas! To je ono zlatno pravilo kojega se držala katolička 
Crkva kroz sve vjekove. Već u staro doba susrećemo dvije škole, 
antiohijsku i aleksandrijsku, koje daju pravac egsegezi i teologiji 
patristike. Na početku skolastike s jedne strane vidimo Abelarda, 
a s druge Viktorince. U zlatno doba skolastike imamo više škola, 
a posebno franjevačku i dominikansku. Kasnije se pojavljuje augu- 
stinijanizam, molinizam, suarezijanizam. U moralci redemptoristi 
brane ekviprobabilizam, isusovci probabilizam, koji dominikanci 
napadaju u ime probabiliorizma. U ascetici zapažaju se razne struje i 
škole, Crkva i u ovom natjecanju gleda jamstvo napretka, znak 
vitaliteta. Ona zna da su sve te škole ujedinjene u jednoj bitnoj, 
identičnoj nauci (dogma), a-da se samo akcidentalno razilaze (si- 
stemi). Crkva-majka svih katoličkih škola — hvalila je i preporuči- 
vala sad ovu, sad onu, prema zaslugama koje ie učinila za obranu, 
proširenje i upoznavanje svete vjere, a nikada nije tražila da sistem 
jedne škole bude norma za prosuđivanje da li je druga istinita ili 
neistinita." 

Međutim ima tomista, osobito kroz ovo nekoliko posljednjih 
decenija, koji su tvrdili da je Crkva promijenila svoje držanje. 
Prema njihovu mišljenju ona bi sad poistovjetovala istinu sa si- 
stemom i svima službeno naložila integralni tomizam. Sve dakle 
druge škole imale bi otpasti: one kao da nijesu kroz prošla stoljeća 
ispravno shvaćale dogme, ni uspješno branile istinu, a Pape su ih 
vreporučivali ukoliko bi se slagale sa integralnim tomizmom! 


* Isp. Rivičre J.: L'autoritć de S. Thomas et les ćcoles catholiques, 
u Revue du Clergć francais XXIV, sv. XCIV (1918), 401—418; Cavallera 
F.: Autour de saint Thomas, u Bulletin de litićrature ecclćsiastique IX 
(1918), 115—133. 

Ovo mišljenje nekolicine tomista osuđeno je u katoličkim re- 
dovima kao antitradicionalno i neosnovano. Kao što je veliki apo- 
loget sv. Irenej još u početku kršćanstva doviknuo onima što su 
govorili da je jedino Pavao od apostola upoznao istinu: »Nec sic 
pauper Deus ut unum solum haberet apostolum«,“ tako su neko- 
licini zastupnika pantomizma odgovorile razne katoličke revije, 
razni katolički učenjaci, da Bog nije tako siromašan da bi imao 
samo sv. Tomu, 

I eto danas, kad su veliki kulturni narodi već prebrodili ovu 
krizu te dišu duhom slobode sinova božjih, i dok razni učenjaci 
upozoruju na katastrofalne posljedice, koje su prouzrokovali eks- 
kluzivni tomisti, zar je trebalo da ta borba i propaganda započne 
kod malih naroda, zar je trebalo da se posebno u hrvatskom na- 
rodu pojave branitelji i širitelji pantomizma i da nam javno kažu, 
kako Crkva »mora osuditi«, »mora zabaciti sve ono, što se« pro- 
tivi nauci sv. Tome?!* 

Treba hvaliti, ali treba hvaliti razborito i umjereno. Non plus 
sapere quam oportet sapere, sed sapere ad sobrietatem! Za volju 
istine, a u interesu katoličke Crkve i skolastične znanosti u Hrvat- 
skoj, ponaiprije ću ukratko pokazati, kako je mišljenje, koje je ne- 
davno iznešeno pred širu javnost hrvatskih intelektualaca o službe- 
nom pantonizmu, u našim krajevima nepotrebna, pogubna i protu- 
naučna novost; nadalje ću se osvrnuti na borbe za i protiv tomizma 
u prošlim vijekovima, i napokon ću prikazati franjevačku i tomi- 
stičku školu u svijetlu direktiva Svete Stolice. 


1. Neoskolastični pokret u Hrvatskoj prema sv. Tomi i Duns Skotu. 


Grabmann, Van Steebergehen* i drugi istraživači povijesti 
neoskolastičnog pokreta u raznim zemljama, Hrvatske uopće i ne 
spominju. A ipak je kod nas bilo, pa i danas ima, lijep broj i teo- 
loga i filozofa, koji su nastojali da učvrste i obrane načela velikih 
skolastičnih pisaca. Mi još nemamo sistematske povijesti neoskola- 


? S. Irenaeus, Contra haereses, lib. 1I cap. 13 (PG VII, 911): »nec 
sic pauper Deus, ut unum solum haberet Apostolum, qui dispositionem 
filii sui cognosceret. Ft Paulus autem dicens: 'Quoniam speciosi pedes 
evangelizantium bona', manifestum fecit, quoniam non unus, sed plures 
erant, qui veritatem evangelizabant.« 

* Jaques Maritain: Anđeoski Naučitelj. Preveo V. Poljak. Izdanje 
naklade »Istina«, Zagreb 1936. Predgovor napisao Hijacint Bošković. Ovo 
djelo označivat ću skraćenicama: A. N. Francuski original skraćenicama: 
DA. 

* Grabmann M.: Die Geschichte der katholischen Theologie, Frei- 
burg i. Br. 1933; Van Steenberghen F.: Le mouvement des ćtudes me- 
dićvales, u Revue nćoscolastiaue de philosophie XXXVI (1934), 475—521. 

stičnog pokreta u našim krajevima.“ Stoga mi i nije moguće dati 
potpun prikaz o njegovu odnošaju prema Anđeoskom i drugim 
naučiteljima.“ Ipak ću ovdje spomenuti nekoliko činjenica iz kojih 
će biti jasno, kako je sve do zadnjih godina među tomistima i sko- 
tistima, među franjevcima i dominikancima bio sklad i međusobno 
potpomaganje, kako neoskolastični pokret kod nas nije dosad isti- 
cao da Crkva »mora osuditi«, da »mora zabaciti sve što se protivi« 
nauci sv. Tome. Zatim ću se osvrnuti na djelo »Anđeoski Naučitelj«, 
koje navješta borbu i ekskluzivizam, 

1. Tomizam. — U početku neoskolastičnog pokreta skotistična 
je škola bila u potpunoj dekadenci. Mnogi su prikazali Oštroumnog 
Naučitelja pretečom kantizma, modernizma, panteizma, skepticizma, 
pozitivizma i raznih drugih zabluda, proti kojima se je Crkva imala 
da bori." Nije se dakle čuditi što kod nas pioniri neoskolastičnog 
pokreta dr. J. Stadler, dr. A. Baner i dr, A. Mahnić slijede pravac 
koji je općenito bio primljen u ono doba: drže se uglavnom nauke 
sv. Tome. 

Poznato je da je dr. J. Stadler prvi pokušao da na hrvatskom 
jeziku obradi cijeli sistem filozofije. On redovito ne spominje ni 
sv. Tomu ni Duns Skota, ali skoro uvijek prihvaća tomistične teze. 
Ipak on to tako čini da niti osuđuje niti prezire protivna mišljenja. 
Tako na pr. danas neki ultratomisti ivrde da je tomistična teza: 
da se u stvorovima stvarno bivstvo stvarno razlikuje od egzisten- 
cije, »temelj kršćanske filozofije«. Stadler ponajprije ističe, da je 
ovo pitanje veoma teško, donosi razloge za i protiv, te napokon 
veli da je mišljenje onih koji tvrde stvarnu razliku »istini bliže«. 

5 Dr. Sti. Zimmermann u raspravi: Historijski razvitak filozofije u 
Hrvatskoj, Zagreb 1929, na svršetku (str. 17.—23) opisuje savremeni raz- 
vitak katoličke filozofije uopće, a onda i u našim krajevima. Isp. također 
[Grgec]: Položaj filozoia dra Ante Bauera među hrvatskim neoskolasti- 
cima, u Hrvatska Straža VIII, 15. veljače 1935, br. 39. 

" Po rimskim bibliotekama nijesam mogao da nađem ni časopisa 
»Hrvatska Straža«, ni djela naših filozofa. Nijemci, Francuzi i drugi narodi 
imaju u Rimu biblioteke, u kojima se može naći sva literatura, koja se 
u njihovoj domovini i na njihovu jeziku objelodanjuje. Naš zauzetni rektor 
zavoda sv. Jeronima Mgr. dr. Magjerec ima nakanu da sličnu biblioteku 
organizira u novoj zgradi zavoda. Trebalo bi da sve naše dioceze, pak i 
sama država, potpomognu ovaj pothvat, tako da u biblioteci budu sva djela, 
koja su izdana na hrvatskom jeziku. 

7 Isp. Gonzales O. P.: Historia de la filosofia, Madrid 1878, II, 266; 
Compte-Lime V.; Le mouvement scotiste de 1900 a 1914 d'aprčs les publi- 
cations de langue frangaise (Extrait du Quatričme Congrčs des lecteurs 
iranciscains de langue francaise), Paris 1935, 149. 

* Stadler je od god. 1874—82. predavao filozofiju na bogoslovskom 
fakultetu u Zagrebu. Napisao je čitavu filozofiju u 6 svezaka, koji su obje- 
lodanjeni nakladom kaptola vrhbosanskog u Sarajevu od god. 1904—1911. 

No ni to on ne tvrdi sa stalnošću nego »čini se«" U kozmologiji 
Stadler u posebnom paragrafu raspravlja o pitanju koje je osobito 
u 13. vijeku sačinjavalo jednu od glavnih točaka nauke sv. Tome, 
koju je franjevačka škola napadala. On pita: »Je li Bog mogao 
svijet stvoriti od vijeka«."" Donosi četiri razloga onih filozofa koji 
tvrde da Bog mije mogao svijet stvoriti od vijeka, zatim četiri 
druga razloga, koji su za to da je mogao stvoriti svijet od vijeka, 
i konačno pušta na volju čitatelja da odabere što hoće, te završuje: 
»Bilo sad prvo ili drugo mnijenje istinito, jest izvan svake sumnje, 
da mudrosti Božjoj bolje odgovara, što je svijet stvorio u vremenu, 
nego li da ga je stvorio od vijeka«."“ 

Dr. A. Bauer u mnogočem je nadvisio svoga učitelja“ Ne 
samo da on stvara filozofski jezik koji bolje odgovara narodnomu 
duhu, ne samo da sistematičnije povezuje skolastičnu filozofiju sa 
raznim modernim filozofskim strujama, nego se bori kao što sa 
Skotom i skotistima, tako i sa Tomom i tomistima. Bauer ne niže 
usporedo razne teorije ostavljajući čitatelju da odabere što hoće, 
nego daje svoj sud, odabire što mu se čini da je vjerojatnije, ali 
uvijek s onom čednošću, koja odlikuje velike filozofe. On se drži 
nauke sv. Tome, ali ne svuda niti isključuje druge naučitelje. Tako 
na pr. veli: »Potentia absoluta znači sv. Tomi, Skotu i drugima«."? 
Duns Skot ne pripušta ontološki dokaz sv. Anselma. Ipak je, idući 
stopama stare franjevačke škole, toliko držao do ovog Oca sko- 
lastike, da je pokušao da spasi njegovo dokazivanje: »potest co- 
lorari illa ratio Anselmi de summo cogitabili«.“ Bauer nastoji 
da pokaže, kako »ontološki dokaz ne dokazuje ništa u nijednom 
obliku«, pa ni u onom u kojem ga Duns Skot predlaže.“ Pobija i 
mišljenje Skota i Palmiera o metafizičnoj biti Božjoi,'* kao što i 


* Stadler, Opća metafizika ili ontologija, Sarajevo 1907, 41. 

'% Stadler, Kozmologija, Sarajevo 1909, 20—24. 

"4 Ibid. 24. 

*? Bauer je predavao filozofiju na bogoslovskom fakultetu u Zagrebu 
od god. 1887—1910. Napisao ie »Naravno bogoslovlje« (Zagreb 1892.) i 
»Opća metafizika ili ontologija« (Zagreb 1894.). Oba je djela ponovno izdao 
god. 1918. dr. Stj. Zimmermann, o kojima veli da »znače za skol. filozofiju 
u Hrvatskoj prvi početak savremenog i kritički samostalnog rada«. Zim- 
mermann, naz. dj., 22. Osim toga Bauer je napisao »Područje materijalizma« 
(1889.), zatim u Radu jugosl. Akademije: »O metalizičkom sustavu Wund- 
tovom«. Ispor. [Grgec], cit. čl. u »Hrv. Straža«. 

"3 Bauer A.: Teodiceja ili nauka o razumnoj spoznaji Boga, drugo 
izdanje dra Zinmmermanna, Zagreb 1918, 127. 

"* Duns Scotus: Op. Oxon., lib I d. 2 q. Isp. De Wulf. M.: Histoire 
de la philosophie mć&dićvale, II", Louvain-Paris 1936, 339. 

"5 Bauer, naz. dj. 10—11. 

'* Tbid., 59. 

skotističnu formalnu distinkciju.“ No isto tako maš filozof ne opra- 
šta ni sv. Tomi, ni tomistima. Na dugo obrađuje pitanje: »Kada je 
Bog svijet stvorio?« Donosi mišljenje Aleksandra Haleškoga, sv. 
Bonaventure. Alberta Velikoga, koji su tvrdili da ie Bog morao 
svijet u vremenu stvoriti, a da ga nije mogao stvoriti od vijeka. | 
Zatim mišljenje sv. Tome, Kajetana i drugih tomista, koji tvrde da 
razum čovječji sam sobom ne može dokazati, da je Bog morao 
svijet stvoriti u vremenu, a da ga nije mogao stvoriti od vijeka. 
Bauer ističe, da je ovo mišljenje sv. Tome potpuno neosnovano. 
Zatim pobija mišljenje nekih tomista, koji hoće da ovu nauku pošto 
poto brane.“ 

Uz Stadlera i Bauera treba spomenuti i dra A, Mahnića." U 
različitim spisima ,a posebno u anonimnim člancima što su izlazili 
u časopisu »Hrvatska Straža«, Mahnić je nastojao da primijeni 
načela vjekovne filozofije na praktični život. Slijedeći upute Kri- 
stovih Namjesnika, on je u raznim prigodama dovikivao: »Natrag 
Tomi! Natrag skolastici!« Poznata su njegova anonimna »Kritička 
pisma mladom apologeti«.“" U doba, kad je u Francuskoj nepra- 
vedno bio optuživan glasoviti apologet Msgr. d'Hulst, da se uda- 
ijuje od nauke sv. Tome, kada je u Italiji osumnjičen i sam kardinal 
Ferrrari, kod nas je dr. Mahnić vodio žestoku borbu protiv dra 
Frana Barca, koji je navodno htio da sruši carstvo Tomina inte- 
lektualizma i zaplovio modernističkim vodama.“ 


*7 Ibid., 79. 

18 Ibid., 143: »Čuli smo da sv. Toma poriče, da bi se to dalo strogo 
dokazati. Mi ipak držimo, da se to dade.« 

*9 Mahnić je god. 1908. osnovao »Leonovo društvo« za unapređivanje 
kršć. znanosti, a napose filozofije. Glasilo društva bila je »Hrvatska Straža«, 
koja je najprije izlazila na Krku a zatim u Senju od god. 1903—18. Urednici 
su bili dr, A. Alfirević i dr. F. Binički. U ovom časopisu objelodanjeni su 
mnogi i lijepi filozofski članci. Neki su izašli anonimno. Tako god. 1905. 
br. 4—5, str. 443—478 donosi članak: Skolastična filozofija. 
Pisac spominje kao predstavnike skolastike Tomu, Bonaventuru, Skota, 
koji zajedno čine skladnu cjelinu. U članku: Sociološki momenat 
ufilozofiji (Hrvatska Straža VII. 1909., str. 539—551) Mahnić ističe 
važnost tradicionalne filozofije. 

2% Posebno je važno za nas 15. pismo: Skolastika — optu- 
žena, Hrvatska Straža VI (1908), 172—179. Mahnić donosi čitave stra- 
nice iz djela španjolskog dominikanca, kardinala Gonzalesa, Historia de la 
filisofia. Gonzales je kazao o Skotu da je sredovječni Kant, uopće nije se 
osvrnuo na procvat skotizma u 17. vijeku. Nije se dakle čuditi, što i Mahnić 
neprestano naglašuje tomizam. 

?1 Barac je dao odgovor u Kat. Listu br. 40, 41 i 42 god. 1908. Protu- 
odgovor pod naslovom: »Skolastika i nepromjenljivost dogme« donijela je 
Vrhbosna, god. 1908., br. 23, i »Hrvatska Straža« god. 1908., str. 731—740, 
i u br. 1 god. 1909. Također je u Vrhbosni XXII (1909.) br. 1, izašao 
članak: »Borba protiv školastične filozofije«. 

1 dok su jedni bez ikakove ograde hvalom obasipali Barčevo 
djelo: »O modernoj kat. apologetici«, a drugi govorili da je ono 
duboko zaraženo mođernističkim zabludama, da je prepuno ne- 
ispravnosti i protuslovlja, franjevac dr. K. Eterović, koji je već 
god. 1901. napisao značajnu raspravu o Duns Skotovu volunia- 
rizm a zatim objelodanio članak: »Stari sofisti i savremeni so- 
fizmi«,? opazio je da ima dosta tih sofizama i kod kritičara Bar- 
čeve knjige. On se, dajući sud o tom zamršenom pitanju, držao 
one: »Qri bene distinguit, bene docet.«<“* On ie upozorio hrvatsku 
javnost, da se ne može pozitivno dokazati da je Barac »zabacio 
jednu ili drugu bitnu nauku skolastičnu«; ističe kako Barac »nije 
protivnik cijele tradicije«, te kako je on i o Kantu dao »oštri ali 
isti i razboriti sud«.* Ipak i sam Eterović zapaža da Barac 
skoro nigdje »ne spominje skolastike s priznanjem i pohvalom.“ 

Danas kada je Crkva već obračunala sa modernističkim za- 
bludama. kad smo izašli iz onog žalosnog decenija, u kojem su neki 
nalazili opasnost za vjeru i ondje gdje je nije bilo, mislim, da mo- 
žemo dati objektivniji sud o stanovištu dra Barca prema skolastici, 
i posebno prema tomizmu. Mladi apologet u svojem djelu ističe, 
ikako bi se imala shvatiti obnova skolastike u duhu Leonove enci- 
klike »Aeterni Patris«, Zajedno sa Ollć-Lapruneom veli Barac: 
»Papa hoće da se u naše doba čini što je sv. Toma činio u svoje: 
ne da se Toma prosto ponavlja, da se kopira, da se pokrati ili 
proširi, da se stavi u formule doduše podobne. da se pridrže, ali 
formule mrtve, da tomističko papagajstvo zamijeni druga vrsta 
papagajstva, nego on hoće da mi Tomu studiramo iz temelja, da 
se hranimo njegovom jezgrom, da nas prožmu njegovi principi, i 
da onda pokušamo s pomoću naših znanosti, kojih u njegovo doba 
nije bilo, stvoriti novu enciklopediju, kršćansku filozofiju. 
Barac je napisao i ove značajne riječi: »Nije moguće pomi: 
kamo li dokazati, što više, bilo bi blasftemno, a kamoli ne čovjeka 
dostojno, no za napredak svakako izvanredno pogibelino, ustvrditi, 
da liudski duh nije ništa novo obreo od sv. Tome amo, da čitava 
filozofija od Kartezija do danas nije nijedne nove staze otkrila, da 


**,Eterović Ch.: La volontć dans la philosophie de Duns Scot., Paris 
1901. In—8, 160 str. Djelo nije štampano. Nalazi se ipak po raznim evrop- 
skim bibliotekama, Doskora će meksikanac F. Chauvet svratiti pozornost 
ma ovo, nažalost, zaboravljeno, a tako solidno napisano djelo našeg filozofa. 

** »Hrvatska Straža« VI (1908), 379—399. 

ža Eterović K.: Prigodom jedne studije dra Frana Barca. »O mo- 
dernoj katoličkoj apologetici«, Požega 1907, u Serafinskom Perivoju XXIII 
(1909) 41—44, 62—89, 108—118, 139—144, 227—233. 

25 Ibid., 109—11. 

2% ibid., 109—11. 

?7 Barac F., O modernoj kat. apologetici, Požega 1907, 95. 

nije nijednog kamečka pridonijela k dalinjem razvoju umnih teče- 
vina prošlosti, da i danas apsolutno stoji svaka i pojedina teza 
velikog restauratora, besmrtnog Stagirite«.“ Jest, nastavlja dr. 
Barac »da su (skolastici) radije mjesto odgovora ,a priori' na 
mnoga pitanja kazali: ignoramus, bili bi sebi i nama prištedili 
mnogu gorku. Znajmo biti čedni...!<" I u ovim su izrekama kri- 
tičari Barčeve knjige našli omalovaživanje, pače i prezir skola- 
stike. Oni su pitali: »koji su i koliko je tih skolastika«, koji bi 
danas još tvrdili, da apsolutno stoji svaka teza sv. Tome? Koji 
su to koji ustvrdiše, da ljudski duh niie ništa nova obreo od sv. 
Tome amo?" Ipak su ti kritičari trebali znati, da je baš u to doba, 
posebno u Francuskoj, bilo pantomista, koji su tako pretierano hva- 
lili sv. Tomu, kao da bi istina bila istovjetna s integralnim to- 
mizmom. Barac, kojemu se posebno prigovaralo, što je »mnogo 
čitao francuske pisce i na njima se nadojio«. imao je pred očima 
katastrofalne posliedice koje su prouzročili ti nerazboriti ultrato- 
misti, sjećao se dobro Msgra d' Hulsta koji je bio vjeran tomizmu, 
ali, jer nije davao onakove sudove o Descartesu, kako se onda po 
ustaljenom kalupu činilo. morao je doći pred Kristova Namjesnika 
da se opravda;“' imao ie pred očima i žalosni slučaj isusovca Ty- 
rella, koji je naiprije bio pretjerani tomist, a kad je pročitao 
Grammarofassent pretvorio se je u žestokog modernistu. 
Stoga je dr. Barac smatrao shodnim da upozori naše i teologe i 
filozofe da se čuvaju pretjeranosti, da ne bi zagovarali pantomizam, 
koji toliko štete nanosi i Crkvi i napretku. Zato danas, kad u Hr- 
vatskoj čitamo da Crkva »mora osuditi«, da »mora zabaciti« sve 
ono, što se protivi nauci sv. Tome, da originalnost Duns Skotova 
ne može biti u tome, što bi rušio bistrim duhom Anđeoskog Nauči- 
telja utvrđene teze«.* Barčeve se misli o skolastici i tomizmu po- 
kazuju u novom svijetlu i dobivaju svoje pravo značenje. 

I baš u doba, dok je prijetila pogibelji da neoskolastični pokret 
u Hrvatskoj poprimi jednostrani i tjesnogrudan pravac, pripravljao 
se mladi i poletni filozof dr. Stjepan Zimmermann, koji će da 
usavrši i upotpuni metodu i rezultate do kojih su došli i Stadler, i 
Bauer, i Mahnić, i Barac. Kad je govor o neoskolastičnom pokretu 


** Ibid., 76. 


cit. čl. 113; Hrvatska Straža, cit. čl. 1908, str. 173: »Što 
Koristi u jednu se ruku klanjati sv. Tomi, kako to čini dr. Barac, dok se 
za školu ujegovu nema a ma ni jedne pohvalne riječi, koju ne bi para- 
lizovale svakojake griske opaske?« 

** Baudrillart A.: L'apologćtique philosophique de Mgr d'Hulst, u 
Revue pratique d'apologćtique TI (1907), 13—17, 21, 650. — Isp. Bulletin 
de littćrature ecclćsiastique, veljača 1911. 

AN, 29. 

u Hrvatskoi, prof. Zimmermann čini poglavlje za se“ Njegov nam 
rad dozivlje u pamet jednoga Merciera, Geysera i druge predstav- 
nike neoskolastičnog pokreta u internacionalnom svijetu, koji su, 
istina tomisti, ali zato nijesu ni pantomisti ni ultratomisti. Zimmer- 
mann je, poput osnivača louvainske škole, slavnog Merciera, htio 
da najprije odgovori na noetične probleme, kako ih naše doba po- 
znaje, a posebno kako ih je Kant postavio. Neki su prigovarali 
Mercieru da je odveć proučavao Kanta, da bi se sva njegova 
mnijenja dala složiti s profesijskim tomizmom.“ Nije isključeno 
da se nađe onih, koji će sličan prigovor upraviti i na adresu dra. 
Zimmermanna. Svakako je njegova zasluga što je ne samo teme- 
liito proučio peripatetično-skolastičnu filozofiju, nego ie takoder 
omjerio o razne moderne filozofske struje i onda pobrao istinu 
gdjegod ju je našao. Zimmermann nije mogao da se uvjeri da je 
svjetlost istine samo Tomi svijetlila, te da istina nije nimalo boga- 
tija od Tomina sistema. Htio je da pokaže dinamiku skolastične 
filozofije povezujući, poput Merciera, tomizam s modernom filo- 
zofijom i sa svagdanjim potrebama modernoga čovjeka. 

Daleko bi me odvelo kada bih htio ovdje nabrajati sva i po- 
jedina djela ovog vođe neoskolastičnog pokreta u Hrvatskoj.“ 


* Isp. Grimm K.: Dr. Stjepan Zimmermann. Fin hervorragender 
Vertreter der seholastischen Philosophie in Kroatien, u Scholastik XI (1936), 
98—101. 

4 Isp. Grimm K.: U spomen kardinala Deziderija Mercicra, u Bogosl. 
Smotra XIV (1926), 191—197. 

*% Grim u cit. čl. u Scholastik nabraja ponaiglavnija djela. Ja ću 
spomenuti samo neka. Zimmermannovo djelo: »Kant i Neoskolastika«, 
2 sv. (1920-21) jest prvi sistematski i kritički prikaz Kantove filozofije 
na hrvatskom jeziku. Još prije objelodanio je: »Opća noetika« (1918), 
zatim »Ontološko-noetički problem u evoluciji filozofije« u »Radu« 1919. 
Na osnovu toga rada imenovan je g. 1921. pravim članom Jugosl. Akade- 
mije. Izvadke svojih radnja publicirao je Zimmermann i na stranim jezi- 
cima. Tako u »Bulletin international de VAcadćmie Yougoslave des scien- 
ces et de beaux-art de Zagreb«. O svojim istraživanjima o Kantu referirao 
je kao rektor zagrebačke univerze na 5. filozoiskom kongresu u Napulju 
(1924) i referat je izašao u »Acta Congressus« pod naslovom: »Schema 
sistematico del problema del conoscere scientifico con riguardo all'ideo- 
logia tomistica c Kantiana«. Na prvom tomističkom kongresu u Rimu (1925) 
držao je referat: »De problematum noeticorum systematica positione et 
solutione«, koji je izašao u »Acta primi congressus thomistici« »Romae 
1925. Dielo »Opća noetika« izašlo je u 2. državnom izdanju god. 1928. U 
dielu »Temelji filozofije« (1934) razlaže mogućnost racionalne metafizike. 
Zimmermann je napisao i »Psihologija za srednja učilišta« (1927. i 2 izd. 
1928), » Temelji psihologije« (1923), »Duševni život«, i napokon je u djelu 
»Filozofija i religija« (1936) rezultate svoga istraživanja pružio i širem 

Svoje stanovište prema franjevačkoj školi i Duns Skotu iznio je 
dr. Zimmermam u raznim djelima. Tako u značajnoj raspravi: 
»Ontološko-noetički problem u evoluciji filozofije«, on naglašuje 
kako su u perip.- skolastičnoj filozofiji postala dominantna_dva 
tipa: »tomizam i skotizam, prema kojima se onda orijentirala sva 
kasnija skolastika«.* Najveći metafizičar u dalinjem razvitku skola- 
stike Suarez »zastupa Skotovo stanovište« u pitanju spoznaninog 
subjekta. U djelu Filozofija i religija, Zimmermann se 
obara odlučno na one, koji optužuju Skota radi skepticizma.“ No 
ovdie treba posebno spomenuti Zimmermannov članak: Pogled 
nafranjevačku filozofiju.“ On započinje ovim riječima: 
»Osnovno ili bitno konstitutivna karakteristika franjevačke filozo- 
lije istovjetna je sa samim poimom kršćanske filozofije«."* Nadalje 
ističe, kako je franjevačka filozofija »kao sastavni dio skolastike 
ispunjala stvaralačkom svojom snagom ne samo cvat skolastike« 
nego i ona razdoblja »koja u historiji skolastike smatraju obično 
neproduktivnima«. Skotistična je škola »u 16—18 vijeku imala više 
zastupnika nego sve ostale škole zajedno«. Ona je imala — veli 
dr. Zimmermann — svoje katedre u Rimu, Parizu, Oxfordu, Coim- 
bri, Salamanki, Kolnu, Mainzu i Louvainu sa preko 2000 Skotovaca. 
Završuje naglašujući da je »franjevački red dao i danas daje Crkvi 
ponajbolje sile«.“* 

Uz prof. Zinimermanna razni drugi pisci kod nas pisali su i 
pišu o velikom Anđeoskom Naučitelju. Isusovci O. Šane," Dostal,* 
Špringer,*“ Grimm, Alfirević, zatim Lach. Keilbach, Gračanin itd. 


krugu intelektualaca. Od mnogobrojnih njegovih rasprava razasutih po 
raznim revijama, nas posebno zanima: »Savremeni razvitak skolastične 
iilozofije«, u Bogosl. Smotra XI (1923), 120—150; Filozofijska ideologija 
Tome Akvinskog, u Bogosl. Smotra XIV (1926), 261—270. 

* U »Radu« 1919, str. 88—89. Zimmermann zgodno zapaža, kako je 
Duns Skot samo nastavio stariju franjevačku školu. On veli: »Već osnivači 
iranjevačke škole Aleksandar Haleški i Bonaventura (»drugi Augustine) 
počeli su u pojedinim pitanjima napuštati velike svoje drugove (koji su 
bili začetnici dominikanske škole) Alberta Velikog i Tomu Akvinskog.« 

*7 Zimmermann, Filozofija i religija, Zagreb 1936, 360—361. 

%% »Nova Reviia« (V (1926), 220—244. 

% Ibid., 231. 

** Ibid, 243—244. Zimmermann str. 244: »Franjevačka filozofija 
predstavlja cjeloviti sistem zajedno sa čitavom skolastikom«. 

4 Šanc F.: Sententia Aristotelis de compositione corporum, Zagreb 
1928; i druga djela. 

** Dostal Li. D. 
Straža 1 (1903), 20—37. 

45 Špringer E. D. J.: Sv. Toma Akvinski i zadnji Pape, u Život V 
(1923) 74—17; Doctrina S. Thomae de Eucharistiae_necessitate, u Bogosl. 
Smotra XII (1924), 50—63. 


Zadaća kršć. filozofije u 20. vijeku, Hrvatska 

Pa ni kod tih pisaca nijesam naišao na pantomizam. Nije mi po- 
znato da su i naši dominikanci ikada javno naučavali, da kat. Crkva 
»mora osuditi«, da »mora zabaciti sve ono« što se protivi nauci sv. 
Tome. God. 1912. O. Padovan O. P., objelodanio je u Bogoslovskoj 
Smotri članak: Neotomist.** Žali što kod Hrvata ima malo poleta 
za Tominu nauku, ističe kako se treba strogo držati Tominih na- 
čela, ako kao teolozi i filozofi hoćemo da zadovoljimo zahtjevima 
dvadesetoga vijeka, želi da se i kod nas malo više poradi oko 
neotomističnog pokreta, ali cenzure ne baca na nikoga. 


2. Skotizam. — Što se više približavala proslava 50-godišnjice 
dogme Neoskvrnjenog Začeća Marijina (1904), to je sve više Duns 
Skot privlačio razne učenjake oko sebe, koji su nastojali da pokažu, 
kako su potpuno neosnovani napadaji na ovog Marijinog viteza. I 
danas se Oštroumni Naučiteli ukazuje u očima modernog čovjeka 
kao jedan od najvećih i najzaslužnijih mislilaca što ih je dala kat. 
Crkva. Skotistična škola obnavlja se zajedno sa integralnom sko- 
Jastikom i dnevno sve većma zauzimlje maha. Ovaj pokret za ob- 
novu skotistične škole nije mogao da ne odjekne i u Hrvatskoi, 
gdje su sinovi Asiškoga Ubogara kroz vjekove. i u najtežim okol- 
nostima, naučavali i branili nauku onog vođe franjevačke škole, o 
kojemu ie veliki historik Wadding kazao: »in cuius nomine tota 
periclitatur_Religio«.“* 

O životu i radu Ivana Duns Skota, o razvoju i značeniu nje- 
gove nauke. kao što i o stanovištu Sv. Stolice prema franjevačkoj 
školi, dosta je toga objelodanjeno na hrvatskom ieziku kroz ovo 
nekoliko posljednjih decenija. God. 1908., prigodom 600-godišnjice 
smrti Oštroumnog Naučitelja, izašlo je u Sarajevu djelce: Život 
ivana Duns Škota. Na latinskom jeziku napisao ga Španjo- 
lac Marijan Fernandez Garcia, a za naše okolnosti priredio 0. 
Bono Brkić,*" Pisac zanosno opisuje kreposti i čudesna djela ovog 
Božjeg ugodnika, dokazuje da je Duns Skotova nauka uistinu se- 
ratska, da je ona katolička, te lijek protiv mnogih zabluda. Nije 
manje važna rasprava što ju je god, 1912. napisao O. A. Brković 
pod naslovom: Divni razvoj Duns Skotove nauke u 


** Bogosl. Smotra Ili (1912), 287—296. God. 1933 napisao je Sti. 
Rohrbacher u Životu članak, u kojem se zapaža pantomistična tendenca. 
No pisac je samo prepisao nekoliko stranica iz Maritainove knjige: »Le 
Docteur Augćlique«. 

“5 Waddingus L.: Annales Minorum, ad. an. 1308 n. 7i (Ad 
Claras Aquas 1931), III, 157. Isp. Zimmermann: Historijski razvoj..., str. 
15.—17. 

* Djelce je ponaiprije izlazilo u Serafinskom Perivoju 
XXII (1908), a zatim je posebno štampano. — »Vrhbosna« br. 6 god. 1909 
prigovorila ie što pisac veli da je Duns Skot »najveći kršćanski filozof«. 
Odgovor je izašao u Serafinskom Perivoju XXIII (1909), 100—101. 

17. vijeku." On dokazuje, da je skotistična škola u 17. vijeku 
bila broinija negoli tomistična. navada uzroke procvata skotizma 
u to doba, završuje naglašujući, da je Duns Skot »os Augustini«, pa 
stoga tko kudi Augustina mora da kudi i Skota, »a tko hvali jednoga, 
nije moguće da ne hvali i drugoga«. U članku: Sv. O, papa 
Pio X i franjevačka škola,“ čitamo kako se Kristov 
Namjesnik veseli što je u franjevačkom Redu »oživjela ljubav 
prema odličnim učiteljima, koji su osobito u srednjem vijeku pro- 
dičili franjevačku školu«. O. Franjo Ćosić upozoruje hrvatsku jav- 
nost: Kako je moćan zagovor bl, Ivana Duns 
Skota“ a konventualac fra J. Milošević piše značajnu mono- 
grafiju: Život i djela fra Mate Ferkića (Zagreb 1906.). 
Dalmatinski konventualac fra Mate Ferkić, sa otoka Krka, s pra- 
vom se ubraja među najveće skotiste 17. vijeka. Napisao je nmogo- 
broina djela, među kojima se ističe: »Život Ivana Duns Skota«, i 
apologija protiv osvada jednog Matenzija, Bzovija i Joviia. Ferkić 
posebno ističe kako je Duns Skot »Martyr Immaculatae«, 

U svojoj povijesti filozofije dr. Albert Bazala posvećuje po- 
sebno poglavlje Oštroumnom Naučitelju“" On veli: »Toma je za- 
stupnik tradicija dominikovačkoga reda, Duns Scotus zastupa 
tradicije reda franjevačkoga... Uz ime Tome Akvinskoga svagda 
će se dostojno spominjati i ime njegovo.«' Bazala opisuje i to kako 
je samo »sudbina htiela« da Toma zadobije lovoriku kršćanske 
filozofije... 

Na ovo Bazalino djelo svraća pozornost naš poznati apologet 
dr. P. Grabić u članku: Preokret u prosudđivanju Sko- 

astike." Objektivno priznaje. da se dr. Bazala. protivno imno- 
gim našim ljudima, pohvalno izrazuje o skolastici i srednjem vi- 
jeku. Predstavnici su skolastike posebno Toma i Duns Skot. No 
budući da dr. Bazala drži, da Duns Skot nije bez razloga »dobio 
ime sredovječnoga Kanta«, zato dr. Grabić piše članak: Kant i 
Duns Skot" a slijedi i drugi članak: Znanstveni i prak- 
tični momenat teologije u franjevačkoj školi“ 


*7 Serafinski Perivoj XXVI (1912) br. 8 i 9, str. 117—124, br. 10, 
str. 158—162; br. 12 str. 194—199. O. Brković je imao pred očima zname- 
nitu raspravu Fr. Dominika de Caylus: Merveilleux ćpanouissement de 
Yćcole scotiste au XVIIe sičele, u Etudes Pranciscaines XXIV (1910), 5—21; 
493—502; XXV (1911), 36—47; 306—318; 627—647:; XXVI (1911), 276—288. 

*5 Serafinski Perivoi XVIII (1904), 235—237, 

** Franjevački Glasnik XV (1901), 347—349. 

5% Bazala A.: Povijest filozofije, Il, 167—174, Zagreb 1909. 

5. Ibid., 168, 174. 

** Hrvatska Straža X (1912), 260—274. 

5% Hrvatska Straža XII (1914), 266—27. 

%* Bogoslovska Smotra V (1914), 1—12. 

On tumači u kojem ie smislu Duns Skot naučavao da teologija nije 
prava znanost, i kako se prema njegovoj nauci ima shvatiti prak- 
tični momenat teološke znanosti. Još je prije dr. Grabić, ke 
Antonianumu u Rimu upoznao Duns Skotovu nauku, napisao: F ra - 
njevački modernizam. On dokazuje kako Le Roy i drugi 
modernisti nemaju nikakova oslona, kada tvrde da se s njihovim 
teorijama slaže i franjevačka škola. Grabić završuje ovim riječima: 
»Le Roy ie pristaša idealistične filozofije, dočim je Franjevac peri- 
patentične, koje se u svojim osnovnim točkama razlikuju, Opaža se 
mala sličnost u terminologiji, ali se u misli razlikuju kao nebo ođ 
zemlje«.* 

Pa da se ne bi i kod nas i nadalje pripisivale Duns Skotu 
zablude, koje su se u početku neoskolastičnog pokreta pripisivale, 
hrvatski franjevci upozoruju kako se skotizam razvija po čitavom 
svijetu, i kako je i veliki louvainski tomist M, De Wulf promijenio i 
korigirao svoje mišljenje o prvaku franjevačke škole. U članku: 
»Louvainski prof. M. De Wulf o nauci Ivana Duns Skota«,“ pisac 
opisuje kako skotistična škola napreduje u Francuskoj, Belgiji, Ho- 
landiji, Španjolskoj, Italiji i Njemačkoj. Upozoruje kako je na četiri 
glavne objede Skotove filozofije (indeterminizam, pretjerani reali- 
zam...) odgovorio savjesno i učeno bavarski franjevac P. Minges. 
De Wulf je pred louvainskim sveučilištem izjavio, da usvaja mišlje- 
nje O. Mingesa i prema tome zabacuje neke svoje dosadašnje 
tvrdnje o Duns Skotu. »Skota se često puta krivo razumjelo« kazao 
je De Wulf. Napokon pisac postavlja pitanje »kada nakon kritičnog 
izdanja Duns Skotovih djela« skotizam zahvati to veće dimenzije, 
hoće li biti od toga koja korist?« Odgovor je pozitivan, Kao što kada 
kopamo rudnike, što ih više kopamo, to se i zlata više nalazi, tako 
i djela Bonaventure, Tome, Skota otkrivaju nam nove misli, bolje 
vidike. Tomizam ne potrebuje nikakovih nepristranosti, nikakovih 
nekritičnosti, a načelno mora biti protivan svakim osvadama, Čla- 
nak završuje pozivom da »i hrvatski zanimatelji uvaže ovo prizna- 
nje prvaka u historiji skolastične filozofije.<* 

I zaista, bili su »rari nantes«, koji su poslije ovog značajnog 
članka, i spomenutih članaka našeg uvaženog teologa dra Grabića 
pokušali, kod nas, da napadaju Duns Skotovu nauku. To se na- 
žalost dogodilo godine 1914., a pisac je za to i odgovor dobio! 

U anonimnom članku »O česticama i purificiraniu ciborija«,* 
pisac, koji valida nije ni vidio Duns Skotovih djela, ustvrdio je da 
iz nauke Oštroumnog Naučitelja o relaciji između tijela Kristova i 


* Serafinski Perivoj XXIII (1909), 180—182. 
2% Ibid., 182. — Le Roy se držao Frassena. 
*" Serafinski Perivoj XXVI (1912), 69-72. 
5% Ibid., 72. 

5% Katolički List, tečaj 65. br. 24. 

prilika u presv. Sakramentu slijedi »da se uopće više ne može Isusu 
u sakramentu klanjati« ili ako se klanjamo da činimo idolopoklon- 
stvo! Protiv ovakovog načina pisanja ustao je O. T, Harapin." 
Nakon što je razložio nauku Duns Skotovu u ovom predmetu, te 
istakao kako bi je davno Crkva osudila kada bi uistinu bila ona- 
kova kakovom je prikazuje anonimni pisac, završuje ovim riječima: 
»Ne quid nimis! Ne zalazimo u tvrdnjama predaleko i ne naba- 
cujmo se cenzurama na nauku katoličkih muževa, dok nije sasvim 
jasno, da su zabludili, jer to samo škodi dobroj stvari«. U odgo- 
voru, anonimni pisac nije ni kušao da barem jedan od argumenata, 
koje ie O. Harapin u prilog Duns Skotove nauke donio, pobije. 
Ipak ie ponovno istakao, kako su svi teolozi ustali protiv Duns 
Skotova mišlienja. O. Harapin ponovno odgovara," da niti su svi 
teolozi ustali niti su trebali da ustanu. Upozoruje na članak O. 
Brkovića o divnom razvoju Duns Skotove nauke u 17. vijeku, i na 
svršetku pripominje da je »Žalosno, ako imađe malo teologa, koji 
bi Skota proučavali, kao i povijest škole njegove, ali nabacivati se 
kamenjem na njegovu nauku, to neki znadu bez ikakovih skrupula«. 

Dok su jedni branili nauku vođe franjevačke škole, drugi su 
kao 0. Čengić," Brković“ i Radonić“ tumačili Duns Skotovu 
tezu o N. Začeću Marijinu i o Preodređenju Kristovu. Osim 
toga mnogi su pisali o franjevačkoj školi uopće, te o utemeljiteljima 
te škole, koje je Oštroumni Naučitelj upotpunio i usavršio. Tako 
O. Božitković," O. Brković" i O. Brkić" pišu o sv. Bonaventuri, a 


% Harapin: Osvrt na jedan članak, u Naša Misao XXIX (1914), 
205-210. 

* »Još jednoć dopisniku Katoličkoga Lista«, u Naša Misao XXIX 
(1915), 34—38. 

% Čengić B.: Neoskvrnjeno Začeta i iranj. red, u Franjevački Gla- 
snik IX (1895), 35356. 

* Brković A.: Ivan Duns Skot i bezgriešno Začeta, u Franjevački 
Glasnik XI (1897), 354—357, 371—375. 

%* Radonić B.: Duns Skot i svetkovina Krista Kralja, u Nova Revija 
V (1926), 285—304. 

% Božitković J.; Uvod u mistiku po načelima sv. Bonaventure, u 
Naša Misao, 1917, br. 2, str. 31—33; br. 3, str. 41—45; br. 4—5, str. 61—67; 
br. 6, str. 97—99, — Ličnost sv. Bonaventure, u Hrvatskoj Prosvjeti, 1921, 
br. 1, str, 321—235; br. 2, str. 353—362; Živost prosvijetljenja prema nauci 
sv. Bonaventure, u Sacerdos Christi IH (1924) br. 11, i u više godišta. 

* Brković A.: Sveti Bonaventura serafmski Naučiteli, u Franjevački 
Glasnik X (1896), 225—31. Vidi također Brković A.: Franjevci i znanstvena 
otkrića, u Serafinskom Perivoju XVIII (1904), u više brojeva. 

*7 Brkić B.: Izvrsnost nauke sv. Bonaventure i njegova moć u po- 
bijanju krivih nauka, u Franjevački Glasnik XV (1901), 261—66. 

O. Eterović" i dr. Blažević" o velikomu Rogeru Baconu. Posebno 
treba spomenuti članak dra F. Biničkoga: Franjevački Na- 
učitelji“ On govori o glavnim stupovima franjevačke škole, i 
makon što je nabrojio nekih 40 raznih pisaca veli: »Stalno je da ni 
mirski kler, ni jedan red nije dao crkvenoj znanosti u XIII. i XIV. 
vijeku slavnih imena, koliko dadoše manja braća sv. Franje.« Ovaj 
članak, koji se može ubrojiti među najljepše stranice što su uopće 
napisane o franjevačkoj školi, završuje ovim značajnim riječima: 
»Da u ovo 700 godina nije bilo nijednoga učenjaka osim franjevaca. 
mogla bi katolička Crkva ponosno dovikivati svijetu. da ie vazda 
bila prava majka i zaštitnica znanosti«. 

Ukratko: Ovaj i ako nepotpuni prikaz" razvoja neoskolastič- 
nog pokreta u Hrvatskoj, jasno nam pokazuje da je kod nas i tomi- 
zam i skotizam imao svojih pristaša, Jedni su hvalili Tomu, a drugi 
Duns Skota. Bilo je kadšto i pretjeranih pohvala. Ali ni tomisti ni 
skotisti nijesu bili ekskluzivni. Oni su se potpomagali i upotpunja- 
vali, te tako zajedničkim silama pridonijeli za procvat katoličke 
znanosti u hrvatskom narodu. 

Trebalo je nastaviti i poći dalje. Trebalo je da neoskolastični 
vokret u Hrvatskoj dobije i međunarodni karakter, da dođe u dodir 
s ljudima iz drugih kulturnih naroda, i tako još u jačem opsegu 
razvije svoju djelatnost. Da se to što bolje ostvari franjevačko bo- 
goslovsko učilište u IMakarskoj godine 1931. osniva kolekciju: 
»Bibliotheca Mariana Medii Aevi«. A prigodom 700-godišnjice svoga 
rada u našem narodu. hrvatski franjevci pozivliu svoju braću iz 


%% Eterović K.: Roger Bacon i auktoritet, u Hrvatska Straža Xlil 
(1915), 250—267; Roger Bacon i neka kritička načela, u Hrvatska Straža 
XII (1915), 422—426; Roger Bacon (prigodom sedamsto-godišniice rođenja), 
u Naša Misao XXIX (1915), 57—61, 88—93, 127—137. 

% Dr. Blažević: Roger Bacon, u Naša Misao XXVIII (1914), 201—-205. 

7 Nova Revija V (1926), 250—264. 

7 Tko bi htio da dade potpun prikaz morao bi pregledati sve i po- 
jedine naše revije i listove, izdanja Hrvatske Bogosl. Akademije, Savre- 
mena pitanja; morao bi pregledati i zapisnike siednica naših bogoslovskih 
zborova, morao bi uzeti u obzir mnogobrojne kulturne borce od Torbara, 
Kržana i Turčića pak do danas. Osim toga, ja sam spominjao samu lite- 
raturu na hrvatskom jeziku, a poznato je da su naši ljudi napisali razna 
djela o skolastici i na stranim jezicima, Tako dominikanac O. A, Bačić, 
zatim O. Božitković, O. Kržanić, O. Milošević, itd. Bilo bi poželjno da 
jedan od naših franj. bogoslovskih Zborova napiše povijest skotističke 
škole u Hrvatskoj. U drugom dijelu mogli bi se staviti ponajbolji članci, 
koji su kod nas o Duns Skotu objelodanjeni. Dobro bi došle i pjesme, kao 
ona A. Čičića: Filozoftu Škotu, u »Serafinski Perivoj« XXI! (1908), 171, 
pa ona Nedj. Subotića: Marijinome Doktoru, »Serafinski Perivoj« XXII 
(1909), 6—7. 

raznih evropskih država u naš centrum Zagreb, da se tu ispita 
što je dosad učinjeno, a što treba u buduće poduzeti, da franjevačka 
škola kao integralni dio skolastike i u naše doba 
ispuni onu zadaću, koju joj je Providnost odredila. Nekoliko dana 
prije kongresa objelodanio sam program kojega će se držati sla- 
venski franjevci ma zagrebačkom skotističnom kongresu. Tu je 
izričito kazano: »Današnji slavenski franjevci kada sudjeluju u 
pokretu za obnovu integralne skolastike, nastavljaju rad 
i tradiciju svojih teološko-filozofskih učilišta .., Slavenski franje- 
vački profesori nastojat će da na svojim kongresima prouče pro- 
šlost svoje škole i odnošaj svojih učilišta prema to školj. Trebat 
će... aplicirati životna načela skolastične znanosti 
današnjim prilikama i današnjim potrebama«.* Dakle franjevci 
hoće da promatraju svoju tradicionalnu školu u okviru inte- 
gralne skolastike, pa da primjenu na praktični život načela 
skolastične znanosti: načela i Tome i Bonaventure i Alberta 
i Duns Skota; sve što nađu dobro i lijepo. Prvi kongres slavenskih 
franjevačkih profesora bio je skotistični kongres. Pa na nj je po- 
zvan i pretstavnik neotomizma u Hrvatskoj, prof. Zimmermann, 
koji je pokazao odnošaj izmedu sv. Tome i Duns Skota, posebno: 
što se tiče zamašnog problema spoznaje. U drugim predavanjima 
označen je odnošaj Svete Stolice prema sv. Tomi i drugim nauči- 
teljima, zatim je bilo govora o velikim skolastičnim naučiteljima 
u svijetu današnjih povjesnih istraživanja, itd. Akti kongresa, 
koji će naskoro biti objelodanjeni, i o kojima će internacionalni svi- 
jet moći da dade svoj sud, sadrže ne samo mišljenja u kojima su se 
skotisti i tomisti razilazili, nego i napore raznih učenjaka tekom 
vjekova, koji su nastojali da nam pokažu u čemu se ta dva veli- 
kana slažu, te koji su stoga pisali djela pod naslovom: »Concilia- 
tio diluciđa omnium controversiarum quae in doctrina duorum sum- 
morum theologorum S. Thomae et subtilis Ioannis Scoti passim 
leguntur«, ili opet: »Paradisum theologicum unius ac trium Docto- 
rum, Angelici, Seraphici et Subtilis horumque conciliatoris fonte 
irriguus«. Odbor kongresa naredio je svim predavačima da napro- 
sto iznose razna mišljenja, prikažu sintezu trađicionalne skoti- 
stične škole, te da se bez posebnih razloga ne upuštaju da je vin- 
diciraju pobijajući tomistične teze. A domaća i strana štampa dala 
je priznanje mirnom, objektivnom nastupu franjevačkih profesora 
u Zagrebu. Ni visoki crkveni dostojanstvenici koji su prisustvovali 
sjednicama kongresa, ni pretstavnici raznih Redova i institucija, 
ni dopisnici i urednici novina i revija — nitko nije prigovorio, da 
je zagrebački skotistični kongres htio napasti bilo koga, a posebno 


7? »Franjevački profesorski kongres u Zagrebu i današnji pokret za 
obnovu iutegralne skolastike«, u Katolički List 5. rujna 1935., teč. 86, br. 36. 

ne sv. Tomu." Franjevci će nastaviti svojim kongresima i svojim 
radom, ali neće nikada isključiti iz svoga programa ni tomiste ni 
tomizam, jer znadu da kao što nema integralne skolastike 
bez franjevačke škole tako je nema ni bez tomizma. 

Ipak ovo stanovište nije svima bilo po volji! Zagrebački kon- 
gres imao je da govori ne ointegralnoj skolastici negoo 
integralnom tomizmu koji bi bio službena nauka katoličke 
Crkve! Bez ikakova obzira na pravac kojim se dosad razvijao u 
Hrvatskoj neoskolastični pokret, pruža se širem krugu intelektua- 
laca knjiga: Anđeoski Naučiteli, koja bi imala da bude Va- 
demecum tomizma, i u kojoj se izričito naglašuje da Crkva »mora 
osuditi«, da »mora zabaciti sve ono, što se protivi« nauci sv. Tome. 
Ova ekskluzivistična tendenca opažala se već od nekoliko godina 
u raznim člancima koji su ovdje ondje objelodanjeni, pa i u samomu 
dijelcu: Albert Veliki, koje je godine 1932. izdala »Istina«, a napi- 
sao O. dr. H. Bošković 0. P.“ Tu se posebno ističe, kako je navodno 
Albert Veliki kazao »a svi oni koji dođu za njim (Tomom) uzaludno 
će raditi«"" O. Bošković u predgovoru knjige »Anđeoski Naučitelj«, 
polazi dalje. On se zalaže za pantomizam, ali na način, kojem je 
teško primjera naći u povjesti neoskolastične književnosti, 


II. Borba za pantomizam i lakoumna osuda katoličkih škola. 


Isusovac Pedro Descogs s radošću ističe, kako Francuska iz- 
lazi iz one žalosne periode, kada je nekoliko zanešenjaka na sabla- 
zan mnogih, htjelo da čitavom kršćanstvu nametne »tomističnu 
ortodoksiju«. On spominje, kako su ti nerazboriti katolici prouzro- 
kovali katastrofalne posljedice, opominje katolike izvan Francuske 
da se okoriste iskustvom francuskog naroda i da ne započinju bra- 


"5 Vidi članak: Prijateljima istine, u Stopama Otaca, Almanah her- 
cegovačke franjevačke omladine (Mostar 1935/36), str. 5—21. Isp. prikaz 
dra Kolareka u Bogoslovskoj Smotri 1935, br. 4, i u Katoličkom Listu, 
br. 86 iste godine, zatim prikaz dra Grimma D. J. u Životu, koji je do- 
nijela i Hrvatska Straža, god. 1935, br. 262. Vidi također L' Osservatore 
Romano od 3. listopada 1935, br. 221, Acta Ordinis Fratrum Minorum 1935, 
331—333, Studi Francescani 1935, br. 4, Wissenschaft und Weisheit 1936, 
br. 1, itd. 

74 O. Bošković napisao je: Problem spoznaje, Zagreb 1931; Nove 
struje u modernoj filozofiji, Zagreb 1934. Objelodanio je izvještaj o tomi- 
stičkom filozoiskom kursu i o augustinsko-tomističkoj sedmici filozofije u 
Rimu (Bogosl. Smotra 1927, str. 474—478 te 1930, str. 457—474), a onda 
razne članke u »Duhovnom Životu«. 

7 Albert Veliki, Zagreb 1932, str. 67. — Tu se spominje kako se i 
Lav XIII poslužio Albertovim riječima da svima dovikne kako će »svi 
uzaludno raditi mimo nauke Tome Akvinskoga«. Sve zavisi o tome, kako 
će se razumjeti Papine riječi. 

niti teoriju, koja je toliko štete nanijela i katoličkoj Crkvi i zna- 
nosti“ i koju svak danas redom ostavlja, tako da je već blizu 
čas, kada će ostati jedini tomistični konvertit Jaques Maritain, koji 
neće htjeti da vidi, kako je njegovo mišljenje o službenom inte- 
gralnom tomizmu pokopano." 


Međutim teorija o pantomizmu, koju eto zabacuju veliki na- 
rodi, morala bi naći pristaša u Hrvatskoj! Izdavač hrvatskog prije- 
vođa Maritainove knjige: »Le Docteur Angćlique«, kao da je htio 
da se donekle zakloni za auktoritet slavnog filozofa, da uvjeri i 
širi krug naše inteligencije, kako nikoga nema tko bi posumnjao da 
je integralni tomizam službena nauka katoličke Crkve, osim ono 
slavenskih franjevaca. Što je Maritain rekao govoreći uvijeno 
o sv. Tomi kao Zajedničkom Naučitelju““* pretvorit će se u veliki 
napadaj na zagrebački kongres, ma franjevce, koji su prika- 
zani kao ljudi kojima nije do istine nego do animoznosti, do starih 
borba i čarkanja, kao ljudi koji neće da se pokoravaju direktivama 
Sv. Stolice. Zaista ni izdavač francuskog originala Desciće de 
Brouwer, ni autor knjige gosp. Maritain nijesu nikada ni sanjali, da 
će se knjiga namjenjena posebno laičkom svijetu, pretvoriti u borbu 
protiv skotističke škole, borbu protiv slavenskih franjevaca. Pro- 
motrimo dakle najprije francuski original knjige »Le Docteur_An- 
gćlique« i sud stručnjaka o toj knjizi; zatim ćemo baciti letimični 
pogled na hrvatski prijevod i na predgovor toga prijevoda. 


1. Francuski original. — Godine 1929. objelodanio je Jaques 
Maritain, profesor na katoličkom institutu u Parizu, djelo »Le 
Docteur Angćlique«, i to u nakladi P. Hartmanna, Knjiga nije imala 
predgovora, a dodaci su zauzimali samo nekoliko stranica. Petar 
Lasserre u »Nouvelles Littćraires« žestoko je napao Maritaina, što 
hoće da kršćansku filozofiju baci sedam vijekova nazad, što na taj 
način govori o sv. Tomi kao da se nije ništa zbilo na svijetu po- 


7 Archives de philosophie, vol. X, cah. 4, Paris 1934, str. 198: »Nous 
commenčons heureusement en France a sortir de cette pćriode oil, au grand 
scandale de tous les incroyants, sympathiques ou non au christianisme, 
certain clan a voulu capter pour lui seul le Docteur comunun et imposer 
une orthodoxie thomiste a la chrćtientć entičre. L'on comprend mieux 
aujourd'hui ce qu'une telle situation avait de paradoxal«. Descogs donosi 
ova zapažanja kritizirajući djelo Engleza d'Arcya. Stoga veli: »Nous vou- 
drions que nos frčres dans le Seigneur, qui vivent outre-Manche, profitent 
de notre espćrience qui nous a cofitć si cher et s'ćvitent les frais d'une 
espćrience semblable.« 

77 Ibid., str. 185. 

7 Poglavlje: Zajednički Naučiteli, glavno je u Maritainovu djelu. 
Ali njegova teorija o pantomizmu izražena je tako umjetnički i kao nuz- 
gredno, da on uopće i ne spominje skotiste niti napada otvoreno protivnike. 

slije godine 1274." 1 u veljači 1930, Maritain objelodanjuje u La 
vie intellectuelle članak: »A propos de la renaissance 
thomiste«. On veli da će to biti predgovor novog izdanja knjige 
Le Docteur Angćlique, koje će u ožujku izaći kod 
Desclće de Brouwer u Parizu.“ Tako je i bilo! U novom izdanju 
uvod ima 18 stranica; namjesto 10 stranica dodataka u prvom 
izdanju sad ii ima 100! Prvi dodatak u starom izdanju bio je: 
Saint Thomas, apćtre des temps modernes, a sad 
se je taj dodatak pretvorio u poglavlje treće koje obuhvaća nekih 
40 stranica." 


Djelo »Le Docteur Angćlique«, u kojem ima upravo krasnih 
stvari, bilo je uglavnom poznaio i prije nego je objelodanjeno. Ta, 
s pravom veli isusovac Descogs »ovo djelo, kao većina, što ih je 
auktor napisao, skup je članaka ili konferenaca, koje su razasute 
po raznim revijama prema okolnostima«."“ Ipak dvije su stvari 
posebno svratile pozornost medijevalista. Ponajprije uvod. Tu po- 
znati tomist ističe da je filozofija sv. Tome, u sebi promatrana, 
neovisna od vjere, te da tomizam ne će da se vrati u srednji vijek. 
Tomizam se služi razumom da razlikuje istinu od neistine, i on 
neće da uništi nego da očisti modernu misao i hoće »inićgrer 
tout le vrai dćcouvert depuis le temps de saint Thomas«."* 
Isusovac Brisbois, Descogs i drugi donose ove izjave Maritainove, 
ali ujedno naglašuju da sve ovisi o tome kako će one biti shvaćene 
i primijenjene. Tako Brisbois nadodaje: nadati se, da se neće naći 
tiesnogrudnih ljudi, koji bi htjeli da unište onu slobodu koja je 
tako plodonosna i koja je uvjet napretka. 

Osim uvoda, kritika se pozabavila i sa trećim poglavljem: 
»Apostol modernoga doba«, te ma poseban način sa četvrtim po- 
glavljem: »Zajednički Naučiteli«. Treće poglavlje, u kojem Mari- 
tain uglavnom na krasan način ocrtaje aktuelnost nauke sv. Tome, 


7% Descoqs P.: Saint Thomas et le thomisme, u Archives de philo- 
sophie, vol. X, cah. 4, Paris 1934, str. 177. Isp. Lasserre P., Le nćotomisme 
et Vesprit primaire (Nouvelles Littćraires, 4 janvier 1930); Revue thomiste 
1930, 354—373. 

* »La vie intellectuelle«, VI (1930), 314. 

*. Descogs, cit. čl. 

** Ibid, 178: »Cet ouvrage, comme la plupart de ceux du mame 
uuteur, est un recucil d'articles ou đe conićrences diss€minćs dans diffć- 
rentes revues au hasard des circonstances, dont la rćunion constitue vaille 
que vaille un tout plus ou moins homogčne«. 

** Maritain: Le Docteur Angćlique, str. Xli. 

%% Nouvelle revue thćologique, 1931, str. 566: »Tout dćpendra d'ail- 
leurs de Vesprit dans lequel ils seront compris et appliqućs; et il faut 
espćrer qu'aucun zčle trop soupconneux n'en paralysera le libćralisme 
fćcond et bienfaisant.« 

prvi je put štampano godine 1925. u »Xenia Thomistica«.** Ovu kon- 
ferencu, što ju je tomistički konvertit držao godine 1923. za vrijeme 
trodnevnice u čast svetog Tome u Avinjonu, podvrgao je, još prije 
nego je bila štampana, kritici u 16 punih stranica O. Serafin Bel- 
mond. On je bio prisutan dok je Maritain govorio, i već tu pokazao 
svoje negodovanje.“ Belmond odobrava uglavnom Maritainovo sta- 
mnovište, samo žali što je govornik na taj način slavio sv. Tomu 
kao da nitko ne bi opstojao pod svodom nebeskim, koji bi mogao 
da pruži lijeka protiv modernim zabludama, osim nauke velikog 
Akvinca. Maritain se pozivao više puta — veli Belmond — na 
encikliku »Studiorum Ducem«, ali je uvijek zaboravio da spomene 
ono značajno mjesto, koje je Kristov Namjesnik motu pro- 
prio umetnuo kada je već enciklika bila gotova, i gdje se ekvi- 
valentno veli: In dubiis libertas!" Poslije sv. Tome došao 
je i Duns Skot i Suarez i Alfonzo i Franjo Saleski i toliki drugi, 
koji su zadužili svojim radom i naukom čitavo kršćanstvo. Sv. 
Toma nije mogao da zna za sve što će čovječanstvo poslije njega 
pronaći, a Maritain upotrebliava samo govorničku hiperboličnu fi- 
guru, kada ističe da nema ništa ni u djelima Augustina, ni Anselma, 
ni kod drugih Svetih Otaca, što Akvincu ne bi bilo poznato. Napo- 
kon — veli O, Belmond — Maritainova tvrdnja da je život odveć 
kratak pak da je dosta proučavati sv. Tomu, nije ispravna ,** Inte- 
gralni tomizam nije nauka Crkve.“ To je tako očito, da je dokazi- 
vanje suvišno. 

Na ovo treće poglavlje, osvrće se i O. Descogs, koji je u 
članku od 10 stranica podvrgao znanstvenoj kritici novo izdanje 
Maritainova djela: Le Docteur Angćlique."  Maritain 
spominje tri glavna uzroka današnjih zala: agnosticizam, naturali- 
zam, individualizam ili tačnije angelizam, koji se svodi »na 
mitsko poimanje livdske prirode, koje joj pridaje svojstva vlastita 
čistome duhu«, i dosljedno traži za nas »onu autarhiiu, koja pri- 
pada čistim duhovima«." Descogs tvrdi da se moderni individuali- 


* »Xenia Thomistica«, Romae 1925, I, 65—85. U bilješci Maritain 
kaže da je to konferenca držana za vrijeme trodnevnice u Avinjonu. Za- 
počinje, kako je za prostog laika posebna čast da može tom prigodom 
govoriti. 

# Belmond S.: A propos, d'un centenaire. 1. Le triduum d'Avignon 
en I'honneur de s. Thomas, u Etudes Franciscaines XXXVI (1924), 167—183. 

#7 ]bid., 168. 

*% Ibid., 179. 

*% Ibid., 179: »il est manifeste que le thomisme tout court n'est pas 
la doctrine de 'Eglise«. 

% Descogs, cit. čl. u kojemu se osvrće na razna djela o sv. Tomi, 
a na prvom je mjestu (str. 177—186): »Le Docteur angćlique de M. Ma- 
ritain«. 

*D.A,9; AN, 116. 

zam ne može svesti na Descartesovo poistovietovanje duše sa či- 
stim duhom, ističe kako ie Maritain po svome starom običaju, 
previše nepravedan prema Descartesu, a posebno da, tumačeći zna- 
čenje naziva »Doctor Angelicus«, upada u pogrešku koju pripisuje 
Descartesu, te će nas principi čuvenog tomiste dovesti da ćemo 
doskora imati dva Anđeoska Naučitelja: sv. Toma, Doctor An- 
gelicus br. 1, i Renat Descartes, Doctor Angelicus 
br. 2: 


No četvrto poglavlje — veli Descoas — glavni je dio čitava 
djela. Naslov je: »Zajednički Naučiteli«. Ovome je poglavlju kriti- 
čar posvetio ne manje nego 7 stranica. Maritain ima pravo, kada 
ističe da je Crkva uvijek posvećivala veliku brigu obrani našeg 
naravnog razuma, i kad veli da je Crkva preporučavajući filozofiju 
sv. Tome imala pred očima »filozofiju zdravoga razuma«. Međutim 
on je u svome zanosu pošao predaleko kada je htio da upozori 
kako je sv. Toma ne samo zajednički nego i ekskluzivni 
naučitelj.“ U svojoj knjizi tomistični konvertit transformira sv. 
Tomu u Mesiju, ispoređuje ga s Mojsijem, koji direktnom objavom 
prima zakon na brdu Sinaju, pače on je »asimiliran božanskoj Riječi 


9 Ibid., 179—180: »Quant A V4ngćlisme, cette erreur s'entend diffici 
lement sous la forme que lui donne M. M. et ne parait nullement fonda- 
mentale ... que cet individualisme doive čtre r€duit a une confusion entre 
la nature humaine et la nature de "ange, sur le modčle de la confusion 
cartćsienne_entre Pamehumaine et le pur esprit, c'est la bien plus une 
gageure ou un paradoxe lancć pour piquer Vttention qu'une vue propre- 


ment historique ... M. M. a ćtć victime de son hostilitć, trop souvent 
justifiće, mais essentiellement syst€matique et parfois tout A fait injuste 
envers Descartes ... Ce reproche d'angćlisme adressć par M. M. A la 


Philosophie actuelle, est d'autant moins heureux que Vauteur pour faire 
mieux comprendre de rdle de rćformateur et d'apčtre des temps modernes 
quw'il rćserve a Saint Thomas, insiste beaucoup sur son titre de Doctor 
Angelicus. Ce titre veut dire, d'aprčšs M. M., que saint Thomas est 
en un sens surćminent le pur intellectuel, parce que Vintelligence 
elle-mčme est son moyen par excellence de servir et d'aimer Dieu, parce 
que Vintelligence elle-mćme est son hostie d'adoration [?1« (p. 95, [hrvatski 
priievod, str. 120]). I sada učeni isusovac nastavlja: »Soint: Mais le lecteur, 
en lisant: cela, — ne sera-t-il pas invinciblement portć a conclure que 
d'aprčs cette dćfinition se trouve donc rćalisće chez saint Thomas, — A 
son profit ou a son dćtriment, comme on voudra, — la “confusion du pur 
intellectuel avec le pur esprit', avec PAnge et que l'apellation de Docteur 
Angćlique ne doit pas en somme suggćrer autre chose que le mčme exacte 
grand crime reprochć par ailleurs A Descartes.« Namjesto one bilješke na 
str. 116, gdje nam prevodilac tumači razliku naše »spoznaje i one anđela« 
mogao je odgovoriti na ovaj prigovor O. Descogsa. 


9% Ibid, 182. 

i pretstavljen iednak nadahnutim piscima«, dakle kao onaj koji je 
dionik njihove nepogrešivosti u nauci.* Uostalom — veli Descogs 
— ovdje Maritain slijedi samo sinove sv. Dominika, kao famoznog 
Pegučsa, koji je kazao da čovjek ne može više istinu naći nego je 
primiti, pak opet O. Gardeila, koji tako govori o nauci sv. Tome 
kao da bi ona pripadala objavljenim, vjerskim istinama, Učeni Isu- 
sovac upozoruje kako je ovo mišljenje ne samo filozotska nego i 
teološka zabluda.“ Ovakovo pretjeravanje može samo da škodi 
dobroj stvari i da odvrati od nas i naše filozofije liuđe koji imaju 
zdrava suda i pameti.“ To posebno vrijedi o načinu kojim Maritain 
govori o stanovištu katoličke Crkve s obzirom na poznate 24 tomi- 
stičke teze.“ On stavlia Crkvu u red nepoštenih diplomatskih za- 
kulisnih igara, nanosi nepravdu vrhovnom  Učiteljstvu Crkve." 


% Descogs navada Maritainove riječi, koje se nalaze u originalu na 
str. 181, a m hrvatskom prijevodu str. 189: »On je [Bog] jedamput slao 
svoga sina na zemlju, dao je ovome jednoga preteču, jedamput je dao 
zakon po Mojsiju, a zar je čudo da je jedamput svojoj Crkvi dao Nauči- 
telja neisporediva u filozofskoj i teološkoj mudrosti?« O. Descogs, cit. 
čl. 183 zapaža: »Du coup, voila saint Thomas transformć€ en Messie, com- 
parć a Moyse recevant la loi sur le Sinai par rćvćlation directe, que dis-je? 
assimilć au Verbe divin! et proposć comme l'ćgal des auteurs inspir: 
comme done, si Pon veut čtre logique, participant a leur infaillibilitć doctri- 
nale! Tout le dćveloppement ne signifie_rien, ou signiffie cela, c'est-i 
aboutit a une ćnormitć, que de toute ćvidence M. M. repousse rćsolumeni, 
mais qu'il fallait se garder de suggćrer au risque de se les faire ensuite 
endosser, et non sans raison.« 

95 [bid., 183: »Pour venir de Maitres en thćologie qualifićs, de telles 
affirmations qui ne tendent a rien de moins qua ranger saint Thomas au 
nombre des auteurs inspirćs et A le traiter comme tel, n'en contiennent 
pas moins une erreur positive, qui n'est pas seulement de fait ni de raison 
philosophique, majs qui touche directement a la doctrine et est une erreur 
thćologique.« s 

9% Jbid., 183: »De telles exagćrations font le plus grand tort A la 
cause que Von veut promouvoir et ne peuvent pas ne pas dćtourner de 
nous et de notre philosophie les esprits sages et de bon ses de notre 
temps comme de tous les temps.« 

"D.A, 179; A. N., 187—188. 

%* Descoqs, cit. čl., 184: »Prčter A VEglise pareils calcus de politique 
mesquine, qui misent sur double jeu, la rendre ainsi Pćmule de cartaines 
diplomaties dćshonnčtes dont le souvenir est dans toutes les mćmoires, 
mest-ce pas lui faire une souveraine injure, dont les consćquences e 
peuvent que lui ćtre funestes et se retourner contre elle? Comment, en 
€crivant cela, M. M. m'at-il pas songć a Vusage que tant d'incroyants et 
de mondains ne manqueront pas de faire de lV'arme redoutable mise ainsi 
bćnćvolement par lui entre leurs mains, quand ils voudront reprendre 
leurs attaques ćternelles contre la Curie romaine? Et n'aurait-il pas ćtć€ 

Descogs spominje mišljenje kardinala Ehrlea, O. Jansena, domini- 
kanca Congara, te zaključuje, kako će gosp. Maritain doskora 
ostati sam koji neće htjeti da vidi, da je njegovo stanovište poko- 
pano. Morao bi jednoč ipak uvjerit se tomistični konvertit, da nakana 
svete Crkve nije uništiti ni Skota ni Suareza, morao bi biti objek- 
tivniji kada tumači Papine enciklike." Martain — veli Descoas — 
nije htio da spomene dva bitna dokumenta koja potpuno nište nje- 
govu tezu o službenom tomizmu: ni pismo Benedikta XV, isuso- 
vačkom generalu Led6ćchowskomu ni poznato mjesto iz enciklike 
»Studiorum ducem«, gdje se nalazi najutentičniji tumač kanona 
1366. Maritain zatvara hotimice oči pred činjenicama, pa stoga za- 
vršuje učeni isusovac: »nous n'admirons pas la pruđence (non 
exempte de finansserie) dont use ici Villustre Maitre dans Pexposć 
de la veritć«."" 


2. Hrvatski prijevod. — I u okviru publicistike i popularno 
naučne literature svak se mora držati barem najelementarnijih pra- 
vila metodologije. Kada netko prevađa nečije djelo, on je dužan da 
tačno naznači, ako je nešto izostavio, preinačio, promjenio, bez 
obzira na to da li su izostavljeni ili promjenjeni ulomci važni ili ne. 
Nadalje, prevodilac bez izričite dozvole aukiorove ne smije da 
prijevodu dade svrhu na koju uopće pisac nije mislio, a pogotovu 


frappć par les retentissement de sa propre attitude chez les protestanis 
par exemple, dont les articles de M. Pierre Jaccard, dans la »Reyue 
de Genčve« de 1927 et dans la »Revue de thćologie et de 
philosophie« de 1927 et 1930 nous ont apportć les ćchos allarmants?«. 
— Da je prevodilac knjige: Anđeoski Naučiteli, pokušao da nam dade 
adekvatan odgovor na ova značajna zapažanja isusovca Descoqsa, mnogo. 
bi zahvalniji posao učinio nego što je ispod teksta trpao bezrazložnu bi- 
lješku za bilješkom u koioj uz drugo u fantaziji svojoj stvara paragraf 
franjevačkih konstitucija, koje naređuju da se slijedi nauka sv. Tome. 

9% Ibid., 185: »M. Maritain retarde ćvidemment ici et bientot, sans 
doute, il sera seul A ne pas voir que sa position est pćrimćć. Aussi bien, 
dans Ecole thomiste dominicaine elle-mčme, on n'a pas tardć A com- 
prendre qu'une telle attitude, par trop vraiment fossile, ćtait en opposition 
avec les directions absolument certaines du Magistčre, avec la mentalitć 
et ila mćthode non moins certaines de saint Thomas, qu'enfin elle pouvait 
que nuire grandement au bon renom du S. Docteur comme A la diifusion 
et au rayonnement du thomisme authentique ... M. M. devrait enfin com- 
prendre que le dessein du Magistčre suprćme ecclćsiastique n'est pas plus: 
dCexterminer Scot que Suarez 

19% Ibid. 186: »On est peinć de constater que la documentation est 
ici volontairement incomplčte«. — Pisac ponovno ističe da ima »du trčs 
bon, de l'excellent dans Le Docteur angćlique«, ali eto: Qui 
nimis probat, nihil probat. Što bi rekao O. Descogs kada bi 
pročitao hrvatski prijevod te knjige? . 


Sv. Toma Akvinski i drugi naučitelji. 69 


sako bi ona bila oprečna sa ciljem za kojim je pisac išao. Da li se 
je ovih prvotnih pravila držao izdavač knjige: Anđeoski Na- 
učitelj? 

Ponajprije treba istaknuti, da je izdavač izostavio preko 100 
“stranica iz originala, a da nije o tom čitatelja upozorio. Izostavljen 
je uvod, kronološki pregled života i djela sv. Tome, svjedočanstva 
Kristovih Namjesnika o sv. Tomi, i napokon prijevod enciklike 
»Aeterni Patris«, »Studiorum ducem«, te »Motu proprio: Angelici 
Doctoris«. A _sve to skupa sačinjava takovu cjelinu Maritainove 
knjige: Le Docteur Angćlique da se u nijednom slučaju 
nije smjelo izostaviti, a da se čitatelja na tu okolnost ne upozori 
i preinaka ne obrazloži. U 18 stranica uvoda Maritain je htio da 
precizira svoje stanovište prema tomizmu i modernoj filozofiji, da 
bi tako lakše privukao ljude k onomu tomizmu, od kojega baš mnogi 
zaziru radi pretjeranih izjava ultratomista, među kojima se nalazi 
i sam Maritain. Već smo vidjeli kako su protivnici pantomizma 
baš u uvodu našli neke izreke u kojima su htieli da vide korak na- 
prijed. Pa kako se ističe da Maritain trga iz Papinih enciklika samo 
tekstove koje mu konveniraju, a hotimice izostavlja stavke koje 
Tuše njegovu teoriju o službenom tomizmu, on je bio toliko lojalan 
da je u svoju knjigu stavio francuski prijevod čitavih triju najvaž- 
nijih dokumenta Svete Stolice o Andeoskom Naučitelju. Hrvatski 
prijevod, koji je stavio na naslovnoj stranici: »Jaques Maritain, 
Anđeoski Naučitelj«, sve to jednostavno izostavlja! TA zar se ne 
bi mogao nadomjestiti priievod u kojem Maritain kuša da pomiri 
duhove sa prijevodom u kojemu će se navjestiti borba na život 
i smrt svima koji se strogo ne drže načela: Magister dixit, 
taceant ranae! Čemu donositi listu u kojoj Maritain nabraja 
svjedočanstva Kristovih Namjesnika o sv. Tomi, kada se može 
jednostavno kazati »postoji na stotine« Papinih izjava?! A onda 
.čemu među širu javnost slati hrvatski prijevod Papinih enciklika, 
kada bi tu ljudi našli tekstove koji bi im mogli staviti u sumnju 
omo što je u predgovoru kao stalna istina prikazano?! 

Ne samo to! Prevodilac je tačno reproducirao sve i pojedine 
bilješke, koje se nalaze u originalu i k tome nadodao dosta svojih, 
u kojima se ponavljaju misli iz predgovora, ali je za to dvije izo- 
stavio, koje je bilo prikladno donijeti, a u nijednom slučaju nijesu 
se smjele izostaviti, a da se o tome čitatelj ne obavijesti. Na _po- 
.četku trećega poglavlja: »L'Apčtre des temps modernes«, Maritain 
upozoruje čitatelje, da je ovo poglavlje izvadak iz konference koju 
je on držao u Avinjonu na 20. listopada 1923., za vrijeme trodnev- 
nice u čast sv. Tome.“ Ta se bilješka ne nalazi u prijevodu. Nema 


1 D, A. 85: »Ce chapitre est tirć d'une conićrence (dont le texte, 
pour 6viter les-redites, a ćtć quelque peu repris et resserć) prononcće a 
Avignon, le 20 octobre 1923, au cours du triduum organisć par Mgr Far- 

razloga da se »Istina« stidi kazati da u svojoj nakladi donosi pri- 
jevod jedne konference izrečene za vrijeme trodnevnice, kada je i 
onako čitava knjiga propagandističnog karaktera. U poglavlju 
»Le Docteur commun« nalazi se bilješka, koja obuhvaća više od 
jedne stranice petita."" Tu je izvađak iz apostolskog pisma Pija 
XI. od godine 1922. o uzgoju klera. U tom pismu slavno vladajući 
papa nadugo citira bulu Siksta V.: Triumphantis Hieru- 
salem, kojom je sv. Bonaventura proglašen doktorom katoličke 
Crkve i kojom je naređeno da se mora njegova nauka slijediti, Ako 
se Pio XI. pozivlje na bulu Triumphantis Hierusalem, 
jasno je da tu bulu Crkva nije ukinula. Protivnici pantomizma odatle 
izvode zaključke koji se protive ciliu za kojim ide hrvatski prije- 
vod knjige: »Anđeoski Naučiteli«. I taj je ulomak mučke izostavljen! 

Pa kad se tako u navedenim točkama postupalo, onda bi čo- 
vjek mogao da posumnja u samu vjerodostojnost i onoga što je, 
prevedeno. Izdavač zahvaljuje gosp. prof. Li. Marakoviću, koji je 
»savjesno pregledao i ispravio ovaj prijevod«.“* Prof, Maraković 
s pravom se ubraja među naše naibolje poznavaoce i francuskog i 
hrvatskog jezika, pa se to i u samome prijevodu opaža, No ipak 
to ne isključuje, da je izdavač ovdje ondje barem nesvjesno preveo 
francuski tekst ne onako kako odgovara stvarnosti nego kako od- 
govara predrasudama i željama pantomista. Meni upade u oči nešto 
što nije bez značenja. Kod pretjeranih tomista često puta jedno je 
te isto: nauka, teze, istina, principi. Pio X, rekao je, ako je nauka 
kojeg auktora bila preporučena od Kristovih Namjesnika, da ie to 
bilo u mjeri ukoliko se je podudarala s načelima sv. Tome ili 
se tim načelima nije protivila. Ultratomisti bi svakako željeli. 
da je Papa kazao mjesto »načelima, principima«, nauci. Prema 
toj želji i kalupe riječi Kristova Namjesnika. Tom metodom služi 
se i izdavač knjige: Anđeoski Naučiteli. Za vrijeme po- 
lemike koju je anonimni pisac vodio sa drom P. Grabićem o nauci 
sv. Tome o N. Začeću, pozvao se anonimni pisac i na Pija X., 
koji bi kazao ovo: »A ako je slučajno nauka kojeg drugog autora 
ili kojeg drugog sveca bila preporučena od Crkve s naredbom i 
pozivom, da je propagiraju i brane, to je bilo samo u toliko u koliko 
se dotična nauka slagala s principima sv. Tome Akvinskog ili u 
koliko joj se nije na nijedan način protivila«** Dr, Grabić odgo- 


chevčque d'Avignon pour cćićbrer de dixičme [štamparska pogreška == 
sixičme] centenaire de la canonisation de saint Thomas.« — Ova je bilješka 
morala biti u prijevodu na str. 112, ali je nema. 

1% D.A. 158—159. Bilješka je morala doći u hrvatskom prijevodu 
na str. 172. Za to se nalazi na str. 176—178 druga bilješka, koja počinje: 
»Upamtimo o teologiji ...« Tu nema spomena o buli: Triumpantis 
Hierusalem. 

“AN, 39. 

1% Hrvatska Straža, 28. ožujka 1935, br. 73. 

vorio je u Bogoslovskoj Smotri da ga je iznenadio takav prijevod. 
On ie domio i latinski tekst u kojemu se nalazi »iis«, i prema tome 
moralo bi se prevesti »im == principima«, a ne »ioj => nauci«“" | 
gle! uza sve to i O.B. u predgovoru i prevodilac u prijevodu donose 


»joj«, tako da uopće čitava rečenica postaje smiješna.'" Donijet ću 


uporedo latinski i francuski tekst, te hrvatski prijevod: 


Original:197 


Quod si alicuius aueto- 
ris vel Saneti doctrina 
a Nobis Nostrisve De- 
cessoribus unquam com- 
probata est singularibus 
cum laudibus atque ita 
etiam, ut ad laudes sua- 
sio iussioque adderetur 
eius vulgandae et de- 
iendendae, facile intel- 
ligitur_eatenus compro- 
bata, qua cum pria- 
cipiis Aquinatis 
cohaereret aut iis 
haudquaquam re- 
pugnaret. 


Francuski tekst:!%% 

de 
de 
či 


Que si la doctrine 
quelque auteur ou 
quelque saint a ćt€ 
mais recommandće par 
Nous ou par Nos prć- 
decesseurs avec des 
louanges  particuličres, 
en telle sorte mčme 
qu'aux louanges se joi- 
gnissent Vinvitation et 
Vordre de la repandre 
et de la dćfendre, il est 
aisć de  comprendre 
quelle a ćtć  recom- 
mandće dans la _mesu- 
re od elle s'accordait 


Hrvatski prijevod:'% 


A ako smo mi ili koji 
od naših  pretšasnika 
nauku kojega auktora 
ili kojega sveca ikada 
preporučili sa naroči- 
tom pohvalom, i to 
upravo na takav način 
da se pohvali pridružio 
poziv i nalog da se ona 
nauka raširi i obrani, 
lako je razumjeti da 
je bila preporučena u 
mjeri u kojoj se podu- 
darala s načelima 
sv. Tome Akv. iii 
ukolikojoj se nije 


avec les princi- 
pes de saint Tho- 
mas d'Aquin ou 
quwelle ne sy op- 
posait en aucune 
maničre. 


nikako protivila, 


Nadat se da će se u buduće ono »joj« zamjeniti sa »im«, 1 
kada će ta promjena nastati u dokazivanju O. B.? 

3. Predgovor. — Kad se 0. B. odlučio da izbaci Maritainov 
predgovor i stavi svoj, čovijek bi pomislio, da će nam on ukratko 
pretstaviti auktora, kojeg djelo nuđa hrvatskoj inteligenciji, da će 
odgovoriti na kritike, koje su iznešene protiv ovoga diela i slično.""? 


1% Grabić P.: Sveti 
Smotra XXIII (1935), 214. 

10 Grabić A. 29, 169. 

107 Gasparri P.: Codicis iuris canonici fontes, III, 832, Romae 1933. 

1% DA, 154—55. 

i» A.N., 16. 

+10 Maritain svoj predgovor započinje ovim riječima: »Cet ouvrage 
n'est pas un exposć de la doctrine thomiste...« Dakle on hoće da nam 


Toma i Bezgrješno Začeće, u Bogoslovska 

Ali ne! On kao da hoće da knjizi odredi cilj na koji njezin auktor ni 
pomislio nije — da napadne franjevački kongres u Zagrebu, da 
raspiri borbu između tomista i skotista u Hrvatskoi, koja dosad 
tamo nije bila, da baci svečanu anatemu na sve katoličke učenjake, 
na sve škole u koliko se ne slažu sa tomizmom. 

O. B. hoće da dade sud o zagrebačkom kongresu »iz onoga, 
što je do sada publicirano«,"““ a ne navada niti samo jednog od 
četiri referata koja su bila na kongresu pročitana i odman nakon 
kongresa objelodanjena.“* Naprotiv on se isključivo drži nekih pri- 
kaza po novinama: zatim članka kojega je objelodanio u »Hrvat- 
skoj Straži« pod svojim punim imenom pisac koji uopće na kon- 
gresu nije držao referata“ i napokon članka u »Bogoslovskoj 
Smotri«, koji je pet mjeseci prije kongresa poslan uredništvu, i 
kao takav nije bio pročitan na kongresu.“ 


kaže što je ovo djelo, koja je prigoda bila da ga je napisao, koja svrha, 
itd. Ako je O. B. htio da pokaže zašto on objelodanjuje hrvatski prijevod 
knjige: Anđeoski Naučitelj, mogao je to učiniti, ali nikako nije smio da 
izbacuje predgovora samog auktora, a da barem ne obavijesti o tom 
čitatelja. 

“LAN, 

"2 Od referata pročitanih na kongresu dosad su objelodanjeni ovi: 
Prof. Zimmermann, Ulomak iz predavanja na sveslavenskom prvom pro- 
fesorskom franjevačkom kongresu, u Hrv. Straža, 28. rujna 1935, br. 223; 
Jeličić V.: Naša filozofsko-teološka učilišta prema najnovijim crkvenim 
odredbama, Franjevački Vijesnik XLII (285—313; Grabić P.: Duns Skot 
i dogma Bezgriešnog Začeća Marijina, u Bogosl. Smotra XXIJI (1935), 
369—381; Talija U.: Neke misli o višim naucima u jugoslavenskim franje- 
vačkim provincijama, u Franjevački Vijesnik XLHI (1936), 28—39. 

115 Iz članka »Temelji franjevačke filozofije« koji je (van kongresa) 
objelodanjen u Hrvatskoj Straži O. B. trga izreke, da dominikanci vojuju 
pod lozinkom istine, a franjevci pod lozinkom ljubavi, zatim da franjevci 
uopće ne mogu nasljedovati Aristotela, itd. Iz prikaza o kongresu u »Hrv. 
Prosvjeti«, što ga je isti pisac napisao podertava 0. B. riječi »filozotija 
kristocentrizma«. I onda na str. 13. zaključuje: »Skotistični dakle 
kongres nas je upozorio ...« Da je O. B. bilo do istine, on 
ne bi onako drastično prikazao ni misao samoga pisca, a pogotovo mne bi 
učinio onakav skok u zaključivanju. Ako O. B. hoće, neka pročita članke 
što ih je napisao pisac, koga on pobija, u »Rivista di filosofia Neoscola- 
stica« (1929 i 1930) o franjevačkoj školi, neka pogleda i sud internacio- 
malne kritike, neka stavi u svoj kontekst one istrgane izreke, pak će 
drukčije pisati. Ako li se dotične izreke mogu i ispravno protumačiti, ako 
one nijesu enuncijacija kongresa niti su na kongresu izrečene, kako treba 
kvalificirati onaj napad na zagrebački kongres u predgovoru jedne knjige? 

114 Budući da jedan od predavača nije došao na kongres govorio 
sam o povjesnom proučavanju skolastične teologije i filozofije u naše 
doba. Predavanje je imalo tek neke dodirne tačke sa člankom, koji je 

O. B. hoće da prikaže kako se — prema predavanjima na sko- 
tističnom kongresu — skotizam od tomizma razlikuje kao nebo od 
zemlje, trga izreke iz članaka napisanih van kongresa iz kojih bi 
se dalo razabrati, kao da je bit metafizike Krist-Krali, i onda pušta 
uzde svojoj mašti, da postigne kod čitatelja ono za čim ide. A 
međutim da je O. B. bilo do istine, on bi naveo na pr. ovaj izvadak 
iz referata dra Zimmermanna, koji je pročitan pri otvoru kongresa 
i odmah (djelomično) štampan u Hrvatskoj Straži: »između 
franjevačke i t. zv. tomističke škole nema fundamentalne razlike« 
pak dalje: »Duns Skot koji je kao temelj čitave svoje fi- 
lozofije postavio prvenstvo bića u stvarnom i spo- 
znajnom redu«“"" Prof. Zimmermam nije nikako bio izoliran. U 
otvornom predavanju istakao sam kako je franjevačka škola u »filo- 
zofiji kao temelj postavila pojam bića«, i kako je ona »integralni 
dio skolastike«. Ta se misao za vrijeme kongresa ne jedamput ope- 
tovala. Isto tako O. B. ne spominje ni članka dra V. Jeličića, jer 
kad bi ga spomenuo, morao bi se ili ogledati sa onim dokazima 
velikoga kardinala Ehrlea i drugih pretstavnika neoskolastike koji 
zadaju smrtonosni udarac pantomizmu,"“ ili uopće onakoga pred- 
govora ne pisati. U predgovoru se spominje, kako je Lav XIII. 
pisao Maloj Braći da se drže sv. Tome, a u bilješci u prijevodu se 
kaže »i franjevačke konstitucije donose naredbu da se mora ta 
neuporediva nauka (sv. Tome) svakako. slijediti«“"" Međutim dr. 
Jeličić je donio u svome objelodanjenomu članku tekst franjevačkih 
konstitucija koje je Crkva odobrila i koje naređuju da franjevci 
svakako moraju nastojati da slijede nauku svoje škole: »Scholae 
franciscanae ex animo inhaerere studeant«'" Taj je paragraf 
doslovno naveo i dr. Grabić u polemici o Neoskvrnjenom Začeću 
s anonimnim piscem, od kojega O. B. nije bio daleko." Može li se 


objelodanjen u Bogosl. Smotri. »Hrv. Straža« od 28. rujna 1935. donosi 
opširan izvještaj o predavanju, a borbe između augustinizma i tomizma 
uopće ne spominje. No na kongresu se mogao pročitati članak onakav, 
kakav je izašao u B. S. Ovdje pripominjem da referati nijesu pročitani 
strogo u onom obliku, u kojem će izaći u aktima. To se vidi i iz toga, 
što nitko nije na kongresu govorio više od jednoga sata, a u aktima ima 
predavanja, koja zauzimlju i do 60 stranica. Međutim u aktima mema ništa 
što se ne bi bilo moglo pročitati na kongresu. 

45 Hrv. Straža, od 28. ruina 1935. 

119 Franjevački Vijesnik, 1935, 305—313. 

"TAN, 75 bili. 1. 

“18 Jeličić, cit. čl. 305: »ceteros scholasticos, Angelicum praesertim 
Doctorem D. Thomam, catholicarum scholarum caelestem Patronum, magni 
faciant.« 

"19 Grabić, cit. čl, Bogosl. Smotra 1935, str. 215. 

pretpostaviti da O. B. nije znao za taj paragrai franjevačkih kon- 
stitucija? 

I tako kada je hotimice zatvorio oči pred činjenicama pisac 
predgovora knjige »Anđeoski Naučitelj« bio je potpuno slobodan 
da si zamišlja premise. pak onda izvodi zaključke, kakove je samo 
želio. Netko je van kongresa napisao da su franjevci uzeli za lo- 
zinku ljubav, a dominikanci istinu." I odmah O. B. nadodaje: »ra- 
zumljivo je, da se ovdje radi o dijametralnoj oprečnosti«!'?" 
A gle! kako lijepo tu »dijametralnu oprečnost« sam prevodilac u 
istoj knjizi svađa na harmoniju, kada veli: »Premda sv. Toma do- 
kazuje prvenstvo uma nad voljom, ipak je protiv racionalizma 
naučavao da je naše kršćansko savršenstvo u ljubavi«.“ Niti liu- 
bav isključuje istinu, niti istina ljubav. 


(Svršit će se) 


We 

Problem intuicije u modernoj 
filozofiji i psihologiji religije 
(Nastupno predavanje na bogoslovnom fakultetu) 

Dr. Vilim Keilbach 


Da bismo odmah idejno-historijski lokalizirali problem intuicije 
s obzirom na njegovo značenje i na njegovu važnost u modernoj 
filozofiji i psihologiji religije, orientirat ćemo se najzgodnije po 
Immanuelu Kantu. 

U svojoj kritici čistoga razuma išao je Kant među ostalim i 
za tim, da pokaže da tradicionalni metalizički dokazi za opstojnost 
Božju ne vrijede. Njegov stav mogli bismo ovako formulirati: 
prvo, Kant sumnja u logičku ispravnost tih dokaza; drugo, 
Kant ne vidi njihovu nužnu sigurnost; treće, Kant misli da je 
svojom teorijom spoznaje razorio same temelje tih dokaza. Prema 
tome on je u pogledu racionalne ili teoretske spoznaje Boga, a 
dosljedno i religije, zastupao čisti agnosticizam, dok je putem prak- 
tičnoga razuma zahtijevao opstojnost Božju kao nuždan preduvjet 
moralnoga poretka. Taj negativni elemenat, naime racionalno- 
teoretski agnosticizam, prihvatili su takoreći svi moderni filozofi, 
prije svega filozofi liberalnog protestantskog bogoslovlja i moder- 
nističke filozofije religije. Još danas je u tom pitanju Kantov auto- 
ritet kod njih tako velik, da se oni jednostavno pozivaju na njegovu 
destruktivnu kritiku, a da sami ili uopće već ni ne pitaju za mo- 
gućnost racionalne spoznaje Boga ili naprosto ponavljaju njegove 
prigovore protiv metafizičkih dokaza.“ 

Budući da se poslije Kantove kritike racione fundiranje 
religije smatralo nemogućim, valjalo je pozitivno tražiti nov način 
neospornog i po mogućnosti besprijekornog opravdanja religije. 
Međutim, u određivanju tog pozitivnog elementa pri oprav- 
danju religije filozofi se veoma razilaze. Dok je na pr. Schleier- 
macher mislio da je taj pozitivni elemenat našao u čuvstvu potpune 
ovisnosti o neograničenome (Gefiihl der schlechthinigen Abhiingig- 
keit), dotle ga je Ritschl tražio u takozvanim vrijednosnim sudo- 


* Poredi: Fr. M. Rintelen, Wege zu Gott. Eine kritische Ab- 
handlung iiber das Problem des Gotterfassens in der deutschen protestan- 
tischen Theologie der Nachkriegszeit. Wiirzburg 1924, str. 12—13. 

vima (Werturteile), t. i. u sudovima, koji za spoznajni subiekt 
izriču neku vrijednost, koju obratno sam spoznajni subjekt i sa 
svoje strane respektira.* U nekatoličkoj filozofiji religije štoviše 
prevladava mišljenje, da je spoznaja osobnoga Boga kao uopće 
svaka religiozna spoznaja »iracionalna«. 

Problem intuicije je naročito specificirano 
i bez sumnje najoriginalnije pitanje unutar gra- 
nica iracionalnoga opravdanja religije. 

Spomenuta razvojna linija »Kant — agnosticizam — iracio- 
nalizam — intuicionizam« važi općenito; i ona se može smatrati 
ideološkom pozadinom  intuicionističkog fundiranja religije, iako 
valja priznati da takoreći uporedo izbijaju različne intuicionističke 
tendencije, koje su u svojim pojedinostima drukčije i drukčije 
uslovljene. 

Da iznesem načelno značenje problema intuicije u mo- 
dernoj filozofiji i psihologiji religije osvrnut ću se na ove tri glavne 
struje: 

Prva (metafizička) struja: Henri Bergson, donekle Wilhelm 
Dilthey, Oswald Spengler, Hermann Graf Keyserling, Edouard Le 
Roy. I , 

Druga (fenomenološka) struja: Max Scheler, Otto Griind- 
ler, Wladislaus Switalski, Karl Adam. 

Treća (psihološka) struja: William James, Rudolf Otto, naro- 
čito Karl Girgensohn. 


Kant je zauzeo ovaj stav: 
metafizika vrvi antinomijama i pseudoproblemima, jer se osniva 
na krivom shvaćanju da izvansubjektivna stvarnost određuje spo- 
znajni subjekt, pa je uslijed toga nemoguća. 

Bergson se u borbi s protivumetafizičkim pozitivizmom 
nije mogao zadovoljiti nemogućnošću metafizike, nego je 
morao težiti za novim načinom njezina opravdanja. Po njemu sva 
protivurječja i sve antinomije tradicionalne metafizike slijede iz 
toga, što ona smatra da je razum sposoban da putem apstraktivnog 
spoznanja dosegne stvar u samoj sebi. Štoviše, u toj pretpostavci 
nužno slijede protivurječja i nerješive antinomije, jer apstrahi- 
rati znači napustiti kontinuitet, napustiti život i kretanje stvarnosti, 
tako da nam preostaju samo krute i neautentične slike pomoću 
kojih ne možemo više izraziti prvotnu konkretnu jednostavnost 
stvarnosti. Treba stoga naći drugu sposobnost, koja će dosegnuti 
stvarnost u samoj sebi, i kojom će se moći opravdati metafizika 
kao temelji i izraz prave životne filozofije. Tu novu, nadrazumnu i 
.nadapstraktivnu spoznaju zove Bergson »intuition«, a opisuje je 
kao simpatiju kojom se prenosimo u samu nutarnjost nekog pred- 

*H. Lennerz, De Deo uno. (Ad usum auditorum.) Romae 1931, 
str. 30—32. 

meta, da se podudaramo s onim što je u njemu jedinstveno i do- 
sljedno neizrecivo. 

Kao čin intuicija je srodna instinktu, ali savršenija od razuma. 
Ona je zapravo instinkt ukoliko je postao sebi svijestan i samo kao: 
takva prenosi nas ona u predmet, da dosegnemo samu »originalnu« 
i »apsolutnu« stvarnost. 

Skoro u isto vrijeme insistiraju Bergson i Dilthey na tome, 
da je život ona izvorna stvarnost koju pozitivizam ne može pro- 
tumačiti i koja uslijed toga nužno .vodi do metafizike. Dok Bergson 
svoju isključivo intuitivno shvatljivu »durće pure« ili svoj apsolutni: 
»ćlan vital« proglašuje prvotnim konstitutivnim elementom stvar- 
nosti, dotle Dilthey na posve sličan način zabacuje apstraktivno i 
diskurzivno mišljenje kao umjetni elaborat te veli: Treba da pro- 
bijemo taj apstraktivno-diskurzivni sloi, da pomognemo životu do 
svojih prava — ili na drugom mjestu: Život se može samo iz života 
razumjeti. 

Tako je pod sinonimnim pojmovima »Intuition, Erleben, Ver- 
stehen« nastao novi tip opravdanja sve stvarnosti, a dosljedno i 
religije, u obliku »životne filozofije« ili »intuicionističke metafizike«, 
koja je u opreci prema ontološkom stanovištu tradicionalne meta- 
fizike posve psihološki ili čak psihologistički akcentuirana. Time je 
uvjetovan »doživljajni« značaj opravdanja religije, t. j. ravnanje na 
osnovi subjektivnog proživljavanja religioznih vrijednosti. 

1 doista, Bergson dolazi do Boga putem kršćanskog misticizma 
kao privilegiranog iskustva, dakle — ako hoćemo — »eksperimen- 
talno«. Međusobno slaganje kršćanskih mistika ne može se naime 
prema Bergsonu drukčije protumačiti, nego istovetnošću njihove 
intuicije. A to drugim riječima znači: Biće s kojim se oni smatraju 
u vezi mora uistinu da egzistira i da ima takvu narav kakvu mistici 
u svojim vanrednim doživljajima proživljavaju.“ 

Intuiciju_u Bergsonovom smislu, t. i. kao instinktivno podu- 
daranje s vječnom životnom strujom ili kao podudaranje svijesti 
s apsolutnom stvarnošću u takoreći mističko-dinamičkom pan- 
teizmu, zastupaju Spengler i Keyserling u različnim svojim spi- 
sima. Pod direktnim uplivom Bergsona naučava i Edouard Le Roy 
u svojoj knjizi »Le probičme de Dieue jednu vrstu instinktivne 
spoznaje Boga. 


Vrijeme ne dopušta, da podrobnom kritikom obesnažimo Berg- 
sonovo stanovište. Dovolino je ukazati na Bergsonovo radikalno 


* »Nous appelons ici intuition la sympathie par laquelle on se 
transporte A Vintćrieur d'un obiet pour coincider avec ce qu'il a d'unique 
et par consćquent d'inexprimable.« H. Bergson, La pensće et le mou- 
vant". Paris 1934, str. 205. 

* Poredi: H. Bergson, Les deux sources de la morale et de la 
religion!*, Paris 1934. 

5 Paris 1930. 

nepovjerenje i na njegov prezir prema razumu. Bergson ovim čini 
neopravdanu koncesiju protivuintelektualističkom i protivumetafi- 
zičkom pozitivizmu, misleći da će na taj način svako kritiziranje 
i prigovaranje sa strane suvremene filozofije postati suvišno. Spo- 
znaja naime ne bi značila rekonstrukciju stvarnosti pomoću ne- 
autentičnih slika, nego bi se sastojala u neposrednom dodiru sa 
samom originalnom stvarnošću. 

Ne ulazeći ovdje u pitanje o potrebi jedne vrste intuitivne 
spoznaje pored apstraktivno-diskurzivnog mišljenja, ili obratno, 
ne ulazeći u pitanje o eventualnoj nedostatnosti i manjkavosti poj- 
movnog mišljenja za tumačenje s ve stvarnosti, naglašujem samo 
ovo: apstraktno mišljenje i diskurzivni rad ljudskog uma su sva- 
kako potrebni za misaono ili duhovno svladavanje stvarnosti. Zato 
je Bergsonovo stanovište doduše historijski razumljivo, ali u sebi 
neopravdano. Bergsonu nije uspjelo da uravnoteži filozofsku pro- 
blematiku svoga vremena, nego je na račun osumnjičene apstraktno- 
diskurzivne funkcije ljudskog razuma pošao suprotnim smjerom u 
protivnu krajnost. 1 

1 


Jedan od najoriginalnijih mislilaca u pitanju intuicionističkog 
opravdanja religije je Max Scheler." Njegova nauka pokazuje 
više dodirnih tačaka s augustinizmom pa možda i s ontologizmom, 
Međutim, njegova metoda je u prvom redu ipak primjena Husser- 
love fenomenologije kao čiste eidetičke nauke o biti na problem 
religije. 

Ugaoni kamen Husserlove fenomenologije, princip svih prin- 
cipa (kako Husserl sam veli), je intuicija (Wesensschau) kao nepo- 
sredno i direktno spoznanje prvobitne stvarnosti (des originir 
Gegebenen), t. i. stvarnosti koja se ne uzima u svojoj zbiljskoj 
opstojnosti nego kao sadržaj svijesti u smislu čistih bitnosti. To je 
neizmjerno polje onoga što je a priori u svijesti: »das unendliche 
Feld des Bewusstseinsapriori«. Do tog sadržaja dolazi se tako- 
zvanom fenomenološko-eidetičkom redukcijom, kojom se stave u 
zagrade i opstojnost i individualnost pojedinih konkretnih stvari, 
tako da nam preostaju čisti intencionalni predmeti. 

Scheler doduše ne zabacuje svaku metafizičku spoznaju Boga, 
ali za njega Bog religije ili »Bog religiozne svijesti« postoji i živi 
samo u religioznom činu, a nikako ne u metafizičkom mišljenju o 
vanreligioznim stvarnostima. Pa i pri religioznoj spoznaji Boga ne 
radi se o direktnom gledanju same Božje biti kao takve, nego za- 
pravo samo o neposrednoj intuii religioznog čina u našoj svijesti. 
Utoliko se i sama intuicija sastoji u doživljainom iskustvu tog 
religioznog čina. 


* Max Scheler, Vom Ewigen im Menschen. Erster Band: Reli- 
gićse Erneuerung*. Leipzig 1923 (prvo izdanje: Leipzig 1921). 

7 Poredi: V. Keilbach, Husserlova fenomenologija. (Život. XIII, 
1932, str. 35—44.) 

Tradicionalni metafizički dokazi opstojnosti Božje za Schelera 
su »petitio principii«. U njima se tobože pretpostavlja ono što se 
ima dokazati. Njihova je logička struktura naime takva, da se u 
prvoj premisi izviesne stvari injenice uzimaju kao kontingentne, 
t. j. kao nenužne. Ali to je po Scheleru već religiozno proma- 
tranje, kako ćemo odmah vidjeti, te prema tome i sam zaključak 
nije i ne može biti prvi temeli religije, nego i sam spada kao dio 
u religioznu sferu. 

Po Scheleru ima natsjetilnih datosti ili vrijednosti, koje su 
neposredno evidentne, a da se ne mogu svesti ni na opažajne ni 
na misaone sadržaje. Takva je i religiozna datost. Scheler ni ne 
postavlja pitanje o mogućnosti spoznaje Boga. Za njega je moguć- 
nost spoznaje Boga izvan svake diskusije, i to stoga, jer je po 
njegovu shvaćanju nemoguće ili protivunaravno, da budemo svijesni 
čovječje biti a da istodobno zabacimo ideju o Bogu: čovjek ie po 
cijeloj svojoj biti »jedna granica, jedan prijelaz, jedno pojavljivanje 
Boga u struji života« — »ein ewiges Hinaus des Lebens iiber sich 
selbst«. Utoliko pojam o Bogu po sebi nije nikada antropomorfizam, 
već obratno, pojam o čovjeku uvijek je teomorfizam. Svaki čovjek 
ima neku sferu apsolutnoga, sferu Boga ili idola, tako da se egzi- 
stencijom čovjeka uvijek nužno afirmira i pojam o Bogu. 

Za nas je među ostalim važno to da Scheler fundira religiju 
spoznajom B o ga, jer time se razilazi od onih savremenih nasto- 
janja, po kojima bi religiju trebalo imanentno opravdati.“ U feno- 
menologiji treba svaki čin odrediti po njegovu predmetu; religiozni 
čin dakle po pojmu o Bogu. Zato se radi o tome da se ispita uprav- 
ljenost religioznog čina na pojam o Bogu, da bi se tako ustanovila 
njegova svojstvenost, pri čemu biva jasno da taj čin sa svojim 
predmetom sačinjava i pretstavlja jedno nutarnje i nerazorivo je- 
dinstvo. Scheler ne gleda na to, da li taj čin spada u sferu misli, 
volje ili čuvstva, jer je za nj to pitanje tobože bez naročite važ- 
nosti. Zato ipak veli, da je religiozni čin, kojim se opravdavaju Bog 
i religija, spoznajni čin, i to religiozno-spoznajni čin, 
koji se bitno razlikuje od svake druge spoznaje time što je uprav- 
ljen na jedan posve svojstveni intencionalni sadržaj. Taj religiozno- 
spoznajni čin je intuicija. 

Fenomenološko promatranje religioznog čina odaje Scheleru 
upravljenost čovjeka prema nečem apsolutnom, prema nečem što 
je obzirom na svijet kao cjelinu transcendentno. Naličje toga uvi- 
đaja je, da se religiozna »intencija«, a to je u principu sva kosmička 
stvarnost, jedino periekcionira ovim transcendentnim božanskim 
»predmetom«. Naizad, jedno važno obilježje religioznog čina jest i 
to, što on nije spontano djelovanje i davanje, nego — baš obratno — 
primanje nekakvog saopćenja. Drugim riječima: religiozni čin nije 
samo čin, kao na pr. metafizički čin, nego ujedno iziskuje neki 


* Poredi: H. Newe, Die religišse Gotteserkenntnis und ihr Ver- 
hčltnis zur metaphysischen bei Max Scheler. Wiirzburg 1928. 

»protivučin« sa strane Boga, tako da jedino objava Božja ispunjava 
intenciju religioznog čina. Zato religiozni čin nije subjektivna _kon- 
strukcija. Njegova struktura određena je onim intencionalnim pred- 
metom, koji je jedini u stanju da ga potpuno aktuira. 

To je Schelerov pojam o naravnoj objavi. Boga dosižemo 
u religioznom činu kao Onoga koji je tai čin prouzročio i koji nam 
se u tom činu nekim dedikativnim stavom objavljuje. Objekti su 
doduše nužno ali ipak u različnoj mjeri »transparentni«, t. j. nosioci 
te objave. Čovjek je po svojoj naravi prva objava Boga kao neogra- 
ničenog duha. 

Prema takvom poimanju religioznog čina razumljivo je da je 
po Scheleru promatranje kontingencije ili nenužnosti izvjesne inten- 
cionalne bitnosti već samo po sebi religiozno promatranje. 
Subjekt proživljava u tom promatranju »nedostatnost« svega rela- 
tivnog bitka, jednom riječi neku »ovisnost«. Ali taj pojam (Abhiin- 
gigkeit, Kreatiirlichkeit) je jedna simbolička relacija, i stoga je 
ujedno dan i drugi terminus, naime apsolutna ili neovisna bitnost. 

Na to bi odmah trebalo odgovoriti, da nije jasno zašto bi 
promatranje kontingencije nužno značilo religiozno proma- 
tranje. Baš obratno, lako je uvidjeti, kako ta tvrdnja ne stoji. Ispi- 
tivanjem naime najobičnijih stvari vidi se da one sebi ne dostaju. 
One se giblju, a to je znak da ne mogu samima sebi biti razlog 
egzistencije. U tome se formalno sastoji njihova kontingencija ili 
nenužnost: one ne egzistiraju nužno. A da je taj proces po sebi 
misaone naravi, o tome ne može biti opravdane sumnje. 

Scheler osuđuje skolastičku filozofiju, koja religiju i metafiziku 
u izvjesnoj, t. i. djelomičnoj mjeri smatra istovetnima (»partielle 
Identitiit«, pa stoga »Identitiitssystem«). Protiv tog nazora proglasio 
je autonomiju religije, ali opet ne u smislu kriticističkog dualizma, 
nego u tom smislu, da se u jednoj te istoj stvarnosti obistinjuju 
»intencije« uma ili svijesti i predmeti tih »intencija«. U 
tome se sastoji Schelerov »Konformititssystem«, t. j. sistem prema 
kojemu metafizika i religija ne bi bile ni potpuno neovisne jedna 
o drugoj ni djelomično istovetne. 

Schelerova religiozna intuicija izazvala je priličnu literaturu. 
Neposredno gledanje Boga u religioznom činu ima, kako se čini, 
izvjesnu srodnost s osuđenom naukom bogoslovskog ontologizma. 
Przywara i Geyser" misle da Scheler u svojoj nauci o 
nije upao u ovu zabludu. Przywara'* kaže, da se Sche- 


* E. Przywara, Religionsbegrindung. Max Scheler — J. H. 
Newman. Freiburg i. Br. 1923, str. 105 i dalje. 

2%], Geyser, Max Schelers Phinomenologie der Religion. Frei- 
burg i. Br. 1924, str. 48. Poredi također: J. Geyser, Augustin und die 
phinomenologische Religionsphilosophie der Gegenwart. Mit besonderer 
Beriicksichtigung Max Schelers. Miinster i. W. 1923. 

"E. Przywara, Religionsbegriindung. Freiburg i. Br. 1923, str. 
23—26. 

lerova »neposrednost« u spoznaji Boga mora uzeti u opreci prema 
formalnom  diskurzivnom mišljenju i u opreci prema kauzalnom 
zaključivanju, ali ne u tako strogom smislu, da spoznaja svijeta 
ne bi nikako prethodila spoznaji Boga. Prema tome bi i Schelerova 
borba protiv metafizičkih dokaza bila samo »nesporazum«. 

Lennerz' naprotiv nastoji pokazati, koliko se Scheler svo- 
jom neposrednom religioznom spoznajom Boga udaljio od nauke 
katoličke Crkve. Slično kao Lennerz sudi i protestantski bogoslov 
Jelke“ tvrdeći da se Scheleru ne radi samo o subjektivnom 
putu kojim čovjek dolazi do Boga, nego da mu je naprotiv najviše 
stalo do religioznog čina, ukoliko ovaj znači jedinstvo subjektivnih 
i objektivnih, imanentnih i transcendentnih činilaca, — pa da tek 
kao takav obuhvata sve one razloge na kojima se osniva uvjerenje 
o opstojnosti Božjoj. 

Iz svega što smo dosad naveli jasno je ovo: Ma koliko Scheler 
u svojoj fenomenologiji religije cijenio metafizički razum, on ipak 
napušta njegov primat u pitanju opravdanja religije. Intuicija je 
zadnji temelj religije. Intuitivni doživljaji leže izvan granica dis- 
kurzivnih procesa, u regijama gdje je moguća ljubav prema Bogu 
bez prethodne njegove spoznaje. Religiozni odnos čovjeka prema 
Bogu ne ovisi ni o kakvoj drugoj funkciji čovječjeg duha. Religija 
je jedan za sebe sasvim zatvoreni krug, koji logički nema ništa 
zajedničko sa razumnim činima. Stoga religija kao takva ne pret- 
postavlja filozofsku spoznaju Božje opstojnosti. Scheler štoviše 
izričito naglašuje, da velike religiozne duše uopće nisu bile meta- 
fizički raspoložene: one su intenzivno proživljavale religiju, a da 
nisu bile ni bogate teoretskim znanjem ni vješte u silogističkom 
mišljenju. 

Na to moramo odgovoriti, da je nemoguće uvidjeti mogućnost 
čina ljubavi bez prethodne spoznaje: nihil volitum nisi praecogni- 
tum. Nadalie, kad zastupamo potrebu metafizičkog fundiranja reli- 
gije ne želimo time reći da je religija, razumije se u subjektivnom 
smislu, rezultat svijesnog metafizičko-silogističkog zaključivanja. 
Naprotiv, najveći dio ljudi ima samo vulgarnu, to će reći pred- 
filozofsku sigurnost o opravdanosti religije. Ali filozofsko pitanje 
o fundiranju religije radi o naravi one spoznaje, koja je logički 
preduvjet za mogućnost religije. 

Scheler neispravno shvaća i pojam metafizike, jer smatra da 
ona ne vodi do apsolutne istine, nego samo do vjerojatnosti i do 
logičke hipoteze. Zato filozofska spoznaja Boga kao prvog uzroka 
svijeta po njegovu shvaćanju logički ovisi među ostalim i o zako- 
nima našeg empiričkog iskustva, do kojega smo došli putem in- 
dukcije. Takav nazor uvjetovan je krivim tumačenjem zakona 
uzročnosti. 


“*H. Lennerz, Schelers Konformitaissystem und die Lehre der 
katholischen Kirche. Miinster i. W. 1924. 
15 R. Jelke, Religionsphilosophie. Leipzig 1927, str. 150—153. 
6 

Pod direktnim uplivom Schelera napisao je Otto Griindler 
svoje »Elemente zu einer Religionsphilosophie auf phiinomenologi- 
scher Grundlage«."“ On zastupa trostruki pojam intuicije, koju zove 
»Anschauung«. Prvo, intuicija je neposredno jasna spoznaja osnov- 
nih načela, t. j. spoznaja koju ne možemo dokazati ili izvoditi iz 
druge spoznaje. Drugo, intuicija je neposredno iskustvo u smislu 
intimnog doživljaja. Treće, primjenjena na pozitivnu objavu Božju, 
intuicija je takvo iskustvo koje uvjerava subjekt o objavljenosti 
izvjesnih istina. 

Fenomenološkim  raščlanjavanjem religioznog čina vjere 
Griindler misli da nalazi u samom tom činu svijest o predmetu 
toga čina, a to je prisutnost Božja, razumije se, kao intencionalni 
predmet. 

U ostalim pitanjima se Griindler veoma udaljuje od Schelera. 
Prije svega već u tome, što otvoreno priznaje da bi fenomenološka 
filozofija religije bila vrlo »nepotpuna« i da bi zanemarila jedno od 
najvažnijih pitanja, naime pitanje o egzistenciji Boga. Zatim, 
dok je religija po Scheleru nešto što je od iskona dano čovječjem 
duhu — »eine Urgegebenheit des menschlichen Geistes« — i dok 
je religiozni čin po njemu nuždan, dotle je religiozni čin kako ga 
uzima Griindler mitost, dakle vrhunaravna stvarnost. Intuicija 
religioznog čina kao milosti bila bi temelj nara vnog opravdanja 
religije, ali bi nužno tražila ontološku i metafizičku nadopunu u 
smislu tradicionalne filozofije. 


Pod Schelerovim uplivom W.Switalski"“ misli da je naša 
spoznajna sposobnost zapravo intuitivna, a da je racionalno i dis- 
kurzivno dokazivanje često samo naknadno uporište neospornih 
istina. (To bi vrijedilo i u pitanju opravdanja Boga i religije.) — 
Osim toga služi se Switalski pojmom intuicije u smislu takozvanog 
metalogičkog mišljenja, kakvo je na pr. mišljenje genijalnih ljudi 
koji češće stiču jasne uvide u komplicirane suvislosti a da kod toga 
ne mogu diskurzivno opravdati svoje sudove. — Najzad spominje 
Switalski također intuiciju u biološko-pragmatističkom značenju 
kao instinktivnu pripravu, zapravo »Einstellung«, u smislu nužnog 
preduvjeta za normalno mišljenje. To je pojam, koji ukazuje na 
vitalističko-biološko fundiranje spoznaje Miillera-Freienielsa. 

Naglašujem da Switalski nije primjenio svoje shvaćanje in- 
tuicije na problem Boga i religije, i da je mnoge misli koje se od- 
nose na pojam intuicije smatrao više slutnjama nego tvrdnjama. 

* 


Isto tako pod uplivom Schelerovim brani Karl A dam'* jedan 
vitalistički akcentuirani pojam intuicije. Adam ne niječe mogućnost 

12 Kempten 1922. 

#5 W. Switalski, Probleme der Erkenntnis. I—II. Miinster i. W. 
1923. 

"“K. Adam, Glaube und Glaubenswissenschaft im Katholizismus?. 
Rottenburg 1923. 

ili potrebu racionalne spoznaje Boga, ali misli da racionalno- 
diskurzivnom spoznanju prethodi neko »životno čuvstvo« (Lebens- 
gefiihl), uvjetovano pripadnim duševnim stavom, t. j. poniznošću, 
čistoćom i drugim krepostima. To životno čuvstvo već izdaleka i 
“prije svakog drugog čina »signalizira« sve ono što odgovara ili što 
škodi subjektu, pa utoliko donekle određuje volju u smjeru tako 
'proćućene vrijednosti, te daje spoznajnom činu izvjesno intuitivno 
obilježje. 

To bi za naše pitanje značilo, da religiozno čuvstvo takoreći 
sugerira i nadzire diskurzivno spoznanje Boga, ukoliko naime znači 
intenzivnu i vitalnu pobudu za spekulaciju, oprugu i pokretač spo- 
znanja (»Sprungfeder des Erkennens«). 

Drugi aspekt intuicije kod Adama je ovaj: prije kauzalnog 
mišljenja imamo neposrednu evidenciju o upravljenosti našega bitka 
na jedno apsolutno biće. Uviđanje toga je onda poticaj za daljne 
istraživanje te upravljenosti i tog odnošaja pomoću kauzalnog mi- 
šljenja, kojim spoznajemo ono apsolutno kao najvišu živu i osobnu 
stvarnost. 

Neko duhovno srodstvo sa Schelerom pokazuje Adam i u 
svom poimu o naravnoj objavi. Ne spoznajemo Boga u empiričkim 
stvarima naprosto zato što one imaju svoj zadnji metafizički razlog 
u Bogu, t. j. zato što je svijet djelo Božje, nego zato što je Bog u 
svojoj ljubavi htio i odredio, da svijet bude i Božje djelo i Božja 
objava (»verdinglichter Mitteilungswille«). No budući da taj objavni 
značaj nije direktno svojstvo stvari kao takvih, kako Scheler misli, 
zato je takva spoznaja Boga putem naravne objave prema Adamu 
posredna. 

* 

Ukratko se može reći da Griindler, Switalski i Adam ne niječu 
primat racionalno-diskurzivnog mišljenja pri opravdanju religije. 
Niihovo stanovište nije krivo, ukoliko njihov pojam intuicije znači 
samo potrebnu pripravu na to mišljenje ili nadopunu toga mišljenja 
emocionalno-subjektivnim motivacijama. A ostale tvrdnje — na pr. 
da je milost temeli filozofije religije, ili da je naša spoznajna spo- 
sobnost zapravo intuitivna — ili su neispravne ili barem vrlo prije- 


porne. 
* 


Potpunosti radi spominjem ovdje još intuicionistički pravac »Pascal 
— Newman — Laros — Hessen«. Budući da taj smjer ima sasvim drugu 
idejuu i historijsku pozadinu nego struje koje sam prije izložio, to ću 
samo sa nekoliko poteza ukazati na pozicije pojedinih njegovih pret- 
stavnika. 
U svoioi monografiji o pojmu intuicije u današnjoj katoličkoj filo- 
religije kaže Simon Geiger"? slijedeće: 


17.S. Geiger, Der Intuitionsbegriff in der katholischen Religions- 
philosophie der Gegenwart. Freiburg i. Br. 1926, str. 83—84. 

Kako kod Pascala tako i kod Newmana intuicija je samo priprave 
i pomoć za spoznanje Boga. Ona je polazna tačka jednog induktivnog 
dokazivanja koje se razlikuje doduše od silogističkog, poimovnog i ap- 
straktivnog mišljenja. Ali ona primjenom zakona uzročnosti izvodi 
opstojnost transcendentnog svijeta. Stoga intuicija nije nadomjestak za 
induktivno ili deduktivno mišljenje, nego se prema jednom i prema drugom 
odnosi kao važan preduvjet. Odnosi se tako, da je intuicija prvih principa 
osnovni uvjet za silogističko dokazivanje, a intuicija života za induktivnu 
spoznaju Boga. 

Međutim, Przywara tvrdi da je Pascal naravau razumnu spoznaju 
Boga iz principa nijekao.“ — Svakako kod Newmana intuicija nije 
u direktnoj opreci sa diskurzivnim spoznanjem. Ona je takav mačin mišlje- 
nja, koji polazi sa stvarnih činjenica života i ne služi se apstraktnim 
formulama, nego konkretnim činjenicama iskustva. To mas vodi doduše 
samo do vjerojatnosti, ali poslije već nije teško doći do evidencije. 

U vezi s Pascalovom naukom zastupa M. Laros'" jedno nepo- 
sredno spoznanje onih principa, koji ne mogu biti predmet dokazivanja, 
kod kojih se radi samo o gledanju takozvanih osnovnih duhovnih činje- 
nica. To nije naročita spoznajna sposobnost, nego samo naročita funkcija 
razuma. — Sličnu ulogu ima intuicija u smislu »metalogičkog« mišljenja, 
gdje neposredno životno iskustvo o različnim suvislostima pruža apsolutnu: 
sigurnost bez ikakvog dokazivanja. Štoviše, evidencija intuicije pruža 
veću sigurnost nego diskurzivno mišljenje. Stoga je intuitivno spoznanje: 
Boga čvršći temelj religije nego silogističko dokazivanje Božje opstojnosti. 

Pozivajući se na nauku sv. Augustina o spoznaji Boga Johannes. 
Hessen je branio intuiciju Boga u smislu takvog naročitog spoznajnog 
čina, da je svako pojmovno i diskurzivno mišljenje suvišno." U svom 
kasnijeni djelu »Die Religionsphilosophie des Neukantianismus«*“ približio 
se već više fenomenologiji. Prema njemu opravdanje religije leži u nepo- 
srednoj evidenciji religiozne svijesti (»Selbstevidenz des religišsen Be- 
wusstseins«).?? Konačno je u djelu »Augustinus und seine Bedeutung fiir 
die Gegenwart« Augustinovu intuiciju tumačio u smislu mističnog do- 
živliaja ili mističnog gledanja. 


* E. Przywara, Religionsbegrindung. Freiburg i. Br. 1923, str. 
268—269. 

"M. Laros, Das Glaubensproblem bei Pascal. Diisseldorf 1918. 

2.3, Hessen, Die unmittelbare Gotteserkenntnis nach dem hl. 
Augustinus. Paderborn 1919, str. 36 i dalje. 

1 "Freiburg i. Br. 194. 

?? Die Begrimndung der Religion liegt »in der dem religičsen Erleben. 
eigentiimlichen Selbstgewissheit, in der Selbstevidenz des religišsen Be-- 
wusstseins«. J. Hessen, Die Religionsphilosophie des Neukantianismus?. 
Freiburg i. Br. 1924, str. 187—188. 

2 Stuttgart 1924. 

Poslije onoga što smo rekli nije nimalo čudno što je problem 
intuicije jedno od glavnih pitanja psihologije religije. 

Već William Jame s* naglašuje, da je svaka religiozna spo- 
znaja bitno ograničena na tumačenje religioznog iskustva ili reli- 
giozne svijesti, dok diskurzivni dokazi samo potvrđuju našu svijest 
o Bogu, a nikako ne vode do same te svijesti. 

Rudolf O tto* prenio je cijeli problem Boga i religije u do- 
življajnu sferu. Kod njega nije više govor o religioznim pojmovima, 
nego samo još o religioznoj obuzetosti (»Ergrifienheit«) ukupnog 
subjekta, koji putem intuicije ili takozvane divinacije dolazi do 
Augustinovog »et inhorresco et inardesco« pred numinoznim, pred 
Bogom. Međutim, i pri takvom stavu ukazala se potreba racionalnih 
elemenata da nastane potpuna ili — kako Otto veli — kompleksna 
kategorija svetoga, tako da Ottonov intuicionistički iracionalizam 
sam po sebi prelazi u naročiti racionalizam. 

Na eksperimentalnoj osnovi u duhu wiirzburške škole ispitao 
je protestantski bogoslov Karl Girgensohn* psihičku strukturu 
religioznog doživljaja. On je iznova otkrio takozvanu religioznu 
misao, t. j. izvjesne komplicirane misaone procese, kao bitni sa- 
stavni dio svakog pravog religioznog doživljaja. 

Kad pitamo za narav ove religiozne misli, doznajemo da se 
tu ne radi o apstraktno-diskurzivnom mišljenju, koje takoreći iz 
amorine mase misli prelazi u jasno logičko grupiranje misli, nego 
svoje vrste. Na jednom mjestu čitamo doduše da je naj- 
značajnije obilježje religiozne misli jedna dijelom diskurzivna dije- 
lom intuitivna misaona okosnica (»ein teils diskursives, teils intui- 
tives gedankliches Gerippe«). No, svi važniji religiozni »pojmovi«, 
prije svega sama ideja o Bogu, bili bi intuitivni. 

Razliku između diskurzivnog i intuitivnog mišljenja odredio 
je Girgensohn ovako. Mišljenje je diskurzivno: prvo, kad se 
nalazi na najvišem stupnju svjesnosti ili kad je barem prije bilo 


?** W, James, The Varieties of Religious Experience. A Study in 
human Nature. London 1902. Njemački prijevod od G. Wobbermina nosi 
naslov: Die religišse Erfahrung in ihrer_ Mamnigfaltigkeit?. Materialien 
und Studien zu einer Psychologie und Pathologie des religičsen Lebens. 
Leipzig 1914. 

**R, Otto, Das Heilige*. Uber das Irrationale in der Idee des 
Gottlichen und sein Verhiltnis zum  Rationalen. Miinchen 1932 (prvo 
izdanje: 1917). 

%% K. Girgensohn, Der seelische Aufbau des religičsen Prlebens?. 
Fine religionspsychologische Untersuchung auf experimenteller Grundlage. 
Giitersloh 1930. Ovo drugo izdanje priredio je Girgensohnov učenik Wer- 
ner Gruehn, koji je ujedno dodao »Forschungsmethoden und Prgebnisse 
der exakten empirischen Religionspsychologie seit 1921«. Prvo izdanje: 
Leipzig 1921. 

određeno nekim drugim mišljenjem najvišeg stupnja svjesnosti; 
drugo, kad je jezičkim ili grafičkim simbolima dovedeno na najviši 
stvarno mogući stupanj razgovjetnosti i formuliranja; treće, kad 
se može potpuno »savlađivati« pa stoga u principu u svako doba 
ponavljati; četvrto, kad nije vezano ni za kakve afektivne primjese. 
Intuitivno je mišljenje naprotiv onda, kad se očito radi o 
jednom misaonom procesu, koji ne pokazuje spomenuta svojstva. 
Treba ipak zapamtiti, da nema posve sigurne granice između dis- 
kurzivnog i intuitivnog mišljenj: 

Značajno je i važno, da Girgensohn ne shvaća intuiciju_kao 
emocionalni doživljaj, nego da je smatra pravim intelektualnim 
misaonim činom, koji je doduše obavijen različitim čuvstvima. 
Više put upozoruje Girgensohn na to, da treba razlikovati intuitivne 
misli od čuvstava, jer se pritom tek može uvidjeti da se religija 
nikad ne sastoji iz samih čuvstava. Nadalje veli, da je u psihologiji 
mišljenja baš zato bilo toliko stvarnih poteškoća i nejasnoća, jer 
se nije pazilo na tu razliku. Kad su psiholozi i filozofi više put za- 
stupali mišljenje da čuvstva mogu prelaziti u misli, onda je to samo 
utoliko moguće, ukoliko ta čuvstva zapravo nisu bila ništa drugo 
do misli, samo koje nismo prije bili spoznali kao misli. 

* 


Girgensohnov pojam intuicije nije jasan. Ispitujući zapisnike 
njegovih pokusa, na kojima se osniva ta njegova intuicija, našao 
sam da nije potrebno da je shvatimo kao spoznajnu sposobnost. 
Jer kad se nešto ne može riječima iskazati, ili ako se o nečemu ne 
može ništa određeno misliti i slično, onda imamo pred sobom činje- 
nice koje i apstraktivni (ne kažem: diskurzivni) razum može do- 
voljno protumačiti. Spoznaina slika naime nije i ne mora biti uvijek 
razgovjetna, t. i. ne mora sadržavati sve pojedine note svoga pred- 
meta, i uslijed toga nije ni diskurzivna kontrola uvijek u jednakoj 
mjeri moguća. To naročito vrijedi o procesima analognog spo- 
znavanja, u kojima fungiraju spoznajne slike koje su uzete iz drugih 
predmeta. Budući da analogna spoznaja prema tome ne može ni- 
kada biti adekvatna, to ima dosta prostora za »nejasnoće«. Ali jer, 
obratno, pored svega ima bezbroj mogućnosti analognog spozna- 
vanja, to je ipak izvjesna diskurzivna kontrola uvijek moguća. 

Tu se višemanje radi o »kondenziranim mislima«, o kojima 
govori Penido." Pri takvom mišljenju nema aktualnog diskurza, 
nego u tom slučaju misaoni čin sadrži na osnovi pređašnjih diskurza 
diskurzivnu genezu te misli u nekom kondenziranom obliku. 

Sv. Toma govori također o intuitivnom mišljenju, i to onda 
kada se pomoću jednostavnog raščlanjavanja misli dolazi do nepo- 
sredne evidencije, na pr. prvih principa. No Girgensohn bi rekao 
da se tu radi o diskurzivnom mišljenju, jer se ono nalazi na 


7M. T—L Penido, Sur Intuition »naturelle« de Dieu. (Revue 
des sciences philosophiques et thćologiques. XXI, 1932, str. 552—553 i 561). 

najvišem stupnju razgovjetnosti. Intuicija se po njemu odnosi na 
sve ono što je nejasno, bilo u smislu onoga što je metalogičko bilo 
u smislu onoga što je hiperlogičko. 

Radi se, dakle, o terminološkim pitanjima, a ne o intuitivnoj 
spoznajnoj sposobnosti. 


* 


U uvodu smo spomenuli, da intuicionističke tendencije u mo- 
dernoj filozofiji i psihologiji religije idu za tim da opravdaju spo- 
znaju Boga i religije na nov način: direktnim ispitivanjem religiozne 
svijesti. 

U toku našega prikaza mogli smo međutim ustanoviti ovo. 
Bergsonova intuitivna spoznajna sposobnost znači samo ne- 
opravdanu koncesiju protivuintelektualističkom pozitivizmu. S ch e- 
lerova autonomna religiozna siera uvjetovana je negativno- 
apriorističkini stavom prema skolastičkoj filozofiji i dosta svoje- 
voljnim raščlanjavanjem eidetičke svijesti, pa bi se i za nj mogle 
navesti Straubingerove riječi: »Es ist erstaunlich, was die Phčino- 
menologen alles sehen«"* Girgensohnov pojam intuicije je 
doduše nejasan, ali se u principu ne protivi racionalnom opravdanju 
religije. 

Intuicionističko opravdanje Boga i religije 
na račun metafizičkih apstraktno-diskurzivnih 
dokaza pokazuje se prema tome kao nešto pro- 
mašeno i nemoguće. 

Iz toga, naravno, još ne slijedi da pri metafizičkom fundiranju 
religije treba isključiti svaki takozvani intuitivni momenat. U kojem 
smislu i u kojoj mjeri izvjesna religiozna intuicija može da ulazi 
u metafizičko fundiranje religije, nastojao sam među ostalim poka- 
zati u svojoj knjizi »Die Problematik der Religionen«." Time uka- 
zujem na jednu od najvažnijih i najsavremenijih zadaća filozofije i 
psihologije religije. 


* H. Straubinger, Apologetische Zeitiragen. Kritische Unter- 
suchungen zu den religionsphilosophischen und apologetischen Bestrebun- 
gen der Gegenwart. Paderborn 1925, str. 71. 


2% Paderborn 1936, str. 156—164. 

Prikazi, izvještaji. 


Drugi međunarodni Tomistički 
kongres. 
Dr. Vilim Keilbach 


Na poticaj rimske akademije sv. Tome (Pontificia Academia 
Romana S. Thomae Aquinatis et Religionis Catholicae) i akademije 
»Nuovi Lincei« (Pontificia Academia Scientiarum »Nuovi Lincei«) 
održan je u Rimu od 23 do 28 novembra 1936 godine nakon je- 
danaestgodišnje stanke drugi međunarodni tomistički kongres. 
Po prvotnom vlanu trebao je kongres uoči tristogodišnjice (1937) 
Descartes-ovog djela »Discours de la mćthode« da se potanko bavi 
naučno-kritičkim ispitivanjem kartezianizma i tomizma obzirom na 
njihovo načelno razilaženje. Međutim, u nadi da će širi okvir pri- 
donijeti stvari i zainteresirati veći broj učenjaka, najavio je kon- 
gresni odbor ove tri tematske grupe: problem spoznaje, filozofija i 
znanosti, filozofija i religija. 

U pogledu dobavljanja znanstvenih prinosa vladala je slije- 
deća praksa. Odbor je zvanično pozvao samo glavne referenie (to 
su bili Noči, Olgiati, Hoenen, Maritain, Kowalski, Gemelli i Garri- 
gou-Lagrange—Grčgoire i Barbado nisu mogli doći) dok je inače 
općenito oglasio, da će se u granicama najavljenih tematskih grupa 
primati prinosi manjeg opsega. Ta »sloboda pisanja« imala je do- 
duše za posljedicu, da je broj spomenutih prinosa takoreći nadmašio 
sva očekivanja. Ali ne smijemo zaboraviti, da je ona u isto vrijeme 
kočila mnoge uvažene učene pisce, koji bi sigurno rado bili napisali 
koji prilog, da su za to bili zamoljeni. 

U ovom svom referatu ograničit ću se isključivo na naučni 
aspekt kongresa. O samom toku kongresa kao i o svečanim prizo- 
rima, koji su povodom kongresa bili priređeni, napisao sam izvještaj 
u božićnjem broju (1936) »Hrvatske Straže«. 


* 


U prvoj tematskoj grupi, to jest o problemu spoznaje, 
referirali su Nočl i Olgiati. 

L. Noš1 (Louvain), pristaša Mercier-ove škole, iznio je već 
1925 godine na prvom međunarodnom tomističkom kongresu neke 
osnovne misli za izgradnju jedne takve »epistemologije«, koja bi se 

osnivala na principima sv. Tome, ali koja bi ujedno vodila računa 
o načinu na koji moderna filozofija shvaća i stavlja taj problem. Dok 
razum reflektira o svojim činima, u sudovima nailazi na neke »objek- 
tivne odnošaje«, koji mu se naprosto nameću. Reflektirajući sad o 
samim tim odnošajima nalazi, da se oni osnivaju na jednoj »stvar- 
nosti«, koja je neposredno data u svijesti. Ovo dvostruko raščla- 
njivanje »svijesnih« podataka logički ne ovisi ni o kakvoj metafizici, 
naročito ne ovisi ni o kakvoj ontološkoj teoriji spoznaje, a može se 
smatrati temeljem kritike, koja se ima baviti problemom istine. 
U svom predavanju »De criterio veritatis et de realismo« (na fran- 
cuskom jeziku!) nastojao je Nočl, da te svoje misli još tačnije od- 
redi i da odgovori na najglavnije poteškoće, koje se mogu iznijeti 
protiv takvog shvaćanja problema spoznaie. Dok je Descartes-ov 
»cogito« stvarno ili historijski vodio do iđealističke filozofije, Noči 
smatra da u tome nije bilo nikakve logičke nužnosti. Naprotiv. Samo 
me smijemo 'kao polaznu tačku umovanja uzeti taj »cogito« u smislu 
zatvorenog počela, jer time se preiudicira rješenje u prilog idea- 
lizmu, Treba uzeti »cogito« kao otvorenu misao, jer kao takav 
je uvijek misao o nečemu: prazna misao nije misao, pa stoga ne 
može voditi do spoznaje »stvari«. Prava misao je uvijek misao o 
nekom predmetu, i to opet ne o predmetu koji bi bio samo pred- 
met, nego o predmetu koji je dio izvjesne stvarnosti. Noči nadalje 
zastupa mišljenje, da se nužni sudovi konačno osnivaju na onoj 
stvarnosti, o kojoj nam svjedoči sjetilno opažanje, a ne na tobože 
apstraktnim ili čisto metafizičkim poimovima, neovisno o svakom 
sjetilnom iskustvu. 

+ F. Olgiati (Milano) je u svom predavanju »I! problema 
della conoscenza nella filosofia moderna ed il realismo scolastico« 
višemanje zastupao protivno mišljenje. Po njemu bi problem spo- 
znaje bio skroziskroz historijski uvjetovan i logički ovisan o meta- 
fizici, Prema tome, dakle, problem spoznaje nema nikakvog smisla 
ako ga ne gledamo kao dio određenog sistema, Na osnovi svojih do- 
sadašnjih istraživanja na području povijesti filozofije tvrdi Olgiati, 
da pritom treba naročito voditi računa o jednom načelu i o jednoj 
činjenici. To načelo glasi: Stavljanje i rješavanje problema spo- 
znaje u staro i u moderno doba jednako ovisi o metafizici. A u vezi 
s ovim načelom valja uočiti slijedeću po problem spoznaje sudbo- 
nosnu činjenicu: Moderna filozofija ima sasvim drugi pojam o 
»stvarnosti« nego tradicionalna filozofija. Uslijed toga, veli Olgiati, 
razlikuje se moderni problem spoznaje od pitanja tradicionalne filo- 
zofije o vrijednosti spoznaje. Štoviše, moderni problem spoznaje je 
zapravo pseudoproblem, samo posljedica zalutale metafizike. Rie- 
šavanje toga »problema« ima stoga poći putem revizije metafizičkih 
nazora. Pobijanjem pojmova moderne metafizike nestat će moderni 
problem spoznaje sam po sebi. A to je prvi preduvjet za ispravno 
shvaćanje »gnozeologije«. 

U diskusiji učestvovali su Garrigou-Lagrange, Maritain, degl' 
Innocenti, Jolivet, Siwek i drugi. Ma da većina govornika nije iskliu- 
čila ni potrebu metafizike za riješavanje problema spoznaje ni 1o- 
gičku ovisnost toga problema o izvjesnim metafizičkim nazorima, 
ipak je naglasila da problem spoznaje prije svega spada pred fo- 
rum čovjeka, ne »metafizičara«, te da je u prvom redu spe- 
kulativno, ne »historijsko« pitanje. 

Samo usput spominjem, da se o manjim prinosima ove temat- 
ske grupe raspravlialo po različnim sekcijama. Bilo je preko dva- 
deset takvih radova, — devet o samom Descartes-u odnosno o pita- 
njima kartezianizma —, među njima i radnja H. Boškovića O, P. 
(»Immanentia et transcendentia cognitionis«), 


* 


O odnošajima filozofije prema znanostima bilo je 
četiri referata. 

U svom predavanju »De constitutione corporum« prikazao je 
P.Hoenen S. J. (Rim) jedan dio svog dugogodišnjeg originalnog 
rada na području kosmologije. Mnogi skolastici mislili su u zadnje 
vrijeme da rezultati moderne fizike i kemije potvrđuju mehanici- 
stičke i atomističke teorije, pa da stoga barem u pogledu anorgan- 
skog svijeta treba napustiti hilemorfizam kao filozofsko tumačenje. 
Hoenen smatra da to stanovište nije opravdano. Po njemu rezultati 
moderne fizike i kemije ne samo ne potvrđuju mehanicizam i ato- 
mizam, nego se dijelom indiferentno odnose kako prema tim teori- 
jama tako i prema hilemorfizmu, a dijelom direktno iziskuju hile- 
morfizam kao svoje zadnje, razumije se, filozofsko tumačenje. U 
ovom referatu išao je Hoenen najviše za tim, da pokaže, kako nas 
moderna fizika i kemija na osnovi novijih istraživanja sile da »s p € - 
cificiramo« glavna načela aristotelsko-tomističke filozofij 
bismo se na taj način čuvali takozvanog konkordizma, koji pod 
plaštem fizike i kemije kao egzaktnih znanosti naučava mehanici- 
stičku filozofiju. 

Diskusija je i ovom prilikom bila vrlo zanimljiva. Kao najkom- 
retentniji stručnjak i protivnik govorio je A. Mitterer (Bressanone), 
a zastupao je znatno umjerenije stanovište prema mehanicizmu i 
atomizmu, Međutim, Hoenen je u svojoj suverenoj obrani dobrim 
razlozima obesnažio iznesene prigovore. 

Budući da V. Grćgoire (Louvain), koji je imao da govori o 
biološkim problemima, nije mogao doći na kongres, to je mjesto 
njega održao predavanje B. Thum O. S. B. (Rim): »Die Bedeu- 
tung des quantentheoretischen Indeterminismus.« 

Veliko zanimanje vladalo je za predavanje »Philosophie et 
sciences« J. Maritaina (Pariz). Maritain je kritički ispitao na- 
čelno stanovište neopozitivističke nauke »bečkoga kruga«, Taj krug, 

čiji članovi nisu samo austrijski učenjaci, ide za istraživanjem 1o- 
gičkih i spoznajnoteoretskih osnova znanosti uz potpuno nijekanje: 
svake metafizike. U znanstvenom istraživanju bi razum jedino imao 
ulogu svjedoka i moderatora, ali nužno bi ostao izvan granica sa- 
mog tog istraživanja. Njegova bi zadaća bila, da u duhu matema- 
tičkih i logičkih zakona »transformira« naše sietilno iskustvo. Zna- 
nost bi se dosljedno isključivo oslanjala na sjetila i na sprave za 
mjerenje. — Maritain je u duhu tomističke nauke pokazao, kako 
ova škola neopravdano zanemaruje filozofski aspekt svoga pitanja, 
te kako ona svoje prirodoznanstveno rješenje smatra zadnjim, filo- 
zofskim odgovorom. Valja znati. da se na pr. u fizici pri problemu 
o sastavu materije pita za prostorno-vremensku »bitnost« fizički 
i matematički ispitane stvarnosti, dok u filozofskom pogledu pri 
istom problemu jedino dolaze u obzir zadnja ontološka načela. Na 
taj način imamo zapravo dvostruki sloj stvarnosti, fizički i meta- 
fizički, pa dosljedno i potrebu dvostruke »epistemologije«, znan- 
stvene (prirodoznanstvene) i filozofske. 

Odmah iza Maritaina govorio je K. Kowalski (Poznanj) — 
»De princij vitae organicae« — o biološkim i psihološkim pita- 
njima obzirom na organski život. U svemu je branio aristotelsko- 
tomističku nauku protiv mehanicističkih i materijalističkih teorija. 

U diskusiji nastupilo je više govornika. Rekao bih da se na 
veliko zaprepaštenje moglo vidjeti, da se učenjacima »bečkoga 
kruga« pridaje vanredno velika važnost. Njihov rad stvarno nije 
ni tako temeljit ni tako zamašan, da bi u tolikoj mjeri zaslužio 
našu pažnju. 

Pod velikim aplauzom počeo ie A. Gemelli 0. F. M. (Mi- 
lano) svoje predavanje o današnjoj krizi eksperimentalne psiholo- 
gije: »Introspezione e studio del comportamento«. Prije deset 
godina je sličnoimeni literarni tip u psihološkoj literaturi bio vrlo 
aktualan. Danas se o njemu već sve manje čuje, iako kriza stvarno 
još nije prošla. Već od zadnjeg stoljeća vodi se borba oko psiho- 
logije kao znanosti. Jedni bi htjeli da je potpuno odijele od filozo- 
tije, a drugi hoće da je po svaku cijenu smatraju filozofskom disci- 
plinom. Gemelli misli da je psihologija danas doduše već samo- 
stalna znanost, ali da se ipak još nije dovoljno emancipirala od 
filozofije. te da uslijed toga nema ni dostatno određenog sadržaja 
(objekta) ni dostatno određene metode. Pritom posebnu pažnju 
priklanja »behaviorizmu«, ier je ovom novom psihološkom strujom 
pitanje o odnosu psihologije prema filozofiji tobože dobilo novu 
aktualnost, i to u pozitivnom smislu. 

Budući da poslije ovog predavanja nije mogla biti diskusija, 
to ću ovdje upozoriti na neke tačke. Psihologija kao posebna ili 
samostalna znanost bez sumnje ima danas pravo na opstanak. 
Ukoliko je ona uistinu empirijska, treba poraditi na tome da se 
ona potpuno emancipira od filozofije. Rado priznajem i to, da je 

»behaviorizam« svojim nazorom na ponašanje živih organizama 
kao na jednu vrstu rezultata uzajamnog djelovanja konstitucije 
(organizacije) organizma i dotične okoline (situacije) u mnogom 
pogledu unaprijedio psihologiju. Međutim, meni se čini da primat 
ipak treba pripisati samoopažanju. Ne smije se obescijeniti samo- 
opažanje na račun »behaviorizma«, jer ovom pridolazi samo pod- 
ređena važnost. Danas bi već i to trebalo biti jasno. da samoopa- 
žanje kao izvor znanja o psihičkim doživljajima po sebi nikako ne 
znači svojevoljno »filozofiranje« o njima. Svaka je naša spoznaja 
o psihičkom: zbivanju analogna. Utoliko i sama narav psihičkog 
iziskuje, da se sve psihičko zbivanje više ispita i prosudi u 
svijetlu »subjektivnog« iskustva nego u svijetlu »benaviorističkog« 
opažanja. 

Najavljeno predavanje »Relatio psychologiae experimentalis 
ad philosophiam« moralo je izostati; predavač E. Barbado 0. P. 
bio je uslijed bolesti zapriječen. Mjesto njega čitao je A, Fer- 
nandez 0. P. (Rim) svoje predavanje: »De primis intrinsecis 
corporum naturalium principiis.« Među manjim prinosima ove 
tematske grupe bila je radnja F. Šanca S. J. (»Utrum admittenda 
sit distinetio inter physicam et metaphysicam materiam et for- 
mam?«), 


* 


Jedini referat treće tematske grupe glasio je ovako: »De re- 
lationibus inter philosophiam et religionem.« 

Referent R. Garrigou-Lagrange 0. P. (Rim) prika- 
zao je prvo kako današnji racionalizam stavlja i rješava taj pro- 
blem o odnosu filozofije prema religiji. Zatim je formulirao to isto 
pitanje u smislu današnjeg prijepora među katoličkim učenjacima. 
Braneći pojam kršćanske filozofije veli, da je ona »pozitivno« i »u 
sebi« kršćanska, a ne samo obzirom na kršćanski subjekt ili obzirom 
ma kršćansku objavu kao negativnu normu svake naravne spoznaje. 
Da to dokaže, poziva se među ostalim na encikliku Leona XIII 
»Aeterni Patris«, a uspoređuje kršćansku filozofiju sa stanjem 
odraslog čovjeka kao posebnim znakom savršenosti, 

Pitanje o pojmu kršćanske filozofije je još i danas vrlo prije- 
porno. To je pokazala i kratka diskusija, u kojoj ie J. de Blic S. J. 
iznio dobro osnovane poteškoće protiv izloženog stanovišta. Teško 
je razumjeti što znači filozofija, koja bi »pozitivno« i »u sebi« bila 
kršćanska; svaka filozofija mora nužno da bude umovanje naravnim 
sposobnostima čovjeka. Takva kršćanska filozofija k tomu krije 
u sebi pogibelj, da će uime svog značajnog obilježja (»kršćanska«) 
u mnogom pogledu da se bavi objavljenim istinama kao tobože 
zotskom, i razumu pristupačnom spoznajom. Naizad nikako nije 
jasno, da se iz enciklike Leona XIII »Aeterni Patris« može izvesti 
pojam kršćanske filozofije u spomenutom smislu. 

U ovu tematsku grupu spada predavanje F. Vebera: »Der 
Philosophische Hauptkern des Christentums«. 


* 


Prostor ne dopušta da potanko referiram o velikom broju 
kraćih naučnih prinosa, o kojima se raspravljalo po sekcijama. 
Odbor kongresa izdat će »Acta«, u kojima se štampaju ne samo svi 
ti radovi nego i kratak izvod vrijednijih diskusija. U njima će se 
također štampati po jedna radnja od S. Zimmermanna i A, Uše- 
ničnika, »Acta« će ujedno. biti najautentičniji referat o kongresu. 

Ukoliko je rad drugog međunarodnog tomističkog kongresa 
bio zasnovan na prilično širokoj znanstvenoj osnovi, kongres je 
dotaknuo čitav niz savremenih problema. Ako Će se zaista ispuniti 
želja C. Boyera S. J., zaslužnog sekretara kongresa i rimske aka- 
demije sv. Tome, onda stanka do idućeg zasjedanja ne će biti dulja 
od pet godina. 


»Sophe€r“ u Novom Zavjetu. 


Papyrosima i tekstovima iz knjiga Starog Zavjeta upoznajemo 
značenje i opseg riječi: književnici, zakonici i pismoznanci 
u knjigama Novog Zavjeta. 


Dr Nikola Žuvić. 


Povijest je riječi biblijske ygaupareic, vouixog, vouodićdo- 
zalog velika kao i različito značenje pojedinih riječi i svake poje- 
dine u različito vrijeme. Ovoj je bilješci svrha, da pokaže značenje 
riječi u Novom Zavjetu prema knjigama u Starom Zavjetu u razli- 
čito vrijeme i u profanoj literaturi po dvjema papyrima. 

Pismoznanci, kako prevode hrvatske knjige ili književnici, 
učitelji zakona ili zakonik spominju se rano u sv, Pismu. Do nekih 
povlastica došli su za vrijeme babilonskog ropstva. Jedini ostatak 
očinskih svetinja bio je narodu Mojsijev zakon. Sama stvar zahtje- 
vala je vremenom, da se stvori poseban stalež, koji će se isključivo 
baviti tumačenjem zakona. Hvali ih i na dugo govori o njima 
knjiga Crkvenica u gl. 38. i 39. Bili su kasnije iz svih plemena 
Izraelovih. Priprava je bila duga i kandidat je morao slušati pri- 
znate učitelje zakona talmid torah ili talmid hachamim, 
kako i sv. Pavao do nogu Gamaliela Dj. Ap. 22, 3. Učiteljem je 
neki mogao biti proglašen iza četrdesete godine, kako nam jamče 
talmudiste. U Novom Zavjetu svojataju si pismoznanci, da su i oni 
Božanske ustanove. Što je nemoguće dokazati. Sam Gospodin im je 
to predbacio Mt. 15, 13. Vrlo se često susreću u NZ uz Farizeje. 
I sami su se podali oholosti i smatrali su se jedinima, koji poznaju 

Predavanja što ih je Lippert prije nekoliko godina u četiri 
ciklusa držao na radiu našla su poslije još više čitalaca nego u 
svoje vrijeme slušača. Ona rade o dekalogu (Vom Gesetz und von 
der Liebe), o blagdanima i svecima (Von Festen und Freuden), o 
objavama Božjim (Von Wundern und Geheimnissen) i o životu iz 
vjere (Von Christentum und Lebenskunst). U bezbroj zanimljivih 
perspektiva govori Lippert o odnošajima naravi i vrhunaravi, za- 
kona i slobode, ideala i stvarnosti, milosti i rađa, borbe i patnje, 
uživanja i odricanja, tijela i duše, pojedinca i društva, čovjeka i 
Boga. Nakon svih tih ozbiljnih pitanja — kao da ie htio pokazati 
njihovo ljudsko naličje — počeo je pisati o »pustolovinama života« 
(Abenteuer des Lebens), o pustolovinama, koje se ne odigravaju u 
fantaziji djece ili mladeži egzotičnih tipova, nego koje su vezane 
za sam život kao takav: dietinjstvo, zavičaj, škola, zvanje, ljubav, 
samoća, demon, sreća, tuga, umiranje, Bog, Svaka od ovih riječi 
znači čitavo more kritičnih zadaća, koje se velikim dijelom rješa- 
vaiu odvažnošću i smionošću pustolova. 

Tek ovih dana izašla je knjiga »Einsam und gemeinsam«. 
Lippert sjedi sa nekolicinom prijatelja kod okruglog stola zabavlja- 
jući ih duhovitim razgovorima o pitanjima čovječje tajanstvenosti, 
naročito o individualnom i socijalnom značaju čovjeka u religioz- 
nom smislu. Tu se opet vidi, da je Lippert jedan od onin rijetkih: 
pisaca, koji svojim sigurnim pogledom znaju prodrijeti do dna duše 
i zaviriti u najzabačenije kutiće, Lippertu je k tome uspjelo, da 
svojom otmenom dikcijom drugima zorno priopći sve ono što je 
vidio i čemu se sam najviše divio; a to je bio Bog u duši čovjeka. 
Počivala sad njegova duša u Bogu! 


Recenzije. 


Florit Ermenegildo, Il Metodo della »Storia delle Forme« e sua 
applicazione al racconto della Passione, Roma, Pont. Ist. Biblico, 1935, 
in -8, str. 180. 

Biblijski kriteriji nijesu podložni evoluciji, kako se krivo brane 
toliki racionalistički nekatolički bibliciste, koji dokazuju, da se ravnaju 
uvijek po istim načelima u shvaćanju sv. Pisma i njegovu tumačenju. 
S razloga, što napuštaju metode i izmišljaju uvijek nove. U tumačenju 
postanka Evanđelja među protestantima ima mnogo, pače i oprečnih: 
načela. Jedna među majnovijima postavila se na filozofijsko-psihologijska 
načela. Domovina joj je protestantska Njemačka, koja je metodu nazvala: 
»Formgeschichtliche Methode«. Pristaša je našla u Njemačkoj 
i vrlo malo u Francuskoj, samo pojedince među englesko-amerikanskim 
protestantima. 

Metoda suponira, da je postojala primitivna predaja u iragmentima 
prije postanka naših Evanđelja. Fragmente su kasniji pisci sakupili i sa- 
stavili dva vrela: Marko oko 70 godine i Logia = Q. Ova primitivna 
predaja nastala je po psihologijskim zakonima u životu vjerske zajednice. 
Prvi i najglavniji zastupnici se razilaze: Dibelius razlikuje tri glavna oblika 
primitivne tradicije: paradigma, novelu i parenezu, Bultmann je blaži i 
i daje druge oblike: apoftegma, riječi Gospodnje, predaju, ne fiksiranu, 
nego se pripovijeda i još uvijek mijenia. Inspiraciju i nepogrešivost ruše 
i niječu u svim oblicima. 

Florit na str. 1 do 66. iznosi načela ove egzegetske škole. Još za- 
pravo nije potpuno ni formirana jasno, kako pokazuje gornji primjer o 
mazivima i samoj stvari među Dibeliusom i Bulimannom. Već u prvom na- 
stupu polemizira nova škola s principima katoličke hermeneutike, skojom je 
uspoređuju, Ali ne s pravom. Jer dok su načela katoličke hermeneutike 
potpuno objektivna i priznata od svih iskrenih povjesničara, koji jednaka 
načela imaju upotrebljavati u tumačeniu bilo prošlih dogadaja ili nauka, 
koji se podaje u historijskom okviru. Načela i izvodi nove škole je plasi- 
ranje potpunog subjektivizma, Vele, da je tradiciju o nauku i čudesima 
Kristovim stvorila prvotna zajednica vjernika. Najprije su se Gospodinu 
pripisivale pojedine moralne izreke, pa zapovijedi u ime Božie i napokon 
diela, Dakako sve je to bilo bez nadnaravne »natruhe«. Kasnija je gene- 
racija iz neke Želje, da se njihov junak više proslavi, dodavala svoje 
zamišljaje i po malo pokvarila historijsku sliku Gospodina. I tvrde, da 
novom metodom mogu rasčlaniti čitava Evanđelja na početne elemente, 
dodatke i kasnije interpolacije, da se može vidjeti što je originalno od 
primitivne vjerske zajednice, što li pak djelo i dodaci raznih redaktora. 

iNeodrživa su ta načela pred činjenicom, da i profana vrela spo- 
minju Apostole kao očevice i svjedoke života, nauka i djela Isusovih. 
Formiranje neke predaje, nadalje, zahtjeva ipak stalno vrijeme. Dok na- 
protiv od smrti Gospodnje do prvih Pavlovih poslanica, koje su napisane 
oko 50. godine premalo je vremena, a da me spominjemo još starije Ma- 
tejevo Evanđelje, već prije 50-tih godina. U svim je tim spisima iznesena 
nauka o glavnim tajnama i djelima Isusovim. Zajednica još, ne stvara, 
movih misli ne daje; može se obično oduševljavati nad starim. Apokrifi 
su svi mladi od kanonskih Evanđelja. U njima se mogao razviti nauk, pa 
ipak nijesu historijska vrela života i djelovanja Gospodinova. Prvotna 
predaja mogla je u čemugod djelovati na stil Evanđelja (Oprez: samo u 
sporednim  pripovijedanjima!), ali tim priznanjem još tumače nastanak 
samih Evanđelja. 

Sva načela, koja slijedi ova metoda su isključivo aprioristička. 

Florit je u prvom dijelu iznesao načela nove metode. U III. glavi 
str. 55. do 66. odgovara ma pojedine pretpostavke o obliku i stilu, funkciji 
zajednice, analogijama i poviesti i obliku kulta. U drugom dijelu str. 67. 
«do 159. niže autor, kako zastupnici metode apliciraju ta načela opisima 
evanđelista muke Gospodnje. 

Dok drugi sistemi imaju neku osnovicu u sličnim događajima ili 
opisima, ova metoda, na oko nevina, sva je iskonstruisana, kako u termi- 

nologiji tako u samoj stvari. Zato komparacija, koju pravi Florit str. 161. 
između ove i liberalne škole, ne čini mi se opravdana, i izgleda malo 
oslabljivanje sprijeda naglašenih (katoličkih) egzegetskih načela. 


Dr Nikola Žuvić 


1. H. Bremond: Was wiirde Christus tun? Religišse Charaktere. 
8%, XII—302 S. Freiburg i. Br. (Herder) 1936. RM 3.80. 


. 2. M. Piliegler: Vor der Entscheidung*. 8", 147 S. Salzburg-Leipzig 
(Verlag Anton Pustet) 1936. RM. 2.90. 


3. G. Feuerer: Ordnung zum Ewigen. 8%, 229 S, Regensburg (Verlag 
Friedrich Pustet) 0. J. [1934]. RM 4.80. 


4. Ida Friederike Gčrres: Von der Last Gottes". Neu bearbeitet und. 
ergiinzt. 80, 102 S. Freiburg i. Br. (Herder) 1936. RM 3.—. 


J. O čemu ova duhovita knjiga radi doznajemo iz podnaslova »Reli- 
giozni karakteri«, koji zapravo odgovara naslovu francuskog originala 
»Ames religieuses«. Naslov njemačkog prijevoda »Što bi Krist radio?« 
odnosi se samo na zadnje poglavlje o čudnom i pretjeranom religiozno+ 
asketskom pokretu Clarka i Sheldona, članova takozvane slobodne evan- 
geličke crkve, u obliku njihovog »Društva kršćanskog nastojanja«. Knjiga 
je samo zbirka religioznospsiholoških eseja sa motivima iz francuskog, 
engleskog i njemačkog kršćanskog Života. Pojedini eseji su i utoliko za- 
nimljivi, što nas pobliže upoznaju sa značajnim anglikanskim religioznim 
tipovima (John Keble, Edvard Thring) kao i sa priprostom pobožnošću 
jednog dijela narodnih slojeva u Francuskoj (Jean Maillefer) i u Njemačkoj 
(Oberammergau). Mjestimice ima zgodnih psiholoških analiza odnosno 
vrijednih psiholoških primjedaba, koje će i psihologiji religije kao znanosti 
dobro doći. 

2. Piliegler je u religijskoj pedagogici dobro poznat. U ovim svojim 
predavanjima govori o duševnoj ugroženosti današnjeg čovjeka. Ras- 
pravlja općenito o duševno-religioznoj krizi čovječanstva, o egzistenci- 
jalnoj filozofiii Martina Heideggera, o potrebi religiozne »odluke«, o da- 
mnašnjoj dušobrižničkoj situaciji, pa o duši proletarca. Samim značajem 
knjige tumači se, da se piščevi izvodi moraju smatrati »prigodnim« pri- 
mjedbama, a ne sistematsko-naučnim izlaganjem. Ono što čitamo o apsurd- 
nosti kapitalizma i marksizma (30—34, 93—100, 118—127, 137—145) dikti- 
rano je, kako mi se čini, od samog piščevog iskustva, to jest od njegovog 
dušobrižničkog nastojanja oko mladeži i radništva. U kritici Heideggerove 
egzistencijalne filozofije drži se pisac Heinemanna, Pfeifiera, Heima, pa 
maročito Delpa. Da je znanost u pogledu oblikovanja života sasvim kapi- 
tulirala, nije dokazano. Niti to slijedi iz mnogostruke duševne ugroženosti 
današnjega čovjeka. Prije bih rekao da se iz te ugroženosti vidi, da de- 
struktivna snaga pozitivizma i materijalizma danas doduše slavi pobjedu 
nad masom, ali da će dobrim dijelom baš znanstveno spoznate vrijednosti 
morati da iznova osvijeste masu. Svakako je teško »čekati« kad prijeti 
opasnost. Međutim, treba strpljivo pratiti tempo i dinamiku kojima znan- 

stvene ideje prodiru u široke slojeve. Neka se na to ne zaboravi, a u praksi 
neka se radi kao da sve ovisi o sadašnjici. 

3. Sadržaj ove knjige je dosta jednostavan, ali ujedno vanredno 
aktualan: »ispovijest« kršćanskog života u smislu religiozne egzi- 
stencije kao jedino ispravnog životnog »stila«, i to — doduše ne isključivo, 
ali pretežno — sa asketskog i moralno-bogoslovskog stanovišta. Čitav niz 
važnih pitanja načelnog i praktičnog značaja (milost, vjera, ufanie, ljubav, 
radost, sloboda, zahvalnost, briga, rad, poziv, patnja, sudbina, smrt) obra- 
duje se unutar granica »kršćanskog prostora« pod savremenim vidom 
egzistencijalne zabrinutosti, Utoliko se pisac također dotaknuo više pitanja 
iz filozofije religije, prije svega pitanja o odnosu »čoviečje« egzistencije 
prema »kršćanskoj« egzistenciji Knjiga ima praktičnu, uzgojnu svrhu, ali 
nije bez naučne vrijednosti. 


4. Ova u svakom pogledu krasna knjižica, izdana u novo prerađe- 
nom i proširenom obliku, neposredno zahvata u probleme današnjeg kato- 
licizma, Dok nas Crkva uvjerava da je Kristovo breme lako, dotle se maj- 
Tevi i najvjernijim katolicima često baš obratno nameće misao, da je 
Božija milost zapravo teret koji se teško mosi, tako teško, da se čini da 
veliki dio katolika u mnogom pogledu zaostaje za onim ljudima, koji u 
smislu »imanentne etike« takoreći uživaju u svojoj »čistoj« naravi, Već 
sam odnošaj prema Bogu po religioznim zakonima, kao da za dušu znači 
pravo opterećenje. A Kristovim dolaskom u svijet, njegovom smrću na 
križu, kao da je život postao još teži. Pa tek milost — dar, kojega se 
čovjek pod prijetnjom smrtne kazne ne može odreći — nije li to čovjeku 
i Bogu jednako na ruglo? TA čovjek bi najradije ostao u »naravnom« redu! 
Makar koliko taj red bio izopačen, pun bijede i nedostataka, on je čovjeku 
ipak zavičaj — ono što mu je najdraže. A vrhunaravni red, iako u sebi 
mnogo uzvišeniji i vrijedniji od naravnog reda, ipak je čovjeku nekako 
stran i zagonetan, sasvim »drukčiji«. Tako i slično redaju se poteškoće za 
poteškoćama. Način obradbe u obliku zanimljivog dijaloga i sa vjerskog 
stanovišta može se u jednu ruku smatrati uzorom aplicirane filozofije reli- 
gije. Stil je otmen, jezik jednostavan, ali snažan i uvjerljiv. 

Dr. Vilim Keilbach. 


Dr. Vilim Keilbach: Konnersreuth u svijetlu psihologije religije. 
U 8', str. 52; izdao Zbor Duhovne Mladeži Zagrebačke. Cijena 10 din. 
'Poznatim svojim kritičkim duhom kakovim je pisana njegova dok- 
torska disertacija: Die Problematik der Religionen (Problem religije) za- 
hvatio je sada dr Keilbach pojave što se zbivaju na Tereziji Neumann u 
Konnersreuthu, da ih rasvijetli sa stanovišta znanosti religijske psihologije. 
Knjižica je pisana strogo naučno, a ipak tako pregledno i laganim 
stilom. Vrijednost njezina je to veća, što je dr Keilbach ne samo proučio 
svu literaturu o Konnersreuthu, nego je i osobno posjetio Tereziju Neu- 
mann te mnogo razgovarao sa protesorom Wunderle, koji danas kao 
psiholog religije u Njemačkoj uživa prvi glas. 
U raspravici svojoj: »Konnersreuth u svijetlu psihologije religiji 
raspravlja pisac o tome, da li znanost na temelju dosadašnjeg ispitivanja 

može priznati vrhunaravnost konnersreuthskih pojava ili ih proglasiti na- 
ravnima, možda čak i prevarama. Konačni odgovor jest: Konnersreuth je 
u znanstvenom pogledu na mrtvoi tački. Ni medicina ni psihologija ne mogu 
još dati svoj definitivni sud, da se tu radi o svrhunaravnim poja- 
vama. Za to se još traži veće znanstveno istraživanje Terezije i njezinih 
pojava, da se tada mogu potpunoma zabaciti hipoteze o histeriji, o para- 
fizičkim i parapsihičkim pojavama i slične. Otac Terezijin ne pušta kćer 
na takva precizna promatranja izvan kuće u koju kliniku, jer se boji da 
bi je liječnici suviše mučili. ' 


S druge opet strane znanost ne može jednostavno zanijekati 
vrhunavski značaj tih pojava ili ih nazvati prevarom, jer se 
takvom sudu protive tolike činjenice. Tako na pr. Terezija Neumann već 
deset godina gotovo ništa ne jede, vrlo malo spava, koji puta prima sv. 
Pričest ekstatičkim načinom, osjeća ekstatičke muke, stigmatizirana je, 
ona je snažna, razvita i ozbiljna seoska djevojka, što ni najmanje ne 
pogoduje teoriji o histeriji i t. d. 

Znanost dakle na temelju dosadašnjega studija ne može ni ustvrditi 
ali ni zanijekati, da su pojave kod Terezije Neumann vrhunaravne. S pra- 
vom stoga zakliučuje učeni pisac, da su potrebna još nova stručnjačka 
ispitivanja ne samo liječnička, nego i u pravou psihologije religije i mistike. 

I pisac se poput prof. Wunderle buni proti takozvanom »konners- 
reuthskom krugu«, koji, uvjeren u svrhunaravnost događaja, ometa daljnje 
znanstveno istraživanje. No, ako Bog ima nakanu, da znanost daljnjim 
ispitivanjem dođe dotle, te će morati priznati vrhunaravnost doga- 
u Komnersreuthu, tu Božju nakanu ne će moći omesti taj uži krug 
ljudi oko Terezije; ako li se pak Krist Gospodin zadovoljava time, da mu 
ta mistička duša svojim trpljenjem samo ispaštava uvrede što mu ih 
nanose ljudi, a ne želi da Konnersreuth zasja posebnim sjajem na obzorju 
apologeta, tada će i ta stigmatizirana osoba, poput tolikih drugih u po- 
vijesti Crkve, završiti svoj zemaljski život, a da ni nauka ni Crkva ne će 
izreći svoj konačni sud o vrhunaravnosti njezinih pojava. 


D. Nežić. 


Đ. Junger kateheta: Kateheta crta, album crteža na ploči. Naručuje 
se kod Župskog Ureda Krista Kralja, Beograd, Krunska 23. Cijena 26 din. 
Katehetski svijet sve više upotrebljava kod vjerske obuke crtanje na 
ploči. Iskustvo pokazuje osobito dvoje: takav je način obučavanja osobito 
zanimljiv za djecu i ne traži od katehete mnogo vještine. Zato se osjećala 
sve više potreba dobrog priručnika za crtanje. Toj potrebi zadovoljio je 
£. Junger svojom uspjelom knjigom »Kateheta crta«. Knjiga sadrži slike 
iz biblije i katekizma. Autor je upotpunio dosadašnja slična izdanja a 
ujedno nam pruža i nešto novo svojim vježbama za crtanje lica. Lakim i 
jednostavnim crtama dobivamo lijep i dostojanstven lik Kristov, kao i 
drugih biblijskih osoba. Kateheta, samo malo vješt crtanju, postići će po- 
rabom ove knjige dobar i trajan uspjeh. 


Od dosadanjih prikaza o ovoj knjizi iznosimo samo pohvalu »Kršć. 
Škole« i riječi dra Raaba. 


Recenzije. 105 


Kršćanska Škola piše: »G, Junger dobro je uradio što nam 
je dao mnoštvo uspjelih crteža iz Staroga i Novoga zavjeta, i liturgije. 
Lijepo ie konkretiziran Simbol, sakramenat pokore, molitve itd. Autor je 
uspio; a kateheti, koji će raditi prema njegovu albumu, zasladit će kate- 
hiziranje i sebi i učenicima.« 


Dr. Raab piše: »Vaša knjiga je vrlo dobro uspjela. Vaši pokušaji 
odlikuju se izvrsnom jasnoćom i dječjom jednostavnošću.« 


D. Hren — P. Grgec: Božji sijač, molitvenik. Zagreb 1936, 24%, str. 
230. Izdanje Društva sv. Jeronima, cijena din. 10.—. 

Ovo je molitvenik za naše prilike i za naše vrijeme. Izvorni hrvatski 
molitvenik, djelo jednoga svećenika i jednoga laika. Molitvenik za mu- 
škarce, radni narod i naročito za seljake. 


Molitvenik »Božii sijače sadržava sve najvažnije molitve i pjesme, 
ali najveća je njegova izvornost u razmatranjima, koja su savre- 
mena i stvarna. Evo samo nekih naslova tih razmatranja: Čovjek kao 
osoba. Čovjek u društvu s drugovima. Obitelj. Susjedi. Domovina i narod. 
Naše župe i biskupije. Moj duhovni vođa. Naša svetišta i sveci: opis sa 
slikama hrvatskih  blaženika Kažotića, Tavelića, Marka Križevčanina i 
Qracija iz Mula. Zemlja i svemir. Život s crkvenom godinom. Bježanje 
od zla. Psovka i zadovolištine. Rad. Štivo. Molitva. Nebeska hrana it.d. 

Ta bi se razmatranja morala vršiti ne samo pojedinačno, nego i 
skupno, čitajući ih glasno u obitelji, a također u društvima Katoličke 
Akcije; to su nacrti duhovnih predavanja i razgovora, a nada sve pobož- 
koje će time oživjeti i produbiti se. Zato ne bi smjelo biti kuće, ni 
zrelijega pojedinca, koji ne bi imao toga molitvenika. 


Liturgijski kalendar za g. 1937. Priredio S. M. Izdanje Knjiga kato- 
ličkoga života, Cijena Din. 5.—. 

Kako se liturgijski pokret u nas sve više širi, došao je ovaj kalendar 
"u pravi čas. Namijenjen je u prvom redu svima onima, koji u svojoj litur- 
gijskoj pobožnosti upotrebljavaju Rimski misal, što ga je na hrvatskom 
jeziku za privatnu uporabu priredio sveuč, prof. dr. Dragutin Kniewald. 
Prošle se jeseni navršilo upravo petnaest godina, što se misali Knjiga 
katoličkog života šire među hrvatskim vjernicima, tako da se veoma velik 
njihov broj njime služi, iz njega moli i s njime u ruci prati uzvišene 
liturgijske čine katoličke Crkve. Zato se ovaj kalendar sasvim naslanja 
na taj Misal, kako glede liturgijske građe, tako i glede terminologije. 
Čitatelja vodi kroz sve dane crkvene godine i dnevno ga upućuje, što 
treba da uzme iz Rimskog misala za pobožnost dotičnog dana, pa ga upo- 
zoruje ne samo na glavni misni obrazac, nego i ma one uzgredne svetko- 
vine, što se slave istoga dana i kojih se valja pod Misom spomenuti. Osim 
toga sadrži kalendar i praktična upozorenja glede početka raznih privatnih 
pobožnosti, te nemrsa i posta. Svojim formatom misala omogućuje, da se 
lako uza se nosi ili da mu se pojedini listovi istrgnu i umetnu u Misal. 
Zbog svog praktičnog rasporeda i niske cijene moći će lako ući u svaku 
kršćansku kuću i postati stalnim pratiocem svake pobožne duše. 

Dr. Carlos d'Eschevannes: Le Merveilleux Corps Humain. Izdanje 
knjižare P. Tćqui, 82, Rue Bonaparte, Paris — VIe, Cijena 20,— fr. 

C. d'Eschevamnes: Pasteur (Documents inćdits). Izdanje knjižare 
P. Tćaui, 82, Rue Bonaparte Paris — VIe, 

1. — Iskusni liječnik učenjak podaje nam u knjizi vrlo iscrpivu 
anatomiju i fiziologiju. Načelo mu je: Bolest treba radije spriiečiti, nego 
li liječiti. Da se uzmogne jedno ili drugo tumači čitatelju najprije cijelo 
ljudsko tijelo s pojedinim organima. Predmet pouke je napose: Pregled 
čovječjega tijela, koža, mišići, žile, kosti, Živci, srce, pluća, organi probave 
sa svim pripadnim. Posebni dio opisuje sijela naših sjetila. Time je ispunjen 
prvi dio knjige. U drugom su dijelu nanizani praktični savjeti, kako se 
čovjeku pruža prva pomoć u bilo kojem hitnom slučaju nezgode ili kakve 
bolesti. Dodatak imade nekoliko preglednih slika pojedinih čovječjih organa 
i nekoliko zanimivih nacrta, poredaba između čoviečjih organa i tekovina 
stare ili moderne tehnike. 

Cijela je knjiga veoma pregledno i jasno sastavljena, Pouke su lahke 
i zanimljive. Sa zanimanjem je može u ruke primiti i stručnjak i potpuni 
nevježa, Nevježa će iz djela mnogo naučiti. Francuska je štampa preporuča 
toplim riječima. Napose se mora istaknuti, da učeni pisac gotovo u svakom 
poglavlju upozoruje na Stvoritelja, od koga imađemo i tijelo, ne samo 
dušu. Gdjegod je potrebno, tamo će podati i moralnu pouku, koja se sa- 
vršeno pokriva s naukom katoličke moralke. Između mnogih poznatijih 
medicinskih knjiga, pisanih za nestručnjake, jedva se koja može tako 
toplo preporučiti kao ova, 

2, — O velikom Pasteuru imade mnogo djela. Opisuje se njegov rad, 
napose rezultati njegovoga znanstvenog istraživanja na raznim područjima 
bakteriologije i medicine. Svako je djelo više manje puko iznošenje dogo- 
đaja iz njegovoga života i prikaz njegovog rada. Malo imade knjiga, koje 
ga prikazuju kao velikog učenjaka, a ujedno i velikog vjernika svete 
katoličke Crkve. Tu si je zadaću preduzeo dr. Carlos d'Eschevannes, i 
sjaino ju je izvršio. U tu svrhu iznosi i dosele neizdane dokumente o 
Životu i vjeri Pasteura. Naročito su zanimivi podaci o nemogućnosti 
generationis spontaneae, pa razni pokusi, koji neprestano služe u praktične 
svrhe. 

U knjizi imade i nekoliko slika iz Pasteurovoga života. 

Dr. D. Hren. 

P. Josć Madoz, S. J.: El Conmonitorio de San Vincente de Lerins, 
traduccion castellana con comentario y precedida de una introduccion, 
Ediciones A. B. F. Madrid 1935, vel. 8% s. 230, cijena 6 pezeta. 

Predstavljena knjiga pruža kritično i koncizno izdanje slavnoga 
»lerinškog kanona« na kastelanskom jeziku. Postoji već nepregledna biblio- 
grafija o samoj autorovoj osobi ovoga kanona, o njegovom literarnom 
značenju i o njegovom semipelagijanizmu jednako kao i o povijesti lerin- 
skoga kanona i Jerinskih samostana. Prevodilac i tumač Lerinčevoga ka- 
nona brižljivo vodi računa o svoj dojakošnjoj bibliografiji, te na njezinom 
osnovu ide za tim, da ovo njegovo izdanje bude još savršenije i dotje- 
ranije. To mu i uspijeva pa mu nesumnjivo treba priznati zaslugu, da je 

obogatio kastelansku teološku literaturu ovim novim kritičnim i pregled- 
nim izdanjem. 

Sv. Vincencije Lerinac spada u plejadu slavnih lerinških monaha. 
Lerinški su monasi živjeli i danas žive u samostanima na lerinškim oto- 
cima kod Marseille (danas Saint Honorat). Golemo je značenje tih lerin- 
ških samostana, osnovanih od Sv. Honorata oko 410. godine. Njihovo je 
dijelovanje bilo živo kroz čitavu povijest Crkve, a i danas samostan Sv, 
Honorata ne napušta svoje dične tradicije. Među ostalim vrijednim i za- 
služnim muževima toga samostana — rodilo se u njemu oko 70 svetaca, 
biskupa i drugih crkvenih učitelja — posebno mjesto zauzima autor 
Commonitoria, koji je dobio ime »lerinškoga kanona«. G, 434. napisao je 
Sv. Vincencije Lerinac, svećenik-monah u samostanu Lerin, Commonito- 
rium, u kojem zbitim i preciznim načinom izlaže princip crkvene predaje. 
Sv. Pismo — tako se veli u Commonitoriu — ne može biti dostatna norma 
za razlikovanje katoličke vjere od heretičkih mišljenja, jer ono se radi 
svoje dubine često vrlo različno tumači. Treba se stoga držati tradicije 
i prema toj tradiciji tumačiti Sv. Pismo. Tradicija se dakle mora defini- 
rati ovako: »Magnopere curandum est, ut id teneamus, quod ubique, quod 
semper, quod ab omnibus creditum est, hoc est enim vere proprieque 
catholicum.« Pravi svjedoci ove nauke jesu Ocevi, k 
ličkom zajedništvu, a njihove se deklaracije formuliraju na općenitim 
saborima. U Komonitoriju se govori vrlo lijepo i o napretku u Crkvi: 
»Crescat igitur oportet et multum vehementerque proficiat tam singulorum 
quam omnium .... intelligentia, scientia, sapientia, sed in suo dumtaxat 
genere, in eodem scilicet dogmate, eodem sensu cademque sententia.« 

Nije čudno, da je Komonitorii ostao jednako cijenjen u Zapadnoj i 
Istočnoj Crkvi i da je igrao ne malu ulogu na triđentskom i vatikanskom 
saboru, gdje se — usput možemo spomenuti — biskup Strossmayer u 
svojim govorima često bavio njime. Komonitorij kako ga mi hrvatski 
možemo lijepo nazvati 'Potsjetnik se odlikuje jasnoćom i težinom dogma- 
tičkog izražavanja, koje upravo privlači poetičnošću svečevoga stila. 

P. Madoz je izdanje uredio tako, da je na gornjem dijelu stranice 
donio tekst Potsjetnika, a na donjem dijelu, koji zapravo po pola dijeli 
prostor s gornjim dijelom, pružio je komentar osnovan i svestrano pot- 
krijepljen na dosadašnjim tekovinama i studiju o ovom kanonu. Prijevod 
je vrlo jasan, a tumačenje pokazuje, da autor suvereno vlada sa samim 
kanonom i s predmetom, koji se u njemu obrađuje. Osim Predgovora 
(I—IX), Uvoda, Sadržaja Potsjetnika, Kodeksa i Izdanja ovoga kanona 
(1-47) P. Madoz je podijelio tekst kanona, kako je zahtijevala sama 
materija o kojoj se raspravlja, u XXXII Poglavlja. Tkogod traži koje 
Vitanje iz »patrističke argumentacije«, iz nauke o koncilima, o consensus 
fidei ili hoće da dobije obavještenje o »magistri accreditati«, o Ocevima 
Crkve, de Romano Pontifice, de successione apostolica, de semipelagia- 
nismo, de progressu dogmatico itd., o svemu će tomu naći obilno infor- 
macija u ovom djelu. 

Dielo se preporučuje samo sobom i svima, koji hoće da studiraju 
o pitanjima Crkvene  Tradicije; dat će nesamo temeljite, ispravne i 

sigurne pojmove, nego će im ujedno pružiti obilnu literaturu u tom po- 
gledu. Njima ne preostaje dakle drugo, nego posegnuti za samim djelom, 
naravno, u prvom redu onima, koji vladaju kastelanskim jezikom. 

Đ. Paša. 


Florentinus Alcafiiz, S .J.: De autographo tractatus inediti Card. 
Joannis de Lugo »De Anima«, Biblioteca »Estudios Ecclesiasticos«, Madrid 
1936, in 8-0, s. 184. Cijena 7 pezeta. 

Juan de Lugo rodio se u Madridu 25. XI. 1583. Potomak stare ple- 
mićke familije — odatle Zvan hispalensis — stupio je vrlo rano u Družbu 
Isusovu. Redovnički poglavari upoznali su odmah kod njega naročiti inge- 
nium i dali mu mogućnost da razvije sve svoje sposobnosti. Svršivši po- 
najprije pravne nauke studirao je iza toga filozofiju i teologiju. Odlikovavši 
se kao vrstan učitelj u nekoliko španiolskih kolegija bude 1621. pozvan 
u Rim za profesora na Collegium Romanum, Nakon 22 godine njegove 
učiteljske djelatnosti imenovao ga je 1643. papa Urban VIII. — protiv 
njegove volje — kardinalom. U konklavima 1644. i 1655. igrao je De Lugo 
i kao pravnik i kao teolog vrlo važnu ulogu. 


Kard. de Lugo je nadasve originalna ličnost. Sav njegov nastavnički 
rad, sve njegove, u ono vrijeme uobičajene dispute, nose svoje posebno 
obilježje. Uopće sve njegovo djelovanje odlikuje se neobičnom akribijom 
intelekta i originalnošću pogleda. Kard. de Lugo kao da je stvorio svoju 
posebnu školu, što se može reći za vrlo malen broj ljudi. Još dugo iza 
njega obrađivali su njegovi nasljednici sentence, do kojih je on došao, 
Svojom oštroumnošću riješio je on definitivno mnoga prijeporna pitanja. 
Osim u pravu i filozofiji istaknuo se i u teologiji, i to posebice u moralnoj 
teologiji, u kojoj je on Sv. Alfonzu Liguorijskomu vrijedio kao najveći 
teolog iza Tome Akvinskoga. Bio je kard. De Lugo i pjesnik, kako to 
ističe P. Alcaliz na 6 str. navedenoga djela. 

Ma da je De Lugo svojom svestranom djelatnošću napisao mnogo 
važnih diela, nije bio sklon da ih objelodanjuje za javnost. On ih je pre- 
davao svojim učenicima kao »scripta«. Zato su ga njegovi poglavari više 
puta morali siliti, da izda na javu traktate od neobične važnosti. Uza sve 
to je malen broj objelodanjenih Lugonovih djela. 

Među neobjavljenim djelima Lugonovim nalazi se i traktat »De 
anima«. Ostao je nepoznat sve do danas, a nalazi se kao manuskript u 
arhivu Gregorijanske univerze u Rimu pod br. 1417, gdie ga je našao 
P. Alcafiiz. Nakon stručne analize manuskripta (ib. 10—12) P. Alcafiiz za- 
ključuje, da je autentičan autograiski egzemplar Lugonov i da zaslužuje 
biti objavljen. 

Osim Uvoda (1—15) pisac je razdijelio Lugonov traktat u savre- 
menom obliku u dva dijela. Podjela je vrlo pregledna i jasna te je Lugo- 
novo djelo učinjeno savršeno pristupačno današnjem čitaocu. U prvom 
je dijelu kniige (15—113) podan sam kodeks, t. j. iznesena je vlastita 
Lugonova nauka o duši. Da se uvidi važnost i zanimljivost traktata spo- 
menut ćemo samo nekoliko glavnijih »disputacija« (tako se zovu dijelovi 
traktata) i »sekcija«. Tako se na pr. u prvoj »disputaciji« raspravlja: De 

essentia animae in communi et de ejus speciebus; Quid corpus organicum 
et utrum reperiatur in inanimatis; Utrum omnes partes viventis infor- 
mentur anima; Sanguis et alii humores non animantur; Lac, semen, spi- 
ritus vitales non informantur anima; sed utique dentes, capilli et ungues; 
Quotuplex sit viventium gradus et quomodo comparentur inter se etc. 
Disputatio secunda raspravlja: De potentiis animae in communi, de causis 
potentiarum etc.; disputatio tertia: De specicbus impressis; am detur 
species intentionalis etc. Disputatio IV et V raspravlja: De anima vege- 
tativa et De anima sensitiva, a disputatio VI — disputatio IX: De essentia 
animae rationalis, de habitibus etc. Nesumnjivo nadasve interesantne i 
važne »disputacije«. 

U drugom dijelu knjige (113—161) P. Alcafiiz podaje konspekt Lu- 
gonovih sentencija usvojenih od kasnijih filozofa i teologa, iz čega se 
vidi utjecaj njegove škole nesamo na isusovačke teologe, nego i na školu 
skotista, barnabita i dr. lako već sam ovaj utjecaj na poznije naraštaje 
zasvjedočuje vrijednost njegovoga filozofiranja, P. Alcaliiz dodaje još 
prvomu i drugomu dijelu knjige Zaključak o nutarnjoj vrijednosti Lugo- 
novoga djela, 

Iza svega ovoga jasno je, da izdanje ovoga Lugonovoga traktata. 
znači dragocjenu prinovu u filozofijskoj literaturi. U svakom je slučaju 
zaslužio da izade na sunce iz zaprašenih arhivskih skrovišta, a P. Alcafiizu 
treba dati zahvalno priznanje za zaslugu, koju je ovim svojim radom 
iskazao gajenju i napretku klasične filozofije. 

Svima onima, koji nastoje i koji će nastojati oko filozofije, ova će 
knjiga doći kao siguran i drag prijatelj i drug. Đ. Paša. 


Kortleitner, Religio a patriarchis Israelitarum exercitata, Innsbruck 
1936. 8% VII—183 strana. 

U prooemiu govori najprije o vremenskoj podjelbi prema histori- 
cima, ne geolozima, da zaključi dolazak Abrahama iz Ur Kaldejskoga u 
zemlju Kanaan oko godine 2111., a rodio se Abraham 2186., to jest 307 
godina prije smrti Jakobove (jer je Jakov imao 147 godina, kad je umro 
— Gn 47, 28 —; kad se pak Jakov rodio, imao je Isak 60 godina — Gn 
25, 26 — a Abraham je imao ravnih 100 godina, kad se rodio 1sak). 

Kortleitner je zaslužan za pojedina pitanja iz historije Staroga 
Zavjeta. U mitomanijskim težnjama nekih racionalista može se jedino 
ispravno parirati mnogo puta neshvatljivim biesomučnim napadajima za 
Obiavu samo radikalizmom apologetike. Nema tu tolerancije, koja bi 
donesla išta pozitivna. Zato se Kortleitner postavlja na najispravnije kato- 
ličko stanovište. Historicitet biblijskog pripovijedanja o patrijarsima brani, 
da postavi osnovu svojoj radnji. Historijski značaj dokazuje po načinu 
pripovijedanja, poredivanjem života i običaja patrijarha s pojedinim od- 
redbama Hammurabijevog zakonika, koji je, po svim raspoloživim histo- 
rijskim sredstvima nekako izlazi, tada bio obvezatan i u kanaanskoj zemlji. 

Sva zemlja Kaldeia, gdje borave Abrahamovi pređi i on sam, štuje 
mnogo bogova. Tako i Abrahamovi pređi i ostali članovi obitelji. Teško. 
je zamisliti, da Abraham sam po sebi štuje jednoga Boga i u njega vjeruje. 
Posebna je Objava imala mjesto i Abraham je poslušao poziv i odazvao se.. 


110 Recenzije. 


Boga zove semitskim imedom El, a dodaje mu više pridjeva, da izrazi 
različita svojstva, kao: šaddaj, eljon .... 

Patrijarhe su poznavali ime Jahwe, ali dublje značenje, viša sila 
samoga imena objavljena je istom Mojsiji; drugi narodi ne upotrebljavaju 
ovog uzvišenog imena. Nema nikakvih historijskih ni filologijskih podataka 
“o tom kod drugih naroda. 

»Kritičari« po svojem sistemu o postanku religije postavljaju razne 
stepene (recimo religijski stepeni kulture, bolje relig. kulturni stepeni) i 
apliciraju, kao dokazano, svoja teoremata u čitavom sv. Pismu. Ali nema 
ni traga u sv. Pismu, da bi patrijarhe ikada bili politeiste ili nižeg reli- 
gijskog shvaćanja, niti se može kod njih naići, pa niti u zametku ili ostatku 
ma animizam, totemizam, fetišizam itd.; štovali su uvijek samo jednoga 
Boga, Štovali su Boga načinom kako i drugi narodi, napose njihovi susjedi: 
žrtvama, molitvama, zavjetima i slično. Štovali su subotu i od Abrahama 
poznaju oibrezovanje kao vjerski znak. Otac obitelji bio je kao posrednik 
i prinosio žrtve i obavljao druge obrede. Podizali su još spomenike 
— kamen — na uspomenu Božjih dobročinstava. 

Od Boga su patrijarsi primili opetovano obećanja o budućem Spa- 
sitelju mnogo jasnije nego u trećoj glavi Geneze i obećanje Noi u devetoj 
glavi. Označuje se otac Mesijin i navještaju dobročinstva, koja će dati po 
Mesiji Bog svemu svijetu. 

\Uz osam poglavlja, u kojima raspravlja nada sve zanimive teme 
(dodao je autor još dva dodatka. Na koncu o nadi patrijarha u budućeg 
Mesiju, a iza petog poglavlja str. 116. do 119. o Anđelu Jahwe. Ne može 
se Korireitner odlučiti, da li se kod Anđela Jahwe radi o anđelu, koji 
mastupa mjesto Boga ili ie pak sam Bog, koji se ukazuje pod drugim 
imenom i uzima različita obličja; dokazi su podjednako jaki. 

Brižljivo je sve obrađeno, da ne propušta nijednog pitanja, niti 
može pobuditi sumnje. Svakom je poglavlju dodana obilna literatura, koja 
se ne opetuje, nego odnosi na specijalna pitanja. Dr Nikola Žuvić. 


Lemonnyer, O. P., Notre Baptčme d'aprčs saint Paul, Paris Desciće, 
1935, u 12% str. 68. 

Posmrtno je djelo P. Lemonnyer. (Umro je # Lemonnyer, domini- 
kanac 9. svibnja 1932. P. Pćrinelle je skupio njegove opsežne studije o 
svetom krstu kod sv. Pavla i u koliko je bilo jedinstveno obrađeno, objavio 
je u ovom svesku. Pok. P. Lemonnyer bavio se kroz sav svoj život skoro 
samim sv. Pavlom, njegovim spisima, naukom, vrelima, pomagalima i 
što se već može odnositi na ovako velikog i jakog zamašaja pisca kao 
što je Apostol Pavao. Glasovite su njegove Epitres de saint Paul u La 
Pensće chretienne. U Pirot-ovu Supplćment du Dictionnaire 
de la Bible piše u prvom svesku Apparences historiques kol. 588—596, 
Blasphćme contre le Saint-Esprit, kol. 982—989, Charismes, kol. 1233— 
1243, Citations implicites 2, 51—55, Comma Johannique 2, 67—73, Concile 
de Jćrusalem 2, 113—120. Bio ie oko 30 godina suradnik u Revue des 
sciences philosophiques et thćologiques, zatim u Re- 
vue Biblique, gdje je još pod konac prošloga stoljeća objavio svoju 
studiju o Otkrivenju sv. Ivana, koja je neodrživa radi prematerijalnog 

apliciranja pojedinim vremenima. Napisao je u La Biblioteque catholique 
des Sciences religicuses bez aparata doduše i naučnih pretenzija, čedni 
sveščić Thćologie du Nouveau Testament. Zaslužan je napose oko popu- 
larizacije biblijskih maučnih rezultata. R. in P.!). Ne obrađuje čitavog 
traktata o sv. krstu. Unosi mnogo svijetla za naš duhovni život, koji 
počinje ovim sakramentom; na što se često zaboravlja. Zato nas Lemon- 
nyer vodi u školu sv. Pavla. S Krstom Pavao mnogo argumentira, kad 
dokazuje, pozivlje ma kreposti, opominje i kara. Hoće Apostol, da imamo 
trajno ovo pred očima. Sveti je Krst sakramenat jedinstva s Kristom. Po 
djelovanju milosti mi smo preporođeni; starog je nestalo i mi smo pro- 
mijenjeni. Novo je nadošlo na mjesto staroga. Moramo reflektirati i biti 
svijesni ove promjene. Sv. je Pavao daleko dublje proživio ovu obnovu 
po krstu nego li mi, zato se opetovano vraća na ovu temu. Krist mu se 
objavio, ukazao na putu u Damask u punini svoje slave i moći, Isus mu 
se povjerio, dao mu se. |Pavla je privukao k sebi, obratio ga, obnovio. 
Isus je, qui facit nova omnia. Dr Nikola Žuvić, 


Alphons Steinmann, Die Brieie an die Thessalonicher und Galater 
dibersetzt und erklirt (Die Heilige Schrift des Neuen Testaments heraus- 
gegeben von Dr Fritz Tillmann), 4. Aufl., Bonn, Peter Hanstein, 1935, in 
8% VIII—179 str. 

Dr Alfons Steinmann, profesor bogoslovije u Braunsbergu umro je u 
ožujku 1936. mavršiv istom 55 godina života. Osim ovih poslanica, koje 
doživljuju četvrto izdanje, god. 1935. izdaje po drugi put svoje lijepo 
tumačenje Djela Apostolskih, o kom djelu se kritika izjavila naj- 
povoljnije. Rado su mnogi za Steinmannom posizali, jer je Jacquierovo 
djelo (objavljeno u zbirci Etudes Bibliques) preopširno. Sintetički je Stein- 
mann u Apostelgeschichte obradio sva pitanja, koja mnogo posebice trak- 
tiraju (Barnikol, Personen-Probleme der Apostelgeschichte: Johannes, 
Markus, Silas und Titus. Untersuchung zur Struktur der Apostelgeschichte 
und zur Verfasserschait der Wir-Quelle, Leipzig 1935; Bornhduser, 
Studien zur  Apostelgeschichte, tamo 1934. Sam Steinmann, Zum 
Werdegang des Paulus, Freiburg in Br. 1926.). 

U ovom djelu je Steinmann obradio na novo samo prvu poslanicu 
Solunjanima, zatim je obolio, a da nije nastavio, jer je umro. Drugu posla- 
nicu Solunjanima i Galaćanima dovršio je Tillmann. Naiprije podaje uvod 
u Pavla i Pavlove poslanice u opće str. 1—12. Da u naprijed otkloni po- 
teškoće, kojima se iza Deissmanna bavi većina nekatoličkih biblicista 
(i dobar dio katoličkih) o literarnom značaju, obilježju Pavlovih poslanica, 
da li su one privatna pisma ili javne poslanice ili kako naš autor misli, 
mešto po sredini. Zato uz gornje raspravlja u kratko i o prilikama, u ko- 
jima su poslanice u opće nastale i njihovoj službenosti. Za obadvije po- 
slanice Solunjanima veli, da su izljev ljubavi Pavlove prema vjernima, 
koji su izloženi poteškoćama u ovom svjetskom gradu. Ali nauk nije izne- 
sen sistematski. Nije samo 1 Sol 4, 13—18 eshatologijski odsjek, nego je 
cijela poslanica pisana pod ovim vidikom. Sav odsiek, koji se u ovim 
dvjema poslanicama valjda najviše od svega komentira je 2 Sol 2, 1—12. 
prikazan je dobro, ali ona kratkoća i zbijenost nije bez štete na jasnoću, 

kojom se ovaj komentar inače odlikuje. (Još šteta, što se ne navodi lite- 
ratura drugih jezika; to se događa i kod ostalih velikih naroda). 

Poslanica Galaćanima pisana je sjevernim Galaćanima i ove Gal 2, 
1—10 poistovjetuje s Djel. Apost. 15, a ne rimska provincija Galacija. 
Rasprava je dobro ina dugo iznesena sa svim, što dolazi u vezu kao i u 
rješavanju perikopa u Jeruzalemskom koncilu i raspravama u Antijohiji 
i drugo. Stohea tu kosmu Gal 4, 3 su odredbe zakona, kad se vrše samo 
izvana. Evacuata (ta elementa) su. Zato su slična uredbama poganskog 
bogoslužja, bez unutarnjeg značenja, pravo idolopoklonstvo. Gal 6, 11 kad 
veli Pavao: »Vidite kakvim sam vam slovima pisao svojom rukom«, veli 
pisac, da se uzima samo ono što slijedi i materijalno o velikim slovima 
Pavlova pisma. Može označivati i važnost, koju Pavao tim hoće da poda, 
kako su to shvatili i mnogi čitaoci. 

U obliku sholiona obrađuje neka pitanja sintetički. Tako (str. 31): 
rad prema nauci sv. Pavla, (str. 37): Otkuda zlo, (str. 40): Ljubav prema 
bližnjemu u nauci sv. Pavla, (str. 44): Posmrtni život kod Židova i pogana, 
(str. 90): Apostolat, (str. 124): Sv. Pavao prema prijevodu Sedamdesetorice,. 
(str. 129): Mojsijev zakon i Evanđelje. Dr Nikola Žuvić. 


Uredništvo je primilo: 


1. Dr Salajka Antonin: Nauka vychodnich odloučenych theologii zvlištč 

